Hohalhaigai thaashivi kudhinnah kaanaa foarukodhdheyn fashaifi | Mihaaru\nތައިލެންޑުގެ ހޮހަޅައިން ކުދިން ހޯދި ދެ ޑައިވަރުން ކަމަށްވާ ސްޓެންޓޮން (ވާތުން ދެ ވަނަ) އަދި ޖޯން ވޮލަންތެން (ކ) ހޮހަޅައިގެ ކައިރީގައި ބައްދަލުވުމެއްގައި. --ފޮޓޯ:އޭއެފްޕީ\nހޮހަޅައިގައި ތާށިވި ކުދިންނަށް ކާނާ ފޯރުކޮށްދޭން ފަށައިފި\n03 ޖުލައި 2018 - 19:57 1 comment\nބެންކޮކް (ޖުލައި 3) - ތައިލެންޑުގެ ހޮހަޅައެއްގެ ތެރޭގައި ނުވަ ދުވަސް ވަންދެން ތާށިވެފައި ތިބި ކުދިން ފަސޭހަ އިން ނެރެވޭނެ ގޮތެއް ނެތުމުން ތައި ނޭވީ ސީލްގެ ޑައިވަރުން އެ ކުދިންނަށް ކާނާ އާއި ސިއްހީ އެހީ ފޯރުކޮށްދޭން ފަށައިފި އެވެ.\nހޮހަޅައިގައި ތިބި 12 ކުދިންނާއި އެ ކުދިންގެ ކޯޗު ކައިރި އަށް މިހާރު ވަނީ ކާނާ އެކު ނޭވީ ސީލްގެ ހަތް މެންބަރަކު ދަތުރުކޮށްފަ އެވެ. އޭގެ ތެރޭގައި ޑޮކްޓަރަކާއި މެޑިކަލް ސައެންސް ނަރުހެއް ވެސް ހިމެނެ އެވެ.\n"އެ ކުދިންނަށް މިހާރު ވަނީ ފަސޭހަ އިން ހަޖަމްވާ ކާނާ ދީފައި. އޭގެ ތެރޭގައި ވިޓަމިންސް އާއި މިނަރަލްސް މަތި ކާނާ އާއި ހައި ކެލޮރީ ޖެލްސް ވެސް ހިމެނޭ،" ނޭވީ ސީލްގެ ކޮމާންޑަރު އާޕަކޯން ޔޫކޮންގައެވް ވިދާޅުވި އެވެ.\nހޮހަޅައިގައި ތިބި ބައެއް ކުދިންނަށް ކުދިކުދި އަނިޔާތައް ލިބުން ފިޔަވައި ހުރިހާ ކުދިންގެ ހާލު ވެސް ރަނގަޅެވެ. އާއިލާ މީހުންނާ އެ ކުދިން ވާހަކަ ދައްކަން މިހާރު ވަނީ ހޮހަޅައިގައި ފޯނެއް ވެސް ބަހައްޓައިފަ އެވެ.\nތައިލެންޑުގެ އުތުރުގެ ޗިއާން ރައި ޕްރޮވިންސްގެ ތަމް ލުއާން ހޮހަޅަ އަށް އެ ކުދިން ގެއްލުނީ ޖޫން 23 ވަނަ ދުވަހު ހޮހަޅަ އަށް ވަން ފަހުން ހޮހަޅައިގެ ތެރޭގައި ފެންބޮޑުވުމުންނެވެ. އެ ކުދިން ރޭ ފުރަތަމަ ފެނުނީ އިނގިރޭސި ވިލާތުގެ ދެ ޑައިވަރުންނަށެވެ. އެ ކުދިން ފެނުނީ ހޮހަޅައިގެ އެންޓްރެންސް އިން ފެށިގެން ހަތަރު ކިލޯ މީޓަރު (2.5 މޭލު) އެތެރޭގައި ތިއްބަ އެވެ. ހުރިހާ ކުދިން ވެސް ތިބީ ފެންގަނޑުން ސަލާމަތްވުމަށް އުސް ތަނަކަށް އަރަ އެވެ.\nތައި ނޭވީން ބުނީ އެ ކުދިން ހޮހަޅަ އިން ނެރެން ޖެހޭނީ ޑައިވް ކުރަން ދަސްކޮށްދީގެން ނުވަތަ ހޮހަޅައިގެ ފެންގަނޑު ހިނދެން ދެން މަޑުކޮށްގެން ކަމަށެވެ. އެކަމަށް ހަތަރު ވަރަކަށް މަސް ވެދާނެ ކަމަށް ވެސް ސިފައިން ލަފާ ކުރެ އެވެ. މާދަމާ އިން ފެށިގެން ވެސް ގަދައަށް ވިއްސާރަ ކުރާނެ ކަމަށް ލަފާކުރެ އެވެ.


Hithaamaveri haadhisaa thakun rakkaatheri vumah enmenge ebbaarulun beynunvey: Ali Waheed | Mihaaru\nހިތާމަވެރި ހާދިސާތަކުން ރައްކާތެރިވާން އެންމެންގެ އެއްބާރުލުން ބޭނުންވޭ:އަލީ ވަހީދު\nޓޫރިޒަމް މިނިސްޓަ އަލީ ވަހީދު\n17 ޖެނުއަރީ 2019 - 10:47\nމި ހަފުތާގައި ތިން ޓޫރިސްޓަކު ގެނބިގެން މަރުވެފައި ވަނިކޮށް އަލީ ވަހީދު ކުރެއްވި ޓްވީޓެއްގައި ވިދާޅުވީ ސަލާމަތާއި ރައްކާތެރިކަމަށްޓަކާ ކުރަން ޖެހޭ ކަންކަން މި ސަރުކާރުން ކުރާނެ ކަމަށެވެ. އެގޮތުން ގަވައިދުތަކަށް ގެންނަންޖެހޭ ބަދަލުތައް ވެސް ގެންނާނެ ކަމަށް ވިދާޅުވި އެވެ.\nHithaamaveri haadhisaathakun rakkaatherivumahtakaa hurihaa faraaiythakehge ehbaarulun beynun. Qaanoonaa qavaaidhuthah islaah kureveyne. Salaamathaa rakkaatherikamahtakaa kuran jehey kankan mi sarukaarun kuraane InSha Allah. Thafseel miadhu 1230 press conferencega hissaa kuraanan.\n— Ali Waheed (@ali20waheed) January 17, 2019\nޓޫރިޒަމް މިނިސްޓަރުގެ ޓްވީޓު\nމިދިޔަ އާދިއްތަ ދުވަހު ވަނީ ކ.ދިއްފުށީގެ ގެސްޓްހައުސް އަކަށް އައިސް އުޅުނު ފިލިޕިންސްގެ ދެމަފިރިއަކު ގެނބިގެން މަރުވެފަ އެވެ. އަދި ޕެރަޑައިސް ރިސޯޓުގައި ސްނޯކްލިން އަށް ގޮސް އުޅުނު ކޮރެއާ އަންހެނަކު އިއްޔެ ވަނީ ގެނބިގެން މަރުވެފަ އެވެ.\nޓޫރިސްޓުން ޓޫރިޒަމް މިނިސްޓްރީ ގެސްޓް ހައުސް އަލީ ވަހީދު، ކުރީގެ ޓޫރިޒަމް މިނިސްޓަރު\n10 ކޮމެންޓް,5ރިއެކްޝަންސް\nރަށްރަށުގަ ދިރިއުޅޭ މީހުންވެސް އެމީހުންގެ މަސައްކަތް ބަހައްތާފަ ބޫންބޫން ލާފަ ތިކަން ރަނގަޅުކުރަން ރިސޯޓް ތަކަށް އެއްބާރުލުންދޭން ދާންވީތޯ؟ ކީކޭތަ ތި ކިޔަނީ؟\nބޮޑު ވަޒީފާއެއްގަ ނޫޅޭއިރު ޕޮލިޓިޝަނުންނަކީ ވަރަށް އަޑުގަދަ ބައެއް، ޕެޓްރޯލު ލީޓަރަކުން އެއްލާރި އަގުބޮޑު ކުރިއަސް އެމީނުންނަށް ހަމަ ނިދި ނުލިބޭނެ އެކަމަކު ބޮޑު ވަޒީފާއެއް ލިބޭއިރަށް އަޑުގެއްލި އެޅޭ ތަނެއްވެސް ނޭގޭ ސްޕީޗް ތެރަފީ ދޭވަރުވެފަ ތިބެނީ.\nއަމިއްލަ އެދުމައިގެން އުޅޭމީހުނަށް ވާނެކަމެއް ކުރެވޭނެކަމެއްވެސް ނެތް\nތިކަމުގަ އަޅުގަޑުމެންގެ ދެން ކޮން އިތުރު އެއްބާރު ލުމެެއް. ގަޑިން މިވީހާތަނަށް އެއްޗެހި ގަނެ ސަރުކާރަށް ޖީއެސްޓީގެ ގޮތުގަ 70 ރުފިޔާ ދެވިއްޖެ. ކޮންމެ ދުވަހަކު 50 އަށްވުރެ މަދުނޫން އަދަދަކަށް ދެން. ތިބޭފުޅުންނާ ފައިސާ ހަވާލުކުރަނީ ކަންތައްކުރަން. ކަންތައް ރަގަޅު ކުރަން. އިސްލާހު ކުރަން. އެކަން ނުވާނަމަ ބުނޭ.\nމީހާ ސްޓޭޝަން ވެގެން ހުންނާނީ ރިސޯޓްގައި.\nއަލީ ތިކަން އެންމެ ފަސޭހަވާނޭ ގޮތަކީ ގާނޫނީ އިމުގެ ތެރެއަށް މައްސަލަ ފައްތާލުމަށްފަހު މޫދުގެ ކުޅިވަރުތަކަށް ރިސޯޓްތަކުގައި ޚާއްސަމަގާމެއް އުފައްދައި އެމަގާމަށް ދިވެއްސަކު މިނިސްޓްރީ މެދުވެރިވެގެން ރެކްރޫޓްކޮށް ރިސޯޓުން މުސާރައާއި އިނާޔަތްތައްދޭ ގޮތަށް ހަމަޖައްސައި ކޮންމެ މަހަކުވެސް މިނިސްޓްރީއަށާއި ރިސޯޓްގެ މެނެޖްމަންޓަށް ރިޕޯޓް ކުރާގޮތަށް ހަމަޖެއްސުން. ސަލާމަތީ ފިޔަވަޅު ނޭޅުމުގެ ސަބަބުބުން ލިބޭ ގެއްލުމަށް އޭނާ ޒިންމާކުރުވުން.\nއަހުރަމެން މިތިބީ އެއްބާރުލުން ދީގެންނެވެ. އެކަމަކު އަދިވެސް ސާވިސްޗާޖް ކޮޅުވެސް ރިސޯޓްތަކުން ހަމަޔަށް ދޭކަން ޔަޤީން ކުރެވޭތޯ ބެލޭވަރުވެސް ނުވޭ ދެއްތޮ ؟\nބަޔަކަށް ގެއްލުމެއްދޭން ތިމާ އުޅުނު ނަމަ، އެކަންކަން ތިމާގެ ބޮލަށް ކެނޑޭނެއެވެ. ބަޔަކު ރަނގަޅު ކަމެއްކުރަން އުޅެނިކޮށް އެކަންކަން ހުއްޓުވާފާ ވާނަމަ، އެކަމުގެ ގެއްލުން ތިމާއަށް ފަހުން ނަމަވެސް ފޯރާނެއެވެ. ބަޔަކާ ދިމާއަށް ނުހައްގުން އެއްޗެތި ކިޔާފާ ވާނަމަ، އެކަމުގެ ހިތިރަހަ ތިމާ ދެކޭނެއެވެ. މިހާރު ތިމާއަށް ތިޔަހުރެވެނީ އެފަދަ މަގާމެއްގައެވެ. ޒިންމާ އަދާކުރައްވާށެވެ. ނޫނީ ހުރިހާ ބޯޅައެއް ތިކޮޅަށް އުކާތަން، ދުރުނޫން މުސްތަގްބަލެއްގާ ފެންނާނެއެވެ.\nހަގީގަތުގާވެސް ތީ ވަރަށް ބޭނުންތެރި ކަމެއް. އެކަމަކު މައްސަލައަކީ މިހާރަކަށް އައިސް، ތިމާގެވެސް ޒިންމާއެއް އޮތްކަމުގާ ނުދެކުން. ފަރުދީޒިންމާގެ މަތިން ހަމަ އެކަކުވެސް ހަނދާނެއް ނުހުރޭ. ނުވަތަ ލިބިދާނޭ ދެރައަކަށްޓަކާ އެކަންކަމާ ދުރުވޭ. މިސާލަކަށް މީހެއްގެ ގަޔަށް ވަޅިހަރަނިކޮށް ފެންނަ މީހާވެސް އެތަނުން ދުރަށްދުވެ ފިލަން ޖެހެނީވެސް ސަބަބުތަކެއް ނެތިއެއްނޫން. އެވަގުތު ނޫނީ އޭގެފަހުންވެސް އެމީހަކަށް އަތުވެދާނޭ ނުރައްކަލަކަށްޓަކާ. މިކަމުގެ ހައްލަކީ...!\nވެރިކަމާ ހަވާލުވި ފަހުން މިވީ ތިން މަސަތެރޭ ގޮތްނޭނގޭ ކިތައް މަރު ޚާއްޞަކޮށް ފަތުރުވެރިން ކޮބާ ބަލަކޫ


Bollywood ge Drug VaahakathaheDhahkanee Sushanth ge Maruge Mahsala Ohbaalan: Nagma – Iru\nލަހޫ· 18 ސެޕްޓެމްބަރު 2020\nބޮލީވުޑުގެ ތަރިން ޑްރަގު ބޭނުންކުރާ ވާހަކަތައް މިހާރު ދެކެވެން ފަށާފައިމިވަނީ ދާދި ފަހުން މަރުވި ސުޝާންތު ސިންގް ރާޖްޕުތުގެ މަރުގެ ތަހުގީގު އޮއްބާލަން ކަމަށް ކުރީގެ ބޮލީވުޑްގެ ގެ އެކްޓްރެސް އަދި މިހާރު އިންޑިއާގެ ކޮންގްރެސް ޕާޓީގެ މެމްބަރެއް ކަމަށްވާ ނަގްމާ ބުނެފިއެވެ.\nނަގްމާ ބުނީ ހުރިހާ އެންމެންވެސް ތިބީ ސުޝާންތުއަށް ވީގޮތް އެނގެން ބޭނުންވެފައި ކަމަށާއި ނަމަވެސް މިހާތަނަށް އެއްވެސް ނަތީޖާއެއް އަދި ނެރެވިފައި ނުވާ ކަމަށެވެ.\nއަދި ސުޝާންތުގެ މަރުގެ ވާހަކަތައް އޮއބާލުމަށްޓަކައި ބީޖޭޕީގެ މެމްބަރުން ބޮލީވުޑްގެ ޑްރަގު ވަބާގެ ވާހަަކަތައް މިހާރު ކުއްލިއަކަށް އެ ދައްކަނީ އެ ތަހުގީގު އޮއްބާލުމަށް ކަމަށް ނަގްމާ ތުހުމަތުކުރެއެވެ.\nނަގްމާ މިފަދައިން ބުނެފައި މިވަނީ އިންޑިއާގެ މަޖިލީހުގައި ސަމަޖްވާދީ ޕާޓީގެ ޕާލިމަންޓް މެމްބަރު އަދި މަޝްހޫރު ފިލްމީ ތަރި އަމީތާބް ބައްޗަންގެ އަންހެނުން ކަމަށްވާ ޖަޔާ ބައްޗަން ދެއްކި ވާހަކަތަކަށް ރައްދު ދިނުމުގެ ގޮތުންނެވެ.\nމަޖިލީހުގައި ޖަޔާ ބުނީ އިންޑިއާގެ ފިލްމް އިންޑަސްޓްރީ އިން މަޝްހޫރުކަން ހޯދުމަށްފަހު ހަމަ އެ އިންޑަސްޓްރީއަށް މިހާރު އެމީހުން ފާޑުކިޔަމުން ދާކަމަށެވެ. އަދި މިއީ އެއްވެސް ގޮތަކަށް ގަބޫލުކުރެވޭ ވަރުގެ ކަމެއް ނޫން ކަމަށް ޖަޔާ ބުންޏެވެ. ޖަޔާ އިތުރަށް ބުނީ ވަކި ބައެއްގެ ސަބަބުން މުޅި އިންޑަސްޓްރީގެ ނަން ހަރާބު ވަމުންދާ ކަމަށެވެ.\nނަގްމާ އިތުރަށް ބުނީ ސުޝާންތުގެ މަރަށް ފަހު އޭނާއަށް އިންސާފު ހޯދަދިނުމަށް ކަމަށް ބުނެ މިހާރު ވަމުންދާ ކަންތައްތަކުން އޭނާގެ މަރަށް އިންސާފު ހޯދޭނެ ކަމާއިމެދު ޝައްކު އުފެދޭ ކަމަށެވެ.


Mas Dhoanyakun 13 Footu Dhigu Boavadhila Maheh Baanaifi - Vaguthu\nމަސް ދޯންޏަކުން 13 ފޫޓު ދިގު ބޯވަދިލަ މަހެއް ބާނައިފި\nމަސްވެރިކަމަށް ނިކުމެ އުޅުނު ދޯންޏަކުން 13 ފޫޓުގެ ދިގު ބޯވަދިލަ މަހެއް ބާނައިފިއެވެ.\nމި ބޯވަދިލަ މަސް ބާނާފައި ވަނީ ހުޅުމާލޭ ބޭރުން މަސްވެރިކަމުގައި އުޅުނު ދޯންޏަކުންނެވެ. މިއީ ރާއްޖޭގައި މިހާރު ބާނަމުންދާ ބޯވަދިލަ މަހުގެ ވައްތަރެއް ކަމަށްވާ، ޑައިމަންޑް ބެކް ސްކުއިޑް ނުވަތަ ތުތި ބޯވަދިލަ މަހެކެވެ.\nމި ބޯވަދިލަ މަހުގެ ފޮޓޯތައް މިހާރު މީސްމީޑިއާގެ އެކި މަންސަ ތަކުގައި ދައުރުވަމުންދާއިރު، އޭގައި 13 ފޫޓު ހުރި ކަމަށް ފޮޓޯ އާންމު ކުރި ފަރާތުން ބުނެފައި ވެއެވެ. ނަމަވެސް އޭގެ ބަރުދަން ހާމަކޮށްފައެއް ނުވެއެވެ.\nހުޅުމާލޭ ބޭރުން ބޭނި 13 ފޫޓުގެ ބޯވަދިލަ މަސް\nތުތި ބޯވަދިލަ މަހުގެ މަސްވެރިކަން ރާއްޖޭގައި ތަޢާރަފްކޮށްފައި ވަނީ ދާދި ފަހުންނެވެ. މިއީ ދިވެހި މަސްވެރިންނަށް ވަރަށް މަންފާ ބޮޑު މަސްވެރިކަމަކަށް ވާނެ ކަމަށް ފިޝަރީޒް މިނިސްޓްރީން ވަނީ ވިދާޅުވެފައެވެ. އެ މިނިސްޓްރީން ވަނީ ތުތިބޯވަދިލަ މަހުގެ މަސްވެރިކަން އާލާ ކުރުމުގެ ގޮތުން ދިގު މުއްދަތުގައި އަގު އަދާ ކުރާ ގޮތަށް އެ މަސްވެރިކަން ކުރުމަށް ބޭނުންވާ އާލާތް ފޯރުކޮށް ދިނުމުގެ ގޮތުން ހިންގާ ޕްރޮގްރާމަކަށް މީގެ ކުރިން ފުރުސަތު ހުޅުވާލާފައެވެ.\nތުތި ބޯވަދިލަ މަހުގެ މަސްވެރިކަން ރާއްޖެއަށް ތަޢާރަފްކުރުމަކީ މި ސަރުކާރުގެ ފުރަތަމަ 100 ދުވަހުގެ ވަޢުދެކެވެ.\nއޮގަސްޓް 28, 2019 17:36\nމިސަރުކާރުން ކުރިކަމެއްނޫން މީ އޮޅުވާލަން ނޫޅޭ


Thaaru Elhumah Fahu Izzudheen Magu Anna Mahu Hulhuvaalany - Vaguthu\nތާރު އެޅުމަށްފަހު އިއްުޒުއްދީން މަގު އަންނަ މަހު ހުޅުވާލަނީ\nމާލޭ ހުޅަނދު ދެކުނު ފަރާތުގައި ސަރުކާރުން ތަރައްޤީ ކުރަމުންދާ އިންޑަސްޓަރިއަލް ވިލެޖާއި ގުޅިފައިވާ އިއްޒުއްދީން މަގުގައި ތާރު އެޅުމުގެ މަސައްކަތް އަންނަ މަހު ނިމޭނެ ކަމަށް ހައުސިންގ މިނިސްޓަރު ޑރ.މުހައްމަދު މުއިއްޒު ވިދާޅުވެއްޖެއެވެ.\nމިނިސްޓަރު މުއިއްޒު މިއަދު ކުރެއްވި ޓްވީޓެއްގައި ވިދާޅުވީ އިއްޒުއްދީން މަގާއި އަމީނީ މަގު ގުޅުނު ހިސާބުން ފެށިގެން އިންޑަސްޓްރިއަލް ވިލެޖާއި ހަމައަށް މަގު ފުޅާކޮށް، ތާރުއެޅުމުގެ މަސައްކަތް މިހާރު ކުރިއަށްދާ ކަމަށެވެ. އަދި އެ މަސައްކަތް އެއްކޮށް ނިމި، އަންނަ މަހު އެމަގު އާއްމުކޮށް ހުޅުވާލާނެ ކަމަށްވެސް މިނިސްޓަރު ވިދާޅުވިއެވެ.\nIzzuddeen Magu/Ameenee Magaa gulhunu hisaabun MIV aahamayah magu fulhaakoh, thaaru elhumuge masakkai kuriyah dhanee: April mahu ekkoh nimi magu aammukoh hulhuvaaleveyne IA. pic.twitter.com/uNrWwJv0H7\nއިންޑަސްޓްރިއަލް ވިލެޖާއި ގުޅިފައިވާ ސަރަހައްދު ތަރައްޤީ ކުރުމުގެ މަސައްކަތާއި ގުޅިފައިވާ އިއްޒުއްދީން މަގު ތަރައްޤީ ކުރުމުގެ މަސައްކަތް މީގެ ދުވަސްތަކެއް ކުރިން ފަށާފައިވާއިރު، އެ މަގުގައި ތާރު އަޅަން ފަށާފައިވަނީ މިދިޔަ ބުރާސްފަތި ދުވަހުއެވެ.\nއިއްޒުއްދީން މަގަކީ ޕާކް ނުކުރެވޭ މަގަކަށް ހެދުމަށް ހަމަޖެހިފައިވަނީ އެ ސަރަހައްދުގައި ދިރިއުޅޭ ފަރާތްކަށް ޕާކް ކުރުމުގައި ދިމާވާނެ ދަތިތަކަށް ހައްލެއް ހޯދައިދިނުމަށް އެކި ތަންތަނުގައި ޕާކިން ސިސްޓަމްތަކެއް ހަރުކޮށް އިތުރު ގޮތްތަކެއް ފަހިކޮށްދިނުމަށް ފަހުގައި ކަމަށް މިނިސްޓަރ މުއިއްޒު ވިދާޅުވިއެވެ.\nމާލޭގެ ހުޅަނގު ދެކުނު ފަޅުތެރެއިން 6.9 ހެކްޓަރުގެ ބިން ހިއްކައިގެން ތަރައްޤީ ކުރަމުންދާ މާލޭ އިންޑަސްޓްރިއަލް ވިލެޖްގައި އިމާރާތްކުރުމަށް ހަމަޖެހިފައިވާ ލޮޖިސްޓިކް ވެއަރ ހައުސްތައް އިމާރާތްކޮށް ބެލެހެއްޓުމުގެ މަސައްކަތް 24 މަސް ދުވަހުގެ ތެރޭގައި ނިންމުމަށް މޯލްޑިވްސް ޕޯރޓްސް ލިމިޓެޑާއި ހަވާލުކޮށްފައިވާއިރު، އިންޑަސްޓްރިއަލް ވިލެޖްގެ މަގުތައް ރަނގަޅު ފެންވަރެއްގައި ތާރު އަޅައިގެން ތަރައްޤީކޮށްފައިވާއިރު، ކަނޑު ތޮށި ލައި، އެ ސަރަހައްދާ ގުޅިފައިވާ ބޮޑުތަކުރުފާނު މަގުގެ ބައެއްގައި ތާރު އަޅައި، ފެނާއި ނަރުދަމާ ޤާއިމުރުމުގެ މަސައްކަތްތައް ނިމިފައިވާކަން ފާހަގަކޮށްލެވެއެވެ.


MH 370: Oxygen nudhee passenger'un maraalumah fahu pilot flight...\nއެމްއެޗް370 ވެއްޓުމުގެ ހާދިސާ\nޒަހަރީ އޭނާގެ ކޯ-ޕައިލެޓު މަރާލީ ކަމަށް ބެލެވޭ\nފަސިންޖަރުން މަރުވީ އޮކްސިޖަން ނުލިބިގެން ހޭނެތުމަށް ފަހު\nކެޕްޓަންގެ ގޭގައި ހުރި ފްލައިޓް ސިމިއުލޭޓަރއިން އިންޑިއާ ކަނޑާ ދިމާލަށް ދަތުރުކޮށްފައިވޭ\nކ. މާލެ | 19 ޖޫން 2019 | ބުދަ 22:32 | 166,833\nމެލޭޝިއަން އެއަރލައިންސް އިން ބޭނުންކުރަމުން އަންނަ ބޮއިންގެ 777 މަރުކާގެ ފްލައިޓެއް - ގެޓީ އިމޭޖާސް\nމީގެ ފަސް އަހަރު ކުރިން މެލޭޝިއާއިން ޗައިނާގެ ބެއިޖިންއަށް ދަތުރުކުރަނިކޮށް ގެއްލުނު އެމްއެޗް 370 ފްލައިޓްގައި ތިބި ފަސިންޖަރުންނަށް އޮކްސިޖަން ނުދީ މަރާލުމަށް ފަހު، ފްލައިޓް ދުއްވަން އިން ޕައިލެޓު ގަސްތުގައި ކަނޑަށް ފްލައިޓް ވައްޓާލީކަމަށް މާހިރުންގެ ޓީމަކުން ބުނެފިއެވެ.\nއެ ހާދިސާގެ މިނިވަން ތަހުގީގަކަށް ފަހު އެ ޓީމުން ނިންމާފައިވަނީ 40000 ފޫޓު މައްޗަށް ފްލައިޓް އެރުވުމަށް ފަހު ކެބިން ތެރެ ޑީޕްރެޝަރައިޒް ކޮށް، ނޭވާ ހާސްކޮށްލައިގެން ހުރިހާ ފަސިންޖަރުން މަރާލާފައިވާ ކަމަށެވެ. އެ ފްލައިޓުން ޖުމުލަ 238 މީހުން ދަތުރުކޮށްފައިވެއެވެ.\nމި ތަހުގީގު ޓީމުގައި ހިމެނެނީ އެވިއޭޝަން ދާއިރާގެ މާހިރުންނާއި ތަހުގީގުކުރާ ފަރާތްތަކެވެ. އޭގެ ތެރޭގައި ފްލައިޓަށް ވީނުވީ ތަހުގީގުކުރަން އުޅުނު ރަސްމީ ޓީމުގައި މަސައްކަތް ކުރި ފަރާތްތައް ވެސް ހިމެނެއެވެ. 2014 ވަނަ އަހަރުގެ މާޗް މަހުގެ އަށްވަނަ ދުވަހު ގެއްލުނު ފްލައިޓްގެ ޕައިލެޓަކީ، ގިނަ ދުވަސްތަކެއް ވަންދެން މެލޭޝިއަން އެއަރލައިންސްގައި މަސައްކަތް ކުރަމުން އައި ކެޕްޓަން ޒަހަރީ އަހްމަދު ޝާހެވެ.\nޒަހަރީގެ ނަފްސާނީ ހާލަތާ މެދު ސުވާލު އުފެދިފައިވާ އިރު، އޭނާގެ ކައިވެނީގައި މައްސަލަތަކެއް އުޅޭކަމަށް ބައެއް ފަރާތްތަކުން ބުނެފައިވެއެވެ. އެޓްލާންޓިކް ނޫހާ ވާހަކަދެއްކި ޒަހަރީގެ ރައްޓިއްސަކު ވެސް ބުނެފައިވަނީ ގަބޫލުކުރަން ބޭނުން ނުވިޔަސް މިހާރު ބެލެވެނީ އޭނާ ގަސްތުގައި ފްލައިޓް ވައްޓާލީ ކަމަށެވެ.\nދަ އެޓްލާންޓިކް ނޫހަށް މައުލޫމާތު ދިން އޭވިއާޝަން ދާއިރާގެ މާހިރެއް ކަމުގައިވާ ވިލިއަމް ލެންގްވައިޝް ބުނެފައިވަނީ، ބެލެވެނީ އެންމެ ފުރަތަމަ ކޯ-ޕައިލެޓޫ ކޮކްޕިޓު ތެރޭގައި މަރާލުމަށް ފަހު، ކެބިން ޑީޕްރެޝަރައިޒް ކޮށްގެން ބާކީ ތިބި ފަސިންޖަރުން މަރާލީ ކަމަށެވެ. މިހެން ކަންކުރުމުން ފްލައިޓުގައި ތިބި މީހުން ކުޑައިރުކޮޅެއްގައި ތެރޭގައި އޮކްސިޖަން ނުލިބި މަރުވެފައިވާ ކަމަށް ވެސް އޭނާ ބުންޏެވެ. ފްލައިޓުގައި ހުންނަ އޮކްސިޖަން މާސްކަތައް އެ އުސްމިނުގައި އޮޓޯއިން ވެއްޓުނު ނަމަވެސް، އެންމެ ގިނަ އިރު ވަންދެން އެ ބޭނުންކުރެވޭނީ 15 މިނިޓަށެވެ.\nތަހުގީގުކުރާ ފަރާތްތަކުން މިގޮތަށް ނިންމާފައިވަނީ ރާޑަރުތަކުން ލިބުނު މައުލޫމާތުގެ އަލީގައެވެ. އަދި އޭނާގެ ގޭގައި ހުރި ފްލައިޓް ސިމިއުލޭޓަރގައި ވެސް އޭނާ އިންޑިއާ ކަނޑަށް ފްލައިޓްގެ ތެޔޮ ހުސްވެގެން ވެއްޓޭ ގޮތަށް ދަތުރުކޮށްފައިވާ ކަމަށް އެފްބީއައިގެ ޓީމެއްގެ ހޯދުންތަކުން އެނގިފައިވެއެވެ. ފްލައިޓް ދަތުރުކޮށްފައިވަނީ މެލޭޝިއާ އާއި ތައިލެންޑުގެ ބޯޑަރު ސަރަހައްދުންނެވެ. މިހެން ކަންކުރީ ދެ ގައުމުގެ މިލިޓަރީ ރާޑަރަށް ނާރައި ދަތުރުކުރުމުގެ ގޮތުންނެވެ.\nމިހާތަނަށް ފްލައިޓަށް ވީގޮތެއް ކަށަވަރުވެފައި ނުވާއިރު، މެލޭޝިއާ ސަރުކާރުން ކުރި ތަހުގީގަށް ފަހު މިދިޔަ އަހަރުގެ ޖެނުއަރީ މަހުގެ ތެރޭގައި އާންމުކުރި ރިޕޯޓުގައި ވެސް ބުނެފައިވަނީ ހުރިހާ ހެކިތަކަށް ބަލާއިރު ބެލެވެނީ ގަސްތުގައި ފްލައިޓްގެ ރާސްތާ ބަދަލުކޮށްފައިވާ ކަމަށެވެ. މިހާތަނަސް ފްލައިޓްގެ މަދު ބައިތަކެއް ފެނިފައިވާ އިރު، ފްލައިޓް ހޯދަން ކުރި ހުރިހާ މަސައްކަތެއް ވަނީ ނާކާމިޔާބު ވެފައެވެ.


Report: Karukehifai jahaa kulhugandu mahchah nih!\nކަރުކެހިފައި ޖަހާ ކުޅު މައްޗަށް ނިތް!\nއަޞްރު ނަމާދަށް މާލޭގެ މިސްކިތަކުން ޖާގަ ނުލިބިގެން މަގު މަތީގައި ބަޔަކު ނަމާދުކުރަނީ: ހާއްސަކޮށް ރޯދަމަހު ގިނަ މިސްކިތްތައް ފުރިގެން މަގުމަތީގައި ނަމާދުކުރަންޖެހޭއިރު، މަގުމައްޗަށް ކުޅު ޖެހުމާއި ކުނި އެޅުމުގެ ކުރިން ވިސްނާލަންޖެހޭ. -- ފޮޓޯ އަވަސް | އަހުމަދު އަޔާދު\nމަގުމަތީގައި އުޅޭއިރު ހިޔާލެއް ފިކުރެއް ނުހުރެ އެވެ. މީހުނާއި މާހައުލަށް ވެސް ބަލައިލުމަކާ ނުލައި ކަރުކެހި، ޗަސްލާފައި ކުޅުގަނޑެއް ޖަހަނީ އެވެ. މާލޭގެ ވެއްޓާއި މާހައުލަކީ މީހުން ތޮއްޖެހި، ފިތި ބާރުވެފައިވާ މަގުމައްޗެކެވެ. މި މާހައުލުގައި އާންމު ވެށީގެ ތެރެއަށް ހިނގާފައި ދާ މީހާ ވެސް ދުއްވާފައި ދާމީހާ ވެސް ކުޅު ބުރުވާލައި ޖަރާސީމުގެ ހާއްޔެއް ދޫކޮށްލަނީ އެވެ.\nމިކަން ފެށެނީ ސައިކަލުގައި ދުއްވަމުންދާ މީހާ އާއި ފައިމަގުގާދާ މީހާއާ ހަމައިންނެވެ. އަދި ކާރު ދުއްވާއިރު އަނަގަށް ޖަމާވާ ކުޅުވެސް ދޮރު ހުޅުވާލާފައި މަގަށް ޖަހާ މަންޒަރު ވަރަށް އާންމެވެ. ދިވެއްސެއް ބިދޭސީ އެއް މުސްކުޅި އެއް ޒުވާނެއް އިސްތިސްނާއެއް ނުވެ އެވެ. ދު ފާފައިޖަހާ ކުޅުގަނޑުން ބައެއް ސަރަހައްދުތައް ހުންނަނީ ރަތްވެފަ އެވެ. މިކަން ވާހަކަ ބޮަޑަށް މުނާސަބު ވަނީ ރޯދަ މަހަށެވެ. މިއީ ރޯދަ މަހު ދައްކާކަހަލަ ވާހަކަ ހެއްޔޭ ވަރަށް ގިނަ މީހުން އަހާވެސް ފާނެ އެވެ. މިވާހަކަ ދެއްކުން ވެސް މުހިންމެވެ.\nބާޒާރު މަތީގެ ބައެއް ފާރުތައް ރަތްވެފައި--\nއެންމެން ބޭނުންކުރަން އޮންނަ މަގުކަން ހަނދާނުން ކައްސާލަނީ ކަމަށް ވެދާނެ އެވެ. މަގުމަތީގައި އާންމުކޮށް ބޫޓުގަ އާ ފައިވަނުގައި އުޅޭތީ އެއް ބަޔަކަށް މާ ބޮޑު ކަމަކަށް ނުވަނީ އެވެ.\nރޯދަ ނޫން މަސް މަހު، މާލޭގެ މިސްކިތްތައް ފުރިގެން މަގުމައްޗަށް ނަމާދަށް އަރަންޖެހެނީ ހުކުރު ދުވަހެވެ. ތެޅެމުން ފޮޅެމުން "ވަލަ ޒިކުރުﷲ އަކުބަރަށް" މިސްކިތަށް ދާން ގެއިން ނުކުމެވޭ މީހުން ހަށަން ބަންނާނީ މަގުމަތީގަ އެވެ. ގިނަ ފަހަރު އަވަސް އަރުވާލައިގެން މުސައްލަ ވެސް ގެންދަން ހަނދާނެއް ނުހުންނާނެ އެވެ. ނަމާދު ކުރާނީ އެއްކަލަ ކުޅުތަޅާފައިވާ މަގުމަތީގަ އެވެ.\nމަގުމައްޗައް ކުޅު ޖެހުމުގެ ނުބައި އާދަ ސަމާލްކަމަށް ގެނައުމަށް އަވަސް އިން ތައްޔާރު ކޮށްފައިވާ ޖިފްއެއް\nރޯދަ މަހަކީ އަޅުކަމުގެ މަސް ކަމަށްވާތީ ހުރިހާ ނަމާދަކަށްހެން މާލޭގެ ގިނަ މިސްކިތްތަކުން ޖާގަ ލިބުން ދަތިވެ، މަގުމައްޗަށް އަރަން މަޖުބޫރުވެ އެވެ. ދިގުކޮށް ކުރާ ތަރާވީހް ނަމާދުވެސް މެއެވެ. ހުކުރަށް ދިއުމާ ހިލާފަށް މަގުމަތީގައި ނަމާދުގެ ފަރުޟު އަދާކުރާ މީހުންނަށް މުސައްލައެއް ނޫނީ ކުނަލެއްހާ ހިސާބު ވެސް ނަސީބެއް ނުވެ އެވެ.\nކަރުކެހިފައި މަގުމައްޗަށް ކުޅު ޖެހުމުގެ ކުރިން މިކަމާމެދު ވިސްނާށެވެ. އަނގައިން ބޭރު ކުރިއަސް އެއީ ހަމަ ނަޖިސް ކަމަށް ގަބޫލު ކުރާށެވެ. ހަމައެކަނި ކުޅު ގިނަވެގެން އުޅޭ މީހުން އެކަންޏެއް ވެސް ނޫނެވެ. އެއް ބައި ބޮއެފަ ވަރަށް ނޫންކަމަށް ހަދާފައި ޕެކެޓާއި ދަޅުތައް އެއްލައިލާ މީހާ އެވެ.\nނިވާވެސް ނުލައި ފުއްޓަތްކެއް ޖަހާ ބުރުވާލައި ސިނގިރޭޓު ބުރި ވެސް ހިމަނަންޖެހެ އެވެ. މަގުތަކުގައި ސިއްރު ސިއްރުން ކުނި ކޮތަޅު ބަހައްޓާ މީހާއަށްވެސް ބުނެލަން އޮތީ މި ވާހަކަ އެވެ. އެހާ މޫސުން ރަނގަޅު ނޫން ދުވަސްވަރެއްގައި ކޮންމެ ވަގުތެއްގައި ވިއްސާރަކޮށްފާނެ އެވެ. ކިރިޔާ ވާރޭ ކޮޅެއް ވެހިލާއިރަށް މާލޭގައި ފެން ބޮޑުވެ، މަގުތަކުގައި ހުރި ހުރިހާ އެއްޗަކާއެކު ކޯރު ހެދި މުޅި ސަރަހައްދަށް ފެތުރޭކަން ނުދަންނަ މީހަކު މި ރާއްޖޭގައި ނޫޅޭނެ އެވެ.\nމިރޭ ވެސް ގެއަށްދާ މަގުމަތީގައި ބަންގި ގޮވައިގެން އަވަހަށް ނަމާދަށް އަރަން ބޭނުންވެދާނެ އެވެ. އަތުގައި ނޫނީ ސައިކަލު މަޑިދަށުގައި ވިއަސް މުސައްލައެއް އޮތުން ނާދިރެވެ. މިސްކިތުން ޖާގަ ނަސީބު ނުވެއްޖެނަމަ ނަމާދު ކުރަންޖެހޭނީ މަގުމަތީގަ އެވެ. ތިމާގެ އަމިއްލަ އަނގައިން މިއަދު ހެނދުނު ޖެހި ކުޅުގަނޑުގެ މަތީގައި ހުރެ ނަމާދު ކުރަން ޖެހިދާނެކަމުގެ ހަގީގަތް ގަބޫލުކުރަންވެއްޖެ ނޫން ހެއްޔެވެ.\nމިސްކިތް ރޯދަ މަހާ ރޯއްޖާ


Kulhudhufushi City Gai Curfew Hingaa, Lockdown Kranee | Hathaavees\nކުޅުދުއްފުށި ސިޓީގައި ކާފިއު ހިންގާ، ލޮކްޑައުން ކުރަނީ\nހދ. ކުުދުއްފުށީގައި ކާފިއު ހިންގާ އެ ސިޓީ ތިން ދުވަހަށް ލޮކްޑައުން ކުރުމަށް ނިންމައިފިއެވެ. މިއީ މާލެ ސިޓީން ބޭރުން ރާއްޖޭގެ ސިޓީއެއް ކާފިއު ހިންގާ ލޮކްޑައުން ކުރާ ފުރަތަމަ ފަހަރެވެ.\nއެ ސިޓީ ލޮކްޑައުން ކުރަނީ އެއްވެސް ހާލަތެއްގައި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެކަން އެގޮތަށް ކުރުމަށް އަންގައިގެނެއް ނޫނެވެ. އެހެންނަމަވެސް ހއ. އުލިގަމުގައި ހުރި މީހެއްގެ ގައިން ކޮވިޑް19 ފެނިފައިވުމާއި ގުޅިގެން ހއ. އަދި ހދ. އަތޮޅުގެ ގިނަ ރަށްތަކަކަށް ވަނީ ބިރުވެރިކަން އުފެދިފައެވެ. ކުޅުދުއްފުށި ސިޓީގައި ކާފިއު ހިންގާ ސިޓީ ލޮކްޑައުން ކުރަނީ އެ ސަބަބާއި ގުޅިގެންނެވެ.\nއެ ސިޓީގެ ރައީސް އަބްދުލް ލަތީފް ހަސަން ވަނީ ރައީސް އިބްރާހީމް އިބްރާހީމް މުހައްމަދު ސޯލިހާއި ފޯނުން ގުޅުއްވާ އެ ސިޓީގެ ކޮވިޑް19 ޓާސްކް ފޯސް އިން އެގޮތަށް އަމަލު ކުރުމަށް ނިންމާފައިވާކަން ހިއްސާ ކުރައްވާފައެވެ.\nކާފިއު ހިންގާ ލޮކްޑައުން ކުރި ނަމަވެސް ހާއްސަ ހުއްދަތަކާއި އެކު ބައެއް މީހުންނަށް ބޭރަށް ނުކުތުމުގެ ފުރުސަތު ލިބިގެންދާނެއެވެ. އަދި ފިހާރަތަކާއި ރެސްޓޯރެންޓްތަކުން ޑެލިވަރީ ކޮށްދޭނެއެވެ. މީގެ އިތުރުން ބޭރަށް ނުކުމެ އުޅޭ ފަރާތްތަކާމެދު ފިޔަވަޅު އެޅުމަށްވެސް އެ ސިޓީގެ ޓާސްކް ފޯސް އިން ވަނީ ނިންމާފައެވެ. އެ ނިންމުމަށް މިއަދުގެ މެންދުރު 12:00އިން ފެށިގެން އަމަލު ކުރާނެއެވެ.\nއުލިގަމުން ކޮވިޑް19 އަށް ޕޮޒިޓިވްވި މީހާއާ ގުޅިގެން އުލިގަމުވެސް ހިމެނޭ ގޮތުން ހއ. މާރަންދޫއާ ހދ. ނޮޅިވަރަމްއާ ހދ. ވައިކަރަދޫއާ ހދ. ހިރިމަރަދޫއާ ހއ. ހޯރަފުށްޓާއި ހއ. ތުރާކުނާއި ހއ. ތަކަންދޫއާ ހއ. އިހަވަންދޫ ވަނީ މޮނީޓަރިންގެ ހާލަތަށް ގެނެސްފައެވެ. އުލިގަމުން ޕޮޒިޓިވްވި މީހާއާ 131 ފަރާތެއް ކޮންޓެކްޓުވެފައިވެއެވެ.\nPrevious ގާފަރުގައި އެކަހެރިވާން އަންގާފައި ވަނިކޮށް ބޭރަށް ނިކުތް މީހަކު ހައްޔަރުކޮށްފި\nNext ރާއްޖެއިން ބޭރުގައި ތިބި ދިވެހިންނަށް 4.4 މިލިއަން ރުފިޔާ ހަރަދުކޮށްފި


Bappage 27 Anbinnaai, 150 Dharin - Vaguthu\nއާއިލާ ތެރޭގައި މައްސަލަތައް ބޮޑެވެ. ހާއްސަކޮށް ބޮޑު އާއިލާއެއްނަމަ އާއިލާ ތެރޭގައި ޖެހޭ މައްސަލަތައްވެސް ގިނަވެގެން ދެއެވެ. އެހެންކަމުން އެއް އާއިލާއެއްގައި 150 ކުދިން ތިބޭނެ ނަމަ ދެން ބާނެ ގޮތް ވިސްނާލާށެވެ.\nޓިކްޓޮކްގައި އުމުރުން 19 އަހަރުގެ މާލިން ބްލެކްމޯރް މި ވަނީ އޭނާގެ ބައްޕަގެ 27 އަނބިންނާއި، 150 ދަރިން ތިބޭކަމަށް ބުނެފައެވެ. އެއީ އޭނާގެ ބަހުން ނަމަ 27 މަންމަ އެވެ.\nމިއީ ކެނެޑާއަށް ނިސްބަތްވާ މިފަފަ އެންމެ ބޮޑު އާއިލާ އެވެ.\nއެ އާއިލާ ތެރޭގައި އެންމެ ބޮޑު މީހަކީ އުމުރުން 64 އަހަރުގެ ވިންސްޓަން ބްލެކްމީރް އެވެ. ރިޕޯޓްތައް ބުނާގޮތުގައި، އޭނާ ދިރިއުޅެމުން ދަނީ ބްރިޓިޝް ކޮލުމްބިއާގައި، އެ ބޮޑު އާއިލާއާއެކުގައެވެ. އޭނާގެ ތިން ދަރިން މި ވަނީ އާއިލާއާ ގުޅޭގޮތުން އާއްމުންނަށް މައުލޫމާތު ދީފައެވެ.\nއެގޮތުން މާލިން އިތުރުން، 19 އަހަރުގެ މުރޭ އާއި، 21 އަހަރުގެ ވަރެން މި ވަނީ އެ މީހުންގެ މީސް މީޑިއާގެ އެކައުންޓްތަކުގައި އާއިލާގެ ވާހަކަދައްކާފައެވެ. އެ މީހުންގެ ތެރެއިން ބައެއް ކުދިން މިކަމާއި ލަދުގަނެއެވެ. ނަމަވެސް މި ވާހަކަދައްކަން ބޭނުން ވެއެވެ.\nމި ތިން މީހުންގެ ތެރެއިން އެންމެ ހަގު މާލިން، އާއިލާއެކު މިހާރު ދިރިނޫޅޭއިރު، އޭނާ ވަނީ އާއިލާއާ ގުޅޭގޮތުން ޓިކްޓޮކް މެދުވެރިކޮށް ވާހަކަދައްކާފައެވެ.\n"އަހަރެން މި ވާހަކަދައްކަން ބޭނުންވާތާ އެތައް އަހަރެއްވެއްޖެ، މިހާރު އަހަރެން މި ހިރީ އެ ވާހަކަ މުޅި ދުނިޔެއަށް ކިޔާދެވޭނެ ހާލަތެއްގައި". އެމެރިކާއަށް ދިިރިއުޅުން ބަދަލު ކުރި މާލިން ބުނެފައި ވެއެވެ.\nއޭނާ ވަނީ އާއިލާ އުޅޭ ހާލަތުވެސް ކިޔާދީފައެވެ. އޭނާ ބުނީ 27 އަންހެެނުން ތިބި ކަމަށާއި، ބައްޕައާ އިނދެގެން އޭގެ ތެރެއިން ދަރިންތިބީ 22 އަންހެނުންގެ ކަމަށެވެ. އަދި އެ 22 މީހުންގެ ތެރެއިން މިހާރު ބައްޕައާ ކައިވެނިކޮށްގެން އުޅެނީ 16 އަންހެނުންނާއި ކަމަަށްވެސް ބުންޏެވެ. އަދި އެ މީހުންގެ އަސްލު މަންމަ އަށް މަމްގެ ނަމުން ގޮވަން ބުނެފައިވާއިރު، ދެން ތިބި މީހުންނަށް މަދާގެ ނަމުން މުހާތަބު ކުރުމަށް އެދިފައިވާކަމަށް މާލިން ބުންޏެވެ.\nއެ އާއިލާގެ ތިން މީހުން ވަކި ދިރިއުޅުނު ނަމަވެސް، އާއިލާގެ ދެން ތިބި މީހުންނާއި އެ މީހުންނާއި ގުޅުން އޮވެއެވެ.\nޖެނުއަރީ 24, 2021 20:15\nހޫ ކެއާރސް... ވައިޓްސް!!! ވައިޓްސުން ވީމަ ނިމުނީ\nޖެނުއަރީ 24, 2021 20:28\nމިއީ މުސްލިމުންނަށް4އަނބި ހުއްދަވީމާ ތެއަރުވާ މީހުންގެ ހާލު! ރީއްޗެއްނު!\nޖެނުއަރީ 25, 2021 09:39\nއެވެސް ޓުވިންގސް އެ އެބަ އުޅޭތައް؟\nޖެނުއަރީ 25, 2021 09:47\nހޫނ ކައިގެން ނިދަނީކީ ނޫން ދޯ !


Report: Minister beynunvaa PS eh, dhen vaanee kihineh? | Mihaaru\nސިވިލް ސާވިސްގެ މުވައްޒަފުންތަކެއް.--ފޮޓޯ: ރައީސް އޮފީސް\n12 ޖޫން 2016 - 08:11 46 comments\nމިނިސްޓްރީތަކުގެ ޕާމަނަންޓް ސެކްރެޓަރީން (ޕީއެސް)ގެ ލިސްޓަށް ނަޒަރު ހިންގައިލީމެވެ. ސިވިލް ސާވިސް ކޮމިޝަން (ސީއެސްސީ)ގެ ވެބްސައިޓްގައި އާންމުކޮށްފައިވާ އެ ލިސްޓަށް ބަލާލުމުން، ސަރުކާރުގެ ސިޔާސަތުތަކާ ފާޅުގައި ދެކޮޅު ހައްދަވާނެ އަދި އަދި ސިޔާސީ ގޮތުން، މި ސަރުކާރާ އިދިކޮޅު ފިކުރަށް "ގޮސް ހުސްވެ" ހުރި ބޭފުޅެއް އަޅައެއް ނުގަތެވެ. މީގެ ކުރިން އެފަދަ ބައެއް ބޭފުޅުން ފެނުނު ނަމަވެސް، މިފަހަރު ޔަގީނުން ވެސް ތަފާތެވެ. އެކަމަކު ބައެއް ޕާމަނަންޓް ސެކްރެޓަރީން ސަރުކާރަށް "އުނދަގޫ" ކުރާ ކަމަށް ބުނެ، ޕީޕީއެމްގެ މެމްބަރަކު ސިވިލް ސާވިސްގެ ގާނޫނަށް އިސްލާހެއް ހުށަހެޅުއްވީ ކީއްވެ ހެއްޔެވެ؟ އެ ވިދާޅުވާ އުނދަގުލަކީ ކޮބައި ހެއްޔެވެ؟ މިނިސްޓަރުން ބޭނުންވާ ޕާމަނަންޓް ސެކްރެޓަރީންގެ ޝަރުތަކީ ކޮބައި ހެއްޔެވެ؟\nމިނިސްޓްރީތަކަށް ޕާމަނަންޓް ސެކްރެޓަރީން އައްޔަން ކުރުމަކީ މިހާރު ގާނޫނުގައި އޮތް ގޮތުން ނަމަ ސިވިލް ސާވިސް ކޮމިޝަން (ސީއެސްސީ) ގެ ޒިންމާއެކެވެ. ނަމަވެސް ހއ. ދިއްދޫ ދާއިރާގެ ޕީޕީއެމްގެ މެމްބަރު އަބްދުއްލަތީފް މުހައްމަދު ހުށަހެޅުއްވި އިސްލާހު ފާސްވެއްޖެ ނަމަ، އެކަން އެހެން ގޮތަކަށް ފުރޮޅިގެން ހިނގައިދާނެ އެވެ. އޭނާގެ އިސްލާހުގައިވާ ގޮތުން ޕާމަނަންޓް ސެކްރެޓަރީން އައްޔަން ކުރަން ޖެހެނީ އެ ބޭފުޅަކު އައްޔަން ކުރާ މިނިސްޓްރީއެއްގެ މިނިސްޓަރުގެ ލަފަޔާ އެކުގަ އެވެ. އެނޫން ގޮތަކަށް ޕީއެސް އައްޔަން ނުކުރެވޭ ގޮތަށް ގާނޫނު ބަދަލުކޮށްލަނީ އެވެ.\nއިސްލާހު ހުށަހެޅުއްވި މެމްބަރު ފާހަގަކުރައްވާ ގޮތުގައި ބައެއް ޕާމަނަންޓް ސެކްރެޓަރީންގެ ފަރާތުން މިނިސްޓަރަށް އުނދަގޫވާ ކަންކަން ފާހަގަވެފައި އެބަ ހުއްޓެވެ. އެހެންކަމުން ޕާމަނަންޓް ސެކެޓްރީންނާ މެދު ފިޔަވަޅު އަޅައި މިނިސްޓްރީތައް ހިންގުން ހަރުދަނާ ކުރަން ޖެހޭ ކަމަށް އޭނާ ވިދާޅުވެ އެވެ.\n"ސިޔާސީ ގޮތުން ކުރާ އަމުރުތަކެއް ކަމަށް ބަލާފައި ރައްޔިތުންނަށް ދޭން ޖެހޭ ހިދުމަތްތައް ދިނުމުގައި އެ ބޭފުޅުންނަށް [ޕާމަނަންޓް ސެކެޓްރީން] ވަރަށް އުނދަގޫވޭ ސަރުކާރުގެ ސިޔާސަތު ތަންފީޒު ކުރަން،" ލަތީފް ވިދާޅުވި އެވެ.\nރައްޔިތުންގެ މަޖިލީހުގެ ޖަލްސާއެއްގައި ދިއްދޫ ދާއިރާގެ މެމްބަރު ލަތީފު ވާހަކަ ދައްކަވަނީ: ބައެއް ޕާމަނަންޓް ސެކްރެޓަރީންގެ އަމަލުތަކާ ހެދި، ސަރުކާރުގެ ސިޔާސަތުތައް ތަންފީޒު ކުރަން ދަތިވާ ކަމަށް އޭނާ ވިދާޅުވޭ.--- ފޮޓޯ: މަޖިލިސް\nއޭނާގެ ވާހަކަތަކާ ގުޅިގެން، ކުރީގެ ޕާމަނަންޓް ސެކްރެޓަރީއަކު، ނަން ނުޖަހާ ގޮތަށް، ވިދާޅުވީ ސީދާ ރައްޔިތުންނަށް ދޭ ހިދުމަތަށް ބުރޫ އަރާފަދަ ކަމެއް ކުރަން އެއްވެސް ޕާމަނަންޓް ސެކްރެޓަރީއަކު މަސައްކަތް ކުރައްވާނެ ކަމަށް ގަބޫލުނުކުރައްވާ ކަމަށެވެ. ނަމަވެސް ގާނޫނާއި ގަވައިދުތަކުގެ ބޭރުން ބައެއް ކަންކަން ކުރަން އެންގުމުން، ބައެއް ފަހަރު އެކަންކަމާ ދެކޮޅަށް ބަސް ބުނެފައި ހުރެދާނެ ކަމަށް އޭނާ ވިދާޅުވި އެވެ.\nފިނޭންސް މިނިސްޓްރީގެ ހުއްދަ ނަގަން ޖެހޭ ބައެއް ކަންކަމުގައި އެ ހުއްދަ ނެތި ބައެއް ސިޔާސީ ބޭފުޅުން ކަންކަން ކުރައްވަން އުޅުއްވުމުން އެއާ ދެކޮޅަށް ބައެއް މިނިސްޓްރީތަކުގެ ސިވިލް ސާވިސް މުވައްޒަފުން ތެދުވެފައި ވެސް އެބަ ހުއްޓެވެ. އެކަމަކު ސިވިލް ސާވިސް މުވައްޒަފުންނަށް ގޮންޖައްސަވައި، ބައެއް ހާލަތްތަކުގައި އެފަދަ ލިޔުންތަކުގައި ސިޔާސީ ބޭފުޅުން ސޮއިކުރައްވާ ކަމަށްވެ އެވެ.\n"މާލިއްޔަތު ގާނޫނުގައި، ދައުލަތުގެ ފައިސާ ބޭނުންކޮށް، އެކިއެކި މަޝްރޫއުތަކަށް ފައިސާ ދޫކުރެވެން މި ހުންނަނީ ވަކި ހަމަތަކެއްގެ ތެރެއިން. އެކަމަކު އެއާ ހިލާފަށް ކަމެއް ކުރަން މިނިސްޓަރަކު އަންގަވައިފި ނަމަ، ސިވިލް ސާވިސްގެ ބައެއް މުވައްޒަފުން ހުރޭ ބައެއް އެއްޗެހީގައި ސޮއިނުކޮށް ހިފަހައްޓާފައި. އެފަދަ ހާލަތްތަކުގައި މިނިސްޓަރުގެ އިންޒާރު ވެސް އައިސްފައި އެބަހުރި. އެކަހަލަ ކަންކަން އެ އޮފީހެއްގެ ޕީއެސްގެ ބޮލުގައި އެބަ އެޅޭ،" ކުރީގެ ޕީއެސް ވިދާޅުވި އެވެ.\nސިވިލް ސާވިސްގެ މުވައްޒަފަކު ވެލާނާގޭ އިމާރާތުން ނުކުންނަނީ.---މިހާރު ފޮޓޯ: ނިޝާން އަލީ\nކޮންމެ މިނިސްޓްރީއެއްގައި ހުންނަ ޕާމަނަންޓް ސެކްރެޓަރީ އަކީ އެ މިނިސްޓްރީއެއްގައި މަސައްކަތްކުރާ ސިވިލް ސާވިސް މުވައްޒަފުންގެ އިސް ވެރިޔާ އެވެ. އެކަމަކު އޭނާ ވެސް މަސައްކަތް ކުރައްވަން ޖެހިވަޑައިގަންނަވަނީ ގާނޫނީ ގޮތުން ވަކި ހުދޫދެއްގެ ތެރޭގަ އެވެ. އެއިރެއްގައި އޮންނަ ސަރުކާރުގެ ސިޔާސަތުތައް ތަންފީޒުކުރަން މަސައްކަތް ކުރުމަކީ ގާނޫނުގައިވާ ގޮތުން ނަމަ، ޕީއެސްގެ އެންމެ އިސް އެއް ޒިންމާ އެވެ. އެ ސިޔާސަތުތަކާ ޕީއެސްއަކަށް ދެކޮޅެއް ނުހެދޭނެ އެވެ. މިނިސްޓަރުގެ ލަފާގެ މަތިން އެ މިނިސްޓްރީއެއް ހިންގައި ބެލެހެއްޓުމާއި މިނިސްޓަރަށް ލަފާދިނުމާއި ރައްޔިތުންގެ މަޖިލިހަށް މިނިސްޓަރު ޖަވާބުދާރީވާން ޖެހޭ ހާލަތުގައި އެކަމަށް އެހީތެރިވުމަކީ ވެސް ޕީއެސްގެ ޒިންމާގެ ތެރޭގައި ހިމެނޭ ކަމެކެވެ. މީގެ އިތުރުން އެ މިނިސްޓްރީއެއްގެ ސިވިލް ސާވިސް މުވައްޒަފުންގެ ހުރިހާ ކަމެއް ބަލަހައްޓަން ޖެހެނީ ވެސް ޕީއެސް އެވެ.\nޕާމަނަންޓް ސެކްރެޓަރީންގެ ޒިންމާތަކާއި މަސްއޫލިއްޔަތުތައް، ސިވިލް ސާވިސް ގާނޫނާއި އުސޫލުތަކުގައި ވަރަށް ސާފުކޮށް ބަޔާންކޮށްފައިވޭ.\n"ސިޔާސީ ގޮތުން ކުރާ އަމުރުތަކެއް ކަމަށް ބަލާފައި ރައްޔިތުންނަށް ދޭން ޖެހޭ ހިދުމަތްތައް ދިނުމުގައި އެ ބޭފުޅުންނަށް [ޕާމަނަންޓް ސެކެޓްރީން] ވަރަށް އުނދަގޫވޭ ސަރުކާރުގެ ސިޔާސަތު ތަންފީޒު ކުރަން،" މެމްބަރު ލަތީފް\nގާނޫނު އަދި ޕީއެސްއިން އަމަލުކުރަން ޖެހޭ ގަވައިދު އެއްކޮޅުން އަނެއްކޮޅަށް ކިޔާލާއިރު ވެސް ފެންނަ އެއް ކަމަކީ، އެމީހުންނަކީ ސަރުކާރުގެ ސިޔާސަތުތައް ތަންފީޒުކޮށް، އަދި މިނިސްޓަރުންނާ އެންމެ ގާތުން މަސައްކަތް ކުރަން ޖެހޭ އެއް ބައެއް ކަމެވެ. ނަމަވެސް ބައެއް ޕީއެސްއިންނާ މެދު ސަރުކާރުން ހިތްހަމަނުޖެހިގެން އުޅޭ ނަމަ އެއީ ސީރިއަސް މައްސަލައެކެވެ. އެފަދަ ހިތްހަމަނުޖެހުން އުޅޭ ނަމަ، އެފަދަ ޕީއެސްއިން ވަކިކުރެވެނޭ އުސޫލުތައް ގާނޫނުގައި ބަޔާންކޮށްފައިވެ އެވެ. ކޯޑް އޮފް ކޮންޑަކްޓާ ހިލާފުވެއްޖެ ނަމަ އެކަން ކުރެވޭނެ އެވެ.\nކަން މިހެން އޮތް އިރު، ކޮންމެހެން މިނިސްޓަރުގެ ރުހުން ލިބިގެން ނޫން ގޮތަކަށް ޕީއެސްއިން އައްޔަން ނުކުރެވޭ ގޮތަށް ހަމަޖެއްސުމަކީ ހުރިހާ ކަމެއްގެ ހައްލު ހެއްޔެވެ؟ މީގެ ނަތީޖާއަކީ ކޮބައި ބާވަ އެވެ؟\nފިނޭންސް މިނިސްޓްރީގެ އިމާރާތުގެ ބޭރުގައި ބަޔަކު މަޑުކޮށްލައިގެން: އެ މިނިސްޓްރީގައި ޕީއެސްއަކު ނެތި ދުވަސްތަކެއް ވެފައިވާއިރު، އެ މަގާމަށް ބޭފުޅަކު ހަމަނުޖެއްސިގެން އުޅެނީ މިނިސްޓަރު ރުހުން އޮތް ބޭފުޅަކު ނެތިގެން ކަމަށްވޭ.---މިހާރު ފޮޓޯ\n"މިހާރު ވެސް ފިނޭންސް މިނިސްޓްރީ އާއި ޖެންޑަ މިނިސްޓްރީ އަށް ޕާމަނަންޓް ސެކްރެޓަރީއަކު ނުލެވިގެން އެ އުޅެނީ މިނިސްޓަރުގެ ރުހުން ނުލިބިގެން. މިނިސްޓަރު ބޭނުންވާ ބޭފުޅަކު ނުލިބިގެން. މިހެން މިނިސްޓަރު ބޭނުންވާ ޕާމަނަންޓް ސެކްރެޓަރީއަކު ނުލިބި، ގިނަ ދުވަސް ވުމަކީ އެ މިނިސްޓްރީއެއްގެ މަސައްކަތް ފުނިޖެހި، ކަންކަން ބޮއްސުންލާނެ ކަމެއް. ސިވިލް ސާވިސް މުވައްޒަފުންނާ ގުޅޭ އެތައް ކަމެއް ޕެންޑިންގައި ހުންނާނެ،" ޕީއެސް އިން އައްޔަން ކުރުމުގައި މިހާރު ވެސް މިނިސްޓަރުންގެ ލަފާ ސީއެސްސީން ހޯދާކަން ބަޔާންކޮށްދިނުމުގެ ގޮތުން ސިވިލް ސާވިސްގެ އިސް މުވައްޒަފަކު، ނަން ނުޖަހާ ގޮތަށް، ވިދާޅުވި އެވެ.\nބައެއް މިނިސްޓްރީތަކުގެ ޕާމަނަންޓް ސެކްރެޓަރީން\nއޭނާ އެ ވިދާޅުވާ ގޮތުން ނަމަ މިނިސްޓަރުގެ ރުހުމާ އެކު ނޫން ގޮތަކަށް ޕާމަނަންޓް ސެކްރެޓަރީން އައްޔަން ނުކުރުމަކީ މިހާރު ވެސް ސީއެސްސީން ކުރާ ކަމެކެވެ. ގާނޫނުގައި ނުލިޔެ އޮތަސް، ޓެކްނިކަލީ ކޮންމެވެސް ސިފައެއްގައި އެގޮތަށް އަމަލުކުރެ އެވެ.\n"މިހާރު ތަފާތަކީ ގާނޫނުގައި އެހެން ލިޔެލުން. އޭރުން އެ އަށް އަމަލުކުރުން މަޖުބޫރުވީ،" އޭނާ ވިދާޅުވި އެވެ.\nއެކަމަކު މިނިސްޓަރުގެ ރުހުން ނެތި ޕީއެސް އައްޔަން ނުކުރެވޭ ގޮތަށް ގާނޫނުގައި ލިޔުމަކީ އޭގެ ދެކޮޅު ވެސް އޮތް ކަމެއް ކަމަށް "މިހާރު"އާ ވާހަކަ ދެއްކި ސިވިލް ސާވިސްގައި މަސައްކަތްކުރައްވާ ބައެއް އިސް ވެރިން ވިދާޅުވެ އެވެ.\nގާނޫނަށް އެ ބަދަލު ގެނެސްފި ނަމަ، ކުރިމަތިވާނެ އެއް ކަމަކީ އެބޭފުޅުން ވިދާޅުވާ ގޮތުގައި، ސިޔާސީ ގޮތުން ހައްދުފަހަނައަޅާފައިވާ ބަޔަކު، ޕާމަނަންޓް ސެކްރެޓަރީންނަށް ވުމުގެ މަގުފަހިވުމެވެ. އޭރުން މުޅި މިނިސްޓްރީ ބޮއްސުންލައި، ގާނޫނާއި ގަވައިދުތަކުގެ ބޭރުން، ސިޔާސީ މީހުން ބޭނުން ގޮތަކަށް ކަންކަން ހިނގައިދާނެ އެވެ. މިހާރު ވެސް މިފަދަ ކަންކަން ކުރިމަތިވާއިރު، އެކަންކަމާ ދެކޮޅަށް ކިތަންމެ ހަނި ފުރުސަތަކުން ޖާގަ ހޯދައިގެން ބަސް ބުނެލައި، ސިވިލް ސާވިސްގެ މުވައްޒަފުންގެ ދިފާއުގައި ނުކުންނާނެ ޕީއެސްއަކު ވެސް އޭރަކުން ނުހުންނާނެ އެވެ.\n"ސިޔާސީ ބޭފުޅުންނަކީ މާދަމާ ވެސް މިނިސްޓްރީން ވަކިވެގެންދާނެ ބައެއް. ސަރުކާރު ބަދަލުވާއިރަށް ނޫނީ އެހެން ހާލަތެއްގައި ވެސް ސިޔާސީ ބޭފުޅުން ވަކިވެގެން ހިނގައިދާނެ. އެކަމަކު ސިވިލް ސާވިސް މުވައްޒަފުން ތިބޭނެ. އެއްކަލަ ނުގަވައިދުން އެއްޗެއްގައި ސޮއިކުރަން ހުއްދަ ދިން ޕީއެސް ނުވަތަ ސިވިލް ސާވިސް މުވައްޒަފު އެ އޮފީހުގައި ހުންނާނެ. ފަހުން ފިޔަވަޅު އަޅާނީ އޭނާގެ މައްޗަށް. މި ބިރުގައި ބައެއް ސިވިލް ސާވިސް މުވައްޒަފުން އުޅެނީ،" ސިވިލް ސާވިސްގެ އެހެން މުވައްޒަފަކު ބުންޏެވެ.\nނަމަވެސް އެއާ ހިލާފު އެހެން ކަމެއް ވެސް އެބަ އޮތެވެ. އެ މިނިސްޓްރީއެއްގެ މިނިސްޓަރާ ނުގުޅޭ ޕީއެސްއަކު ހުރެއްޖެ ނަމަ، ދެން ކަންތައް ވާނީ ކިހިނެއް ހެއްޔެވެ؟ މިނިސްޓަރަށް ދަތިކުރުމަށް ކަންތައް ނުކުރާނެ ހެއްޔެވެ؟ ސަރުކާރުގެ ބައެއް ސިޔާސަތުތައް ތަންފީޒު ކުރަން ހުރަސް ނާޅާނެ ހެއްޔެވެ؟\n"މިހާރު ވެސް ފިނޭންސް މިނިސްޓްރީ އާއި ޖެންޑަ މިނިސްޓްރީ އަށް ޕާމަނަންޓް ސެކްރެޓަރީއަކު ނުލެވިގެން އެ އުޅެނީ މިނިސްޓަރުގެ ރުހުން ނުލިބިގެން. މިނިސްޓަރު ބޭނުންވާ ބޭފުޅަކު ނުލިބިގެން. މިހެން މިނިސްޓަރު ބޭނުންވާ ޕާމަނަންޓް ސެކްރެޓަރީއަކު ނުލިބި، ގިނަ ދުވަސްވުމަކީ އެ މިނިސްޓްރީއެއްގެ މަސައްކަތް ފުނިޖެހި، ކަންކަން ބޮއްސުންލާނެ ކަމެއް.\nމިހާރު ވެސް ޕީއެސްގެ މަގާމުގައި ހުންނެވި ބޭފުޅަކު، ނަން ނުޖަހަން ޝަރުތުކޮށް، ވިދާޅުވީ މިނިސްޓަރުގެ ރުހުން އޮތް ޕީއެސްއަކު އެ މިނިސްޓްރީއެއްގައި ހުރުމަކީ، މިނިސްޓަރަށް ވެސް އަދި މުވައްޒަފުންނަށް ވެސް ލިބޭނެ ހިތްހަމަޖެހުމަކަށް ވާނެ ކަމަށެވެ.\n"ސަބަބަކީ އަބަދުވެސް އެނގޭނެ އެ ޕީއެސްއަކު އަމަލުކުރާނީ މިނިސްޓަރު ބޭނުންވާ ގޮތަށް ކަން. ހިތްހަމަނުޖެހުމެއް ނޯންނާނެ. މާ ބޮޑު ޝަކުވާއެއް ވެސް ނޯންނާނެ. މިނިސްޓަރަށް އިތުބާރު އޮންނާނެ ޕީއެސްއާ މެދު. އަނެއްކާ އެ މިނިސްޓްރީއެއްގެ ހިންގުން ވެސް އަވަސް ވެފައި ފަސޭހަވާނެ. އެހެންވީމާ މީގައި އެންމެ ރަނގަޅު ގޮތަކީ މިނިސްޓަރުގެ ރުހުމާ އެކު ޕީއެސްއަކު އައްޔަންކުރުން،" އޭނާ ވިދާޅުވި އެވެ.\nއެކަމަކު މިނިސްޓަރުގެ ރުހުން އޮތް ޕީއެސްއަކު ހުރުމުގެ އެއް ބިރަކީ، ގާނޫނަށް މި ގެންނަން އުޅޭ އިސްލާހުގެ ފައިދާ ނާޖާއިޒު ގޮތުގައި ނަގާފާނެތީ އެވެ. ސިޔާސީ ގޮތުން ވަކި ފިކުރަކަށް ހުސްވެ، "ހައްދުން ނައްޓާފައި" ތިބޭ މީހުން ޕީއެސްގެ މަގާމަށް އަތުވެދާނެތީ އެވެ. އަދި މިނިސްޓަރު ބޭނުންވާއިރަށް ވަކިކުރެވޭ މަގާމަކަށް ޕީއެސްގެ މަގާމުވެ، ސީއެސްސީގެ ބާރު ކެނޑިދާނެތީ އެވެ. މިނިސްޓަރުގެ ރުހުން ނުލިބޭ ބަޔަކު ޕީއެސްގެ މަގާމަށް ކުރިމަތިލުމުން، އެ މަގާމަށް މީހަކު އައްޔަން ނުކޮށް، އެތައް ދުވަހެއް ފާއިތުވެ، މައްސަލަތައް ފުނިޖެހޭނެތީ އެވެ. ދިވެހި ސިވިލް ސާވިސް އަކީ މިނިވަން ބައެއް ކަމަށް ގާނޫނުގައި އޮތް އޮތުމަށް ނިމުން އަތުވެދާނެތީ އެވެ.\nއިތުރު ލިޔުންތައް ސިވިލް ސާވިސް ސަރުކާރު ރައްޔިތުންގެ މަޖިލިސް ސިވިލް ސާވިސް ކޮމިޝަން ސިވިލް ސާވަންޓުން


In Pictures: Kaanivaa sarahahdhu tharahgee kurun\nކާނިވާ ސަރަހައްދު ތަަރައްގީކުރުން\nމާލެ، 25 ސެޕްޓެމްބަރު 2021 -- ކާނިވާ ސަރަހައްދުގެ ފަސްގަނޑު އެއްވަރުކޮށް ގާ އެތުރުމުގެ މަސައްކަތް މާލެ ސިޓީ ކައުންސިލުން ފަށާފައިވަނީ މިދިޔަ އޮގަސްޓް މަހުގެ ފަހު ހަފްތާގެ ތެރޭގަ އެވެ. ކާނިވާ ސަރަހައްދު ތަރައްގީކުރަނީ މާލޭގައި ހަދާ އެންމެ ބޮޑު ޕާކިން ޒޯނާއި އެކު އެވެ. އެގޮތުން އެ ޒޯންގައި މަދުވެގެން 500 ސައިކަލާއި 55 ކާރަށް ޕާކް ކުރެވޭނެ އެވެ. އެ ސަރަހައްދު ތަރައްގީ ކުރުމުގެ މަސައްކަތް ކުރަނީ މަގުމަތީގެ ނިޝާންތަކާއި ޓްރެފިކް ނިޝާންތައް ވެސް ހިމަނައިގެންނެވެ.


Male' Ge Guesthouse Thah Hulhuveyne Kamah Ummeedhu Kurevenee Anna Mahu! - Vaguthu\n4 މަސް ކުރިން ( ނޮވެމްބަރު 21, 2020 )\nޓޫރިޒަމް މިނިސްޓަރު ޑރ. އަބްދުﷲ މައުސޫމް "ވަގުތު" އިންޓަވިއު ދެއްވަނީ. --- ވަގުތު އިމޭޖަސް: އަހުމަދު އަލީ\nމާލޭގެ ގެސްޓްހައުސްތައް ހުޅުވޭނެ ކަމަށް އުންމީދު ކުރެވެނީ އަންނަ މަހުގެ މެދުތެރޭގައި ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް މިއަދު ވިދާޅުވެއްޖެއެވެ.\nޓޫރިޒަމް މިނިސްޓްރީން ކުރިން ލަފާކޮށްފައި އޮތް ގޮތުން، މާލޭގެ ގެސްޓްހައުސްތައް ހުޅުވޭނީ މި މަހުގެ މެދުތެރޭގައެވެ. އެކަމަކު، ރާއްޖޭގެ ރަށްރަށުގެ ގެސްޓްހައުސްތައް ހުޅުވައި، ޓޫރިސްޓުންނަށް މިހާރު ދަނީ ހިދުމަތް ދެމުންނެވެ.\nމިނިސްޓަރު މައުސޫމް "ވަގުތަށް" ވިދާޅުވީ މާލޭގެ ގެސްޓްހައުސްތައް ހުޅުވުން ފަސް ކުރަން ޖެހުނީ ރާއްޖޭގައި ކޮވިޑް-19 ފެތުރޭ މިންވަރު ފަހަކަށް އައިސް އިތުރުވަމުން އަންނާތީ ކަމަށެވެ.\nހާއްސަކޮށް، ފްލޫ ކްލިނިކްތަކުން ފައްސިވާ ރޭޓާއި ކްލަސްޓާއަކާ ނުގުޅޭ ވޭދަނަތައް އިތުރުވަމުން އަންނާތީ އެއީ ކަންބޮޑުވެވަޑައިގަންނަވާ ކަމެއް ކަމަށް އޭނާ ވިދާޅުވިއެވެ.\n"މާލޭގެ ގެސްޓްހައުސްތައް ހުޅުވެން އޮތީ މި ދަންނަވާ ފްލޫ ކްލިނިކްތަކުން ޕޮޒިޓިވްވާ ރޭޓާއި ކްލަސްޓައަކާ ނުގުޅޭ ކޭސްތައް ދަށް ކުރެވިގެން. އެކަމަކު، މި ފަހުން މި ފެނުނީ ވަރަށް ބޮޑަށް ކޭސްތައް މައްޗަށް ދާ ތަން،" މައުސޫމް ވިދާޅުވިއެވެ.\nމައުސޫމް ވިދާޅުވި ގޮތުގައި، ނޮވެމްބަރު މަހު ގެސްޓްހައުސްތައް ނުހުޅުވުން ކަމުގައި ވިޔަސް، އުންމީދަކީ ޑިސެމްބަރު މަހުގެ ތެރޭގައި މާލޭގެ ގެސްޓްހައުސްތައް ހުޅުވައި ހިދުމަތް ދިނުމެވެ.\nޓޫރިޒަމް މިނިސްޓްރީގެ ތަފާސް ހިސާބުތަކަށް ބަލާ އިރު، ރާއްޖެ އަށް އެންމެ ގިނަ އަދަދެއްގެ ފަތުރުވެރިން އަންނަނީ ނޮވެމްބަރު މަހާއި ޑިސެމްބަރު މަހުއެވެ. އެއީ ޔޫރަޕްގެ ގައުމުތަކަށް ފިނި މޫސުމާ ކުރިމަތިލާން ޖެހޭ ދުވަސްވަރެވެ.\n"އަޅުގަނޑަށް ހީވަނީ، ޔޫރަޕްގެ ގައުމުތައް ވެސް އެހާ އިރު އަންނަން ވާ އިރަށް، ލޮކްޑައުން ނިމުމަކަށް ގެނެސް ހުޅުވާލާނެ ކަމަށް،" މި އަހަރުގެ މެދުތެރޭގައި ޓޫރިޒަމް މިނިސްޓްރީއާ ހަވާލުވެވަޑައިގެންނެވި މައުސޫމް ވިދާޅުވިއެވެ.\nނަމަވެސް، ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މާލޭގެ ގެސްޓްހައުސްތައް ހުޅުވައި ހިދުމަތް ދެވޭނެ ވަކި ތާރީހެއް ކަނޑައަޅާފައި ނުވާ ކަން މިނިސްޓަރު ފާހަގަ ކުރެއްވިއެވެ.\nއެކަމަކު، ކުރިއަށް އޮތް ތަނުގައި ތާރީހެއް ވެސް ލިބޭނެ ކަމަށް އުންމީދު ކުރައްވާ ކަމަށް މައުސޫމް ވިދާޅުވިއެވެ.\nމާލޭގައި ފަހަކަށް އައިސް، ކޮވިޑް-19 ގެ ވޭދަނަތައް އިތުރުވެފައިވާ އިރު، ކޮވިޑް-19 ގެ ވޭދަނަތައް އިތުރުވީ، މިނިސްޓަރު ލަފާ ކުރެއްވި ގޮތުގައި މި ދުވަސްވަރަކީ ބަންދު ދުވަސްވަރަކަށް ވުމާއި ދިވެހިން ގައިދުރުކަމަށް ސަމާލު ކަން ދޭ މިންވަރު ކުޑަވެގެންނެވެ. އެހެންވެ، ދިވެހިން މިހާރަށް ވުރެ ބޮޑަށް ފަރުވާތެރިވާން ޖެހޭ ކަން މައުސޫމް ފާހަގަ ކުރެއްވިއެވެ.\nރާއްޖެ އިން މިހާތަނަށް ކޮވިޑް-19 އަށް 12،000 އަށް ވުރެ ގިނަ މީހުން ފައްސިވެ، 45 މީހަކު ނިޔާވެފައިވެއެވެ. ރާއްޖެ އިއްޔެ އެކަނި ވެސް ކޮވިޑް-19 އަށް 94 މީހުންނެވެ. އޭގެ ތެރެއިން 49 މީހުން ފައްސިވީ މާލެ ސަރަހައްދުންނެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރުތައް ބަންދުކޮށްފައި އޮތުމަށް ފަހު، ޖުލައި 15 ގައި ހުޅުވާލި ފަހުން ގިނަ އަދަދެއްގެ ފަތުރުވެރިން ވަނީ ރާއްޖެ އަށް އަންނަން ފަށައިފައެވެ. އަދި ގިނަ އަދަދެއްގެ އެއާލައިންތަކުން ރާއްޖެ އަށް މިހާރު ދަތުރު ކުރެއެވެ.\nރާއްޖެ އިޝްތިހާރު ކުރުމަށް އިންޑިއާގެ އެކްޓަރު ޖަނާނީ ރާއްޖޭގައި\nއަރަބި ގައުމުތަކުގައި ރާއްޖެ އިސްތިހާރު ކުރަނީ\nނޮވެމްބަރު 21, 2020 20:20\nކަލޯ މައުސޫމްބެ ކޮބާ މިސަރުކާރު ހަމަ ބާރާބަރު ދޯ؟..އެއްވެސް މައްސަލައެއްނެތި ހަމަ ފުއްލާ ސްޕީޑުގަ ކުރިޔަށް ދަނީދޯ...އަދި ކޮވިޑް ނެތް ނަމަ ކޮންކޯޑް ސްޕީޑުގަ ވަޑއަގަންނަވާނީދޯ...ކޮއްކޯ އޯގާތެރި ވެރިއެއްގެ ފަހަތުގަ ހުންނަވައިގެން މަނިކުފާނަށްވެސް އޯގާތެރިވެ ބުރަކަށި ފުޅާއި ބޯފުޅުގަ ފިރުމާލަ ދެއްވުންވެސް އެއީ ހާދަ ބޮޑު ކުރިއެރުމެކޭ...ކުރިއަށް މެކުހައް ޖަހާލާ...އިބުރާހީމާއި ، މުހައްމަދާއި ގާސިމްބެއާއި ، ތޮއްތޮމްބެއާއި.، އިއްމަބެ ފަހަތުގައި މުޅިގައުއޮތީ....ވަރަށް ސަލާމް


Visitors online  183:users  0guests  117bots  66The maximum number of visits was  2016-08-29:all visits  27028:users  7guests  10447bots  16574browser  Safari 4.0\n08/04/2016ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 309\n31/10/2015ޢިބްރަތްތެރި ވާހަކައަލް އުޚްތު އުއްމު ނޫރާކިޔުއްވީ: 485\n12/02/2015ޢިބްރަތްތެރި ވާހަކަ, ދީންއައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 535\n14/01/2015ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 185\nމިއީ ޙަޤީޤީ ހާދިޘާއެކެވެ. ޢަރަބި ޤައުމަކަށް ޚާދިމާއެއްގެ ގޮތުގައި މަސައްކަތް ކުރަން ދިޔަ އަންހެނެއްގެ ވާހަކައެވެ. 25/10/2014ޢިބްރަތްތެރި ވާހަކައައްޝައިޚު ޝަފީޢު ޢަބްދުﷲކިޔުއްވީ: 170\n19/04/2014ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 160\n22/01/2014ޢިބްރަތްތެރި ވާހަކައައްޝައިޚް ޒަމްޒަމް ފާރިޝްކިޔުއްވީ: 158\n03/06/2013ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 122\n02/05/2013ޢިބްރަތްތެރި ވާހަކައައްޝައިޚް މުޙައްމަދު ސިނާންކިޔުއްވީ: 178\n01/03/2013ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 134\n14/01/2013ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 185\n07/01/2013ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 282\n31/12/2012ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 159\n14/12/2012ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 129\n13/11/2012ޢިބްރަތްތެރި ވާހަކައައްޝައިޚު އަބޫ ޢަބްދުﷲ ޢަބްދުއްރަޙީމް ބިން މުޙައްމަދުކިޔުއްވީ: 265\n02/09/2012ޢިބްރަތްތެރި ވާހަކައައްޝައިޚް މުޙައްމަދު ސިނާންކިޔުއްވީ: 157\nފަހުގެ ލިޔުންތައްފަހުގެ ލިޔުންތައްފަތުވާ: މަރުވެފައިވާ މީހެއްގެ މަތިން ޙައްޖާއި ޢުމްރާ އަދާކުރުން27/10/2016އޯޑިއޯ: ޢަރަބި ގަޑި 2126/10/2016އޯޑިއޯ: ޢަރަބި ގަޑި 2025/10/2016އޯޑިއޯ: ޢަރަބި ގަޑި 1924/10/2016އަލް އިމާމު އަޙްމަދު: أحمد بن حنبل – إمام أهل السنة – 823/10/2016އަމާންކަން ލިބިފައިވާ ރަށާއި ޤަދީމީ ގެފުޅު 2522/10/2016އަލް އިމާމު އަޙްމަދު: أحمد بن حنبل – إمام أهل السنة – 721/10/2016ޢިލްމުވެރިންގެ ފަތުވާޢިލްމުވެރިންގެ ފަތުވާފަތުވާ: މަރުވެފައިވާ މީހެއްގެ މަތިން ޙައްޖާއި ޢުމްރާ އަދާކުރުން27/10/2016ފަތުވާ: ދަރަންޏެއް އޮތް މީހަކަށް ޙައްޖުކުރެވިދާނެ ހެއްޔެވެ؟16/10/2016ދުވާލު މަސައްކަތުގައި އުޅެން ޖެހުމުގެ ސަބަބުން ރޭގަނޑަށް ނަމާދުތައް ފަސްކުރުން05/09/2016ފަތުވާ: އެކި ޤައުމުތަކުގައި ޢަރަފާތް ދުވަސް ތަފާތުވެއްޖެނަމަ އެދުވަހުގެ ރޯދަ ހިފާނީ ކިހިނެތް؟04/09/2016މިޔަރާއި ކޯމަސް ކެއުމުގެ ޙުކުމް31/08/2016އަޚްލާޤްއަޚްލާޤްމީސްތަކުން ހަތަރު ބަޔަކަށް ބެހިގެން ވެއެވެ.14/09/2016ޢައުރަ ނިވާކުރުމުގައި ފަރުވާކުޑަކުރުން 520/05/2016ޢައުރަ ނިވާކުރުމުގައި ފަރުވާކުޑަކުރުން 419/05/2016ޢައުރަ ނިވާކުރުމުގައި ފަރުވާކުޑަކުރުން 318/05/2016ޢައުރަ ނިވާކުރުމުގައި ފަރުވާކުޑަކުރުން 215/05/2016ތާރީޚްތާރީޚްޙަރަމްފުޅުގައި ހިނގައިދިޔަ ލޭ އޮހޮރުވުން -197919/08/2015މަސްޖިދުލް އަޤްޞާއާއި ޤުއްބަތުއްޞަޚްރާގެ ތަފާތު23/07/2014ވައްހާބިޒަމަކީ ކޮބާ؟19/09/2013އިސްލާމްދީނުގެ ކުރީގައި ޢަރަބީން05/04/2013ރަސޫލުﷲ ޞައްލަﷲ ޢަލައިހި ވަސައްލަމް އުފަންވެވަޑައިގަތުމުގެ ކުރީގައި ފާރިސީންގެ ހާލަތު02/04/2013ޝަޚްޞިއްޔަތުތައްޝަޚްޞިއްޔަތުތައްއަލް އިމާމު އަޙްމަދު: أحمد بن حنبل – إمام أهل السنة – 823/10/2016އަލް އިމާމު އަޙްމަދު: أحمد بن حنبل – إمام أهل السنة – 721/10/2016އިފްކުގެ ޙާދިޘާ 1316/05/2016ޤާރޫނުގެ ވާހަކަ – 110/05/2016އިފްކުގެ ޙާދިޘާ 1209/05/2016ފިލާވަޅުފިލާވަޅުمادة التوحيد ٥ ( ف2ޖަވާބުތައް )29/06/2016مادة التوحيد ٥ ( ف 1 ޖަވާބުތައް )17/05/2016مادة التوحيد ٥ ( ف2، د 12 –އެންމެ ފުރަތަމަ ފޮނުއްވުނު ރަސޫލާއި އެންމެ ފަހުން ފޮނުއްވުނު ރަސޫލު )01/03/2016مادة التوحيد ٥ ( ف2، د 11 –މަރުވުމަށްފަހު އަލުން ދިރުއްވުން )28/02/2016مادة التوحيد ٥ ( ف2، د 10 –ނަބިއްޔާ މުޙައްމަދު صلى الله عليه وسلم ގެ ރިސާލަތުގެ ފުރިހަމަކަމާއި ޢާންމުކަން )02/02/2016ކުޑަކުދިންކުޑަކުދިންކުޑަކުދިންގެ ވާހަކަ: މުސްޙަފުގައި ހުރި ހިރަފުސް08/03/2016ކުޑަކުދިންގެ ވާހަކަ: ހުދުގެއަކުން ހުދު ދަތްޕިލައެއް23/02/2016ކުޑަކުދިންގެ ވާހަކަ: ދެ ގަލުގެ މެސެޖް07/11/2015ކުޑަކުދިންގެ ވާހަކަ: ގަލާއި ދޮންވެލި22/04/2015ކުޑަކުދިންގެ ވާހަކަ: ޕިއްޒާވިއްކާމީހާ އާއި އިނާޒް19/01/2015ޢާންމު ލިޔުންޢާންމު ލިޔުންޔަޤީނުންވެސް ނައިސް ނުދާނޭ ދުވަހެއް!14/10/2016ބައެއް ޖާމިޢު ދުޢާތައް10/09/2016އަންހެނުންގެ ޙައްޤުތަކުގެ ޙަޤީޤަތް 4531/07/2016އަންހެނުންގެ ޙައްޤުތަކުގެ ޙަޤީޤަތް 4430/07/2016ތިބާގެ ފިރިމީހާއަށް ހަލާލު ފަންޑިތައެއް ހަދަން ބޭނުންތަ؟12/07/2016\tތަޢާރަފު ލިޔުންތެރިން ގުޅުއްވުމަށް


Fuvahmulah lhenveringe koadhu ninmumuge rasmiyyaathu baavvaifi - AO News\nފުވައްމުލައް ޅެންވެރިންގެ ކޯދު ނިންމުމުގެ ރަސްމިއްޔާތު ބާއްވައިފި\nއީސަ އޮންލައިން ޕޮއެޓްރީގެ ފަރާތުން ފުވައްމުލައް ސިޓީގައި ހިންގި ޅެން ހަދަން ދަސްކޮށްދިނުމުގެ ކޯސް، ފުވައްމުލައް ޅެންވެރިންގެ ކޯދު ނިންމުމުގެ ރަސްމިއްޔާތު ބާއްވައިފިއެވެ.\nފުވައްމުލައް ސިޓީ ކައުންސިލް އާއި ގުޅިގެން މި މަހުގެ 1 ވަނަ ދުވަހުން9ވަނަ ދުވަހުގެ މުއްދަތަށް ކުރިއަށް ގެންދިޔަ މި ކޯހުގައި ވަނީ ޅެން ހަދަން ދަސްކޮށްދޭ ކޯހުގެ ލެވެލް 1 އަދި ލެވެލް2ބައިވެރިންނަށް ކިޔަވައިދީފައެވެ.\n“އަޅުގަނޑުމެން ކޯސް ފަށައިގެން އައީ ލެވެލް 1ގެ ކޯހެއްގެ ގޮތުގައި، އެހެން ނަމަވެސް ކޯހުގެ ބައިވެރިން ވަރަށް އަވަހަށް ކޯހުގައި ކިޔަވައިދެވުނު އެއްޗެހި ނަގައިގަތުމުން ކޯހުގެ ސްޕީޑް ދިޔަ ގޮތުން ކޯސް ވަރަށް އަވަހަށް ނިންމާލެވޭނެ ކަން އެނގުނު. އަދި ކޯހުގެ ބައިވެރިންވެސް އިތުރަށް އުނގެނެން ބޭނުންވީމަ ނިންމީ ކޯހުގެ ލެވެލް2ވެސް ކުރިއަށް ގެންދަން.” މި ކޯސް އިންތިޒާމުކޮށް ހިންގި ފަރާތް ކަމުގައިވާ އީސާ ޝަރީފު ވިދާޅުވިއެވެ.\nމީގެ އިތުރުން އީސަ ވިދާޅުވީ ފުވައްމުލަކުގައި މި ކޯހުގެ އިތުރުން ތަފާތު އެހެން ކޯސްތައްވެސް އެ ބޭފުޅާގެ އެއްބާރުލުން ލިބިގެންދާނެކަމަށް އީސަ ވަނީ ވިދާޅުވެފައެވެ. އެގޮތުން އީސަ މަސައްކަތްކޮށްފައިވާ އެހެނިހެން ދާއިރާތައް ކަމުގައިވާ ވީޑިއޯ ހެދުމާއި ކުރެހުން އީސަ ވަނީ ފާހަގަކުރައްވާފައެވެ.\nކޯހާއި ބެހޭގޮތުން ވާހަކަ ދައްކަވަމުން ނިންމުމުގެ ރަސްމިއްޔާތުގެ ޝަރަފްވެރި މެހެމާން ޤައުމީ އަރުޝީފުގެ ޑިރެކްޓަރ ޖެނެރަލް، މުހައްމަދު އާމިރު އަހްމަދު (ފަރެސް އާމިރު) ވިދާޅުވީ ކޯހުގެ ބައިވެރިންގެ ފަރާތުން ކުރިއަށް އޮތް ތަނުގައިވެސް ޅެންވެރިކަމުގެ ދާއިރާއިން ކުރިއަށް ދާނެ ކަމަށް އުއްމީދު ކުރައްވާ ކަމަށެވެ. މީގެ އިތުރުން ކޯހުގެ ބައިވެރިން ކޯހުގައި ދެއްކެވި އެއްބާރުލުމާއި ފެނިގެން ދިޔަ ހުނަރު ފަރެސް އާމިރު ވަނީ ފާހަގަކުރައްވާފައެވެ.\nމި ރަސްމިއްޔާތުގައި ވާހަކަ ދައްކަވަމުން ފުވައްމުލައް ސިޓީ ކައުންސިލުގެ ޑިރެކްޓަރ އަހުމަދު ނިޖާހް ވިދާޅުވީ ކޯހުގެ ބައިވެރިންގެ ޅެންތައް އެއްތަނަކުން ފެންނާނެ ފަދަ އިންތިޒާމެއް ސިޓީ ކައުންސިލުގެ ވެބްސައިޓުގައި ހަމަޖެހިގެން ދާނެ ކަމަށެވެ. މީގެ އިތުރުން ފުވައްމުލަކުގައި ބޭއްވޭ އަދަބީ ކަންކަމުގައި ޅެންވެރިންގެ ބައިވެރިވުން ލިބޭނެ ކަމަށް އުއްމީދު ކުރައްވާ ކަމަށްވެސް ނިޖާހް ވަނީ ވިދާޅުވެފައެވެ.\nމި ކޯހުގައި ޅެން ހެދުމުގެ އިތުރުން ލަވަ އަދި މަދަހަ ހަދަން ދަސްކޮށްދީފައިވާއިރު 45 ބައިވެރިންވަނީ ކޯސް ނިންމާފައެވެ.\nއީސަ އޮންލައިން ޕޮއެޓްރީފަރެސް އާމިރުފުވައްމުލައް ސިޓީފުވައްމުލައް ސިޓީ ކައުންސިލްޤައުމީ އަރުޝީފު\nފުވައްމުލަކު އެކްސިޑެންޓުގައި އަނިޔާވި ދެ މީހުން މަރުވެއްޖެ\nފުވައްމުލައް ސިޓީގައި ނުރައްކާތެރި އެކްސިޑެންޓެއް ހިނގައި ދެކުއްޖަކު ސީރިއަސް ޙާލަތަށް\nފުވައްމުލަކުގައި މާދަމާ ރޭންޑަމް ސާމްޕަލް ނަގަން ފައްޓަނީ


ނޭދެން ވަކިވާކަށް…(04) | Esfiya - Dhivehi Vaahaka Site\nލަސްވި ލަސްވިހެން އަހަރެންގެ ހިތުގެ ތެޅުންދިޔައީ އަވަސް ވެގެންނެވެ. އެހެން ނުވާވަރެއް ހެއްޔެވެ؟ އޭރު އެއޮއްގެން ދިހައެއްޖެހީއެވެ.އަދިވެސް އިޔާންގެ ހަބަރެއް ވީކީއެއްނޫނެވެ.ގުޅާގުޅާ ފޯނުނެގިނަމަވެސް އެއްކަމެކެވެ. އަހަރެންގެ ބައްޕަ ފިޔަވާ ހުރިހާ ފިރިހެނުންވެސް ނުކުތީ އިޔާން ހޯދާށެވެ.ބައްޕަ މަޑުކުރީ އަހަރެމެން ކައިރީގައެވެ.\nފުދޭވަރެއްގެ ނަލަ ހަނދުވަރެއް ދެމުންދިޔައީތީ ޕިކްނިކަށް ގެނައި ލައިޓުތަކުގެ ބޭނުމެއްނުޖެހުނެވެ.އަހަރެންނާއި ކުޑީއާ ތިއްތައްތަ ފިޔަވާ އެންމެންވެސް ޓެންޓުތެރެއަށް ވަދެއްޖެއެވެ.އިޔާންގެ މަންމަ ހަމައަކަށް އަޅުވަން މަސައްކަތް ކުރަމުން އަހަރެންގެ މަންމަވެސްވަނީ ޓެންޓަށެވެ.މަންމަވަންނަމުން އަންނާށޭ ބުނުމުންވެސް އަހަރުމެން އިރުކޮޅަކުން ވަންނާނަމޭ ބުނެހިނގައިގަތީ ގޮނޑުދޮށާދިމާއަށެވެ.\nބަބުޅަމުންދިޔަ ތަރިތަކުން ފުރިފައިވާ އުޑާ ދިމާއަށް ބަލަހައްޓައިގެން އަހަރުމެން ތިންމީހުން އެރީތި ދޮންވެލިގަނޑުމަތީގައި ޖައްސަލައިގެން ތިބިއިރު ހާލުހާލުން ދޫނިގޮވާއަޑު އިވެއެވެ. ނަމަވެސް އެހިތްގައިމު މަންޒަރުބެލުމަށްވުރެ އަހަރެން އެވަގުތު ބޭނުންވީ އިޔާން ދެކެލާށެވެ.\n“ޒީ. ރޮނީތަ… ޒީ.. ޒީޝަން…” އަހަރެންގެ ކޯތާފަތްތެންމަމުން ދިޔަ ކަރުނަތަކުގެ އިހްސާސް އަހަރެންނަށް ކުރެވުނީ އަހަރެންގެ ކާރިއިން ކުޑީ އަހަންނަށް ގޮވަންފެށީމައެވެ. އަހަރެންނަށް އިހްތިޔާރަކާނުލައި ކުޑީގެގައިގަ ބައްދާލެވުނެވެ.ކުޑީ ހައިރާންކަމާއެކު އަހަރެންގެ ބުރަކަށީގައި ފިރުމަމުންދިޔައިރު ތިއްތައްތަ ކިހިނެތްވީތޯ ސުވާލުކުރަމުން ގެންދިޔައެވެ.އަހަރެން ދުލުން ބަހެއްނުބުނެވެނީސް ތިއްތައްތަ ފޯން ރިންގުވާންފެށިއެވެ.ތިއްތައްތަބެގެ ކޯލެއްކަމުން ތިއްތައްތަ ފޯނުނަގަމުން އަހަރެންމެން ތިބިތަނުން ކުޑަކޮށް ދުރަށް ޖެހިލިއެވެ.\nފުރުސަތުގެ ބޭނުންހިފަމުން އަހަރެން ދެލޯފޮހެލާ ހަމަޖެހިލީމެވެ.ކުޑަކޮށްބޮލުގައި ރިއްސަނީކަމަށް ބުނެ އަހަރެން ގަސްތުގައި ދޮގެއް ހަދާލީމެވެ.ކުޑީ އަހަރެންގާތު ނިދަންދާންވީ ދޯއޭ ބުނެލިތަނާ ތިއްތައްތަ އަތުވެއްޖެއެވެ. ފާހާނާކުރަންދާން ޖެހިގެންނެވެ. އަހަރެން މަޑުކުރާނީއޭ ބުނުމުން ކުޑީއާ ތިއްތައްތަ ހިނގައްޖެއެވެ.އަހަރެން އެކަނި ބޭރުގައި ނީންނަންވެގެން ތެދުވެގެން ޓެންޓުތަކާ ދިމާއަށްދާން ހިނގައިގަތީމެވެ.\nއަހަރެން އެންމެ ފުރަތަމަ ނެގި ފިޔަވަޅާއެކު ހުއްޓުންއެރީ ފަހަތުން ދަންނަ އަޑެއް އިވުނީތިއެވެ.އުފަލުންގޮސް އަހަރެން ފެންކަޅިވިއެވެ.އެއިވުނީ އިޔާންގެ އަޑާމެދު އަހަންނަކަށް ކުޑަވެސް ޝައްކެއް ނެތެވެ.އަހަރެން ވަގުތުން ފަހަތަށް އެނބުރުނީމެވެ. އޭރު ހައެއްކަފޫޓު ދުރުގައި އިޔާންހުއްޓެވެ.މޫނުސާފުނުވިއެއްކަމަކު ދެމުންދިޔަ ހަނދުވަރުގެ ސަބަބުން އިޔާން ލައިގެން ހުރި ފެހިކުލައިގެ އަތްދިގު ޓީޝާޓާއި ޒަމާނީ ފެޝަނާއި އެއްގޮތަށް ކަކުލާ ހަމައިން ވީދާފައިހުރި ޑެނިމް ޖިންސް އަހަންނަށް ފާހަގަކުރަން އެނގުނެވެ. އަހަރެން ފައިވާނަކާ ފައިވާނެއްކިޔާ އެދިމާއަަށް ދުއްވައިގަތީމެވެ.\nއަހަރެން އިޔާންއާ އަރާ ހަމަވިއިރު އުފަލުންގޮސް ރޮވިއްޖެއެވެ. އެންމެ ފުރަތަމަ ވެސް ގޮސް އަހަރެން އިޔާން ގައިގަ ބައްދާލީމެވެ. ނަމަވެސް ކުއްލިއަކަށް އިޔާން ދޫކޮށްލުމާއެކު އަހަރެން އިޔާންގެ ކޯތަާފަތް މައްޗަަށް ހޫނުއެތިފަހަރެއް ދިނީމެވެ. އެއްގޮތަކަށްވެސް އިޔާން ދެރަކޮށްލާކަށެއްނޫނެވެ. އަހަރެން ދެރަވެފައި ހުރިލެއް ބޮޑުކަމުންނެވެ.\nއަހަރެން ހީކުރިގޮތާ ހިލާފަށް އިޔާންގެ މޫނުމަތިން ފެންނަމުން ދިޔައީ ލާނެއް ހިނިތުންވުމެކެވެ.ކޯތާފަތް މަތީ އަތްއަޅައިންހުރެ އިޔާން ވާހަކަދެއްކިއެވެ. “ކިހިނެއްވީތަ ހާދަ ރޭސްވެފަ ތިހިރީ.، އާނ އެހެންޏާ މުޅިމީހާތިހިރީ ސަތޭކަ ނުވަދިހައައް އަރާފަ ވިއްޔަ،.. ” އޭނަ ބެލީ އިތުރަށް އަހަރެން ރުޅިއަރުވާލެވޭތޯއެވެ. ” މީހަކު ރުޅިނާންނަ ވަރެއްތަ،.. މިހާރު އެއޮށް އެގާރަ ގަޑިބައިވަނީ.، އިރުއޮސްފުހުން އިރު ގެއްލުނު މީހާއަށް އަދިކިރިޔާ ތި އެނގުނީ އަންނަން… ކީއްކުރަން ގެނގުޅޭ ފޯނެއްތަ.. ގުޅާގުޅާ ފޯނެއް ނަގާކަށް އެނގުނީކީނުން،،. ނޭނގޭތަ އަހަރެން ހާސް..،” އަހަރެން ދުލަށް އައި ހާ އެއްޗެއް އެއްފައްޗަކަށް ކިޔަމުންދިޔައީމެވެ.ނަމަވެސް އަހަރެންގެ ފަހުޖުމްލަ ފުރިހަމަ ނުވަނީސް އިޔާން އަހަރެންގެ އަނގަ މަތީ އަތްއެޅިއެވެ.\n“ޝްޝްޝް… ސޮރީ އަހަރެން ފޯން ހޯދަން މަޑުކުރިތަނަކާ ކަލެމެން ގެއްލިއްޖެ.، ކިހާވަރަކަށް ގޮވިން. މަ ކުރިން އައި ރަށެއް ނޫންވެ މަށަށް މަގުއޮޅުނީ… ދެން ވަލުން ނުކުމެވުނީމަ ހަމަ މިއައްޔޭ… މަވަކި މިސްއެއް ނުވާނެތަ ޒީ މަތިންނެއް.. ސޮރީ ޒީ،.. މަ ނުހިތަން ޒީ ތިހާ ދެރަވާނެކަމެއް…” “ދެރަވާންނުން އައި ލަވް ޔޫ ޑޭމް އިޓް،،،،، ” އަހަރެންނަށް އެއްވެސް އިހުތިޔާރަކާ ނުލާ ބުނެވުނެވެ. އެވަގުތު އަހަރެންނަށް އިޔާންއާ ހަތަރުކަޅި ހަމަކޮށްލެވުނެވެ. ސިހިފައި ހުރި އިޔާން ކަޅިޖަހާނުލާ ސީދާ އަހަރެންގެ ލޮލަށް ބަލަމުންދިޔައެވެ. އަހަރެންގެ މޭގައި އޮތް ހިތް މޭފަޅާލާ ނުކުންނަން މަސައްކަތް ކުރަމުން ދިޔައެވެ.އެހިތަށް އިތުރު ސިހުމެއްލިބުނީ ޓެންޓުތަކާ ދިމާއިން ބައްޕަ އަހަންނަށް ގޮވާއަޑު ކަންފަތުގައި ޖެހުމުންނެވެ.\nއަހަރެން އޯއިއޭ ބުނަމުން އެދިމާއަށް ދުއްވައިގަތީމެވެ.ބައްޕަ ކާރި އިޔާން ފެނިއްޖެ ވާހަކަ ބުނުމުން ޒިމްބެއަށް ގުޅާ އަންނާށޭ ބުނެފައި އިޔާން ކޮނޑަށް އަތް ވައްޓާލައިން ވީ ކީއްތޯ އޮޅުން ފިލުވަމުން ބައްޕަ ދިޔައީ އިޔާން މަންމަ ކާރިއަށެވެ. އިޔާން ފަހަތަށް އެނބުރިލަމުން އަހަންނަށް ލޮލުގެ އިޝާރާތުން އޭނަގެ ކޮނޑުގައި އޮތް ބައްޕަގެ އަތް ދައްކާލިއެވެ.އަދި އަހަންނަށް އެއްލޯ މަރާލިއެވެ. އަހަރެން ލަދުގަތެއް ކަމަކު ހިނިތުންވަމުން އެމީހުން ފަހަތުން ހިނގައިގަތީމެވެ.\nތުއްތޮންބެއާ ޒިމްބެމެން އައުމުން އަހަރެންނާ ކުޑީ އެމީހުންގެ ބޮލަށްއެރިގެން އެރޭ ނުނިދާ ކޮންމެވެސް މަޖާކަމެއް ކުރަން ނިންމީމެވެ. އަހަރމެންގެ ތެރެއިން އެންމެ ބޮޑީ ތިއްތައްތަ ކަމުން ތިއްތައްތަގެ އެދުމުގެ މަތިން އަހަރެމެން ލަވަބަަޒީ ކުޅެން އެއްބަސްވީމެވެ. އިޔާން ގެއްލިގެން އުޅުނީތީވެ އެކަކުވެސް ނުއެއް ކައެވެ. އެހެންކަމުން އެންމެންވެސް އެންމެފުރަތަމަ ކެއީއެވެ.ކާން ހުރީ އެކިވައްތަރުގެ ހެދިކާއާ ބިސްކޯދާއި ކޭކެވެ.\nއަލިފާންގަނޑެއް ރޯކޮއްގެން ވަށައިން އަށް މީހުން އެ ހުދުވެލިގަނގުގައި އިށީނދެލައިގެން ތިބީމެވެ. ގްރޫޕް ބަހަން އެންމެ ފުރަތަަމަވެސް އިސްނެގީ އިޔާންއާ ތިއްތައްތައެވެ. އިޔާން ވިސްނާކަށް ނުހުރެ އެންމެ ފުރަތަމަވެސް ނެގީ އަހަރެންނެވެ. އަހަރެން ލޯބޮޑުކޮއްލަމުން އެފަޅިއަށް ދިޔައީމެވެ.ދެން އަހަރުމެން ގުރޫޕަށް ނެގީ ކުޑީއާ އަމަންއެވެ.އެދެމީހުން ތިބީ އަމިއްލަ ވާހަކައިގައެވެ.އެކަމުގެ ފައިދާނަގަމުން އިޔާން އަހަރެން ކަންފަތްކައިރި ސިއްރުން އައި ލަވް ޔޫ ޓޫ އޭބުނެލިއެވެ. އަހަރެން އުޅަންބޯށިން އޭނަ ކޮއްޕާލީމެވެ.އަދި ނޫންކަމަށް ކުޑީއާ ދިމާކޮށްލީމެވެ.\nމަޖަލާއި ފޯރީގައި ވަގުތުތައް ފާއިތުވެގެން ދިޔަގޮތްވެސް ނޭނގެއެވެ. ގަޑިން ތިނެއްޖެހިއިރުވެސް އަހަރުމެން ޓީމުން އެއްޕޮއިންޓުވެސް ނުކެނޑެއެވެ.އޭރު ތިއްތައްތަމެން ޓީމުން ދެފަހަރަށް ޕޮއިންޓުކެނޑިއްޖެއެވެ.އިޔާން ފަހުންވެސް އަހަރެންކާރި ސޮރީ އޭ ބުންޏެވެ.ނަމަވެސް ފަހުން އަނެއްކަވެސް އަހަރެން ރުޅިއަރުވާލިއެވެ. ” މިހެން ވާނެކަން އެނގުނުނަމަ މިއަށްތުރެ ކުރިން ގެއްލުނީމުހޭ.، އެހެންނަމަ މާކުރިން ލޯބިލޯބި ހަގްއަކާ ތައްޕަޅަކާ ލިބުނިސްވިޔަ… އަދި މާދަން ވެސް ގެއްލެނވީ ދޯ..”\nwow!! when nxt part\nThnx….. Mi weekend ga……\nkobai aneh bai weekend vs dhiya ee ???????????


Mask naalhuvvai muzaaharaagai hunnevumun Waheed ah bodethi faadu kiyunthakeh | Mihaaru\nމާސްކު ނާޅުއްވައި މުޒާހަރާގައި ހުންނެވުމުން ވަހީދަށް ބޮޑެތި ފާޑުކިޔުންތަކެއް\nޕީޕީއެމް އޮފީސް ކައިރީގައި ހުންނަވައި ކުރީގެ ރައީސް ޑރ. ވަހީދު ވާހަކަފުޅުދައްކަވަނީ.-- ފޮޓޯ: އަހުމަދު އަވްޝަން/ މިހާރު\nއިދިކޮޅު ކޯލިޝަނުން ހެލްތު ޕްރޮޓެކްޝަން އޭޖެންސީގެ އިރުޝާދުތަކާ ޚިލާފަށް މިއަދު މާލޭގައި ބޭއްވި މުޒާހަރާގައި ކުރީގެ ރައީސް މުހައްމަދު ވަހީދު މާސްކް ނާޅުއްވައި ބައިވެރިވެ ވަޑައިގަތުމުން، ގިނަ ބަޔަކު އެ މަނިކުފާނަށް ފާޑު ކިޔައިފި އެވެ.\n"ރާއްޖެ ވިއްކާލުމާ ދެކޮޅަށް" ނަމުގައި މިއަދު ހަވީރު، ޕީޕީއެމް/ޕީއެންސީ ކޯލިޝަނުން މުޒާހަރާ ކުރީ، ކޮވިޑް-19ގެ ކޭސްތައް އިތުރުވަމުންދާތީ އެއްވުންތައް މަދުކޮށް ބަލި ފެތުރުން ކޮންޓްރޯލްކުރުމުގެ ފިޔަވަޅުތައް ވަރުގަދަކުރަން ކަމާބެހޭ އިދާރާތަކުން އިރުޝާދު ދެމުން އަންނަނިކޮށެވެ. އަދި މުޒާހަރާގައި ބައިވެރިވި ބައެއް މީހުން މާސްކް ނާޅާއިރު، އެއްވެސް ގައިދުރުކަމެއް ނެތެވެ.\nމުޒާހަރާ ކުރުމަށް މާލޭގެ މަގުތަކުގައި ބޭއްވި ސައިކަލު ބުރަށް ފަހު، ޕީޕީއެމް އޮފީސް ކައިރީގައި ބޭއްވި އެއްވުމުގައި ވަހީދު ވާހަކަފުޅު ދެއްކެވި އިރު ހުންނެވީ މާސްކު ނާޅުއްވަ އެވެ. މިކަމާ ގިނަ ބަޔަކު މިއަދު ވަނީ ސޯޝަލް މީޑިއާގައި ވަރަށް ބޮޑަށް ނުރުހުން ފާޅުކޮށްފަ އެވެ. އޭގެ ތެރޭގައި ރައްޔިތުންގެ މަޖިލީހުގެ މެމްބަރުން ވެސް ހިމެނިވަޑައިގަންނަވަ އެވެ.\nSad 2caformer president, enjoying state benefits, leading gatherings atatime ofapandemic 4political benefit, when govt’s desperately trying 2control spread & health professionals r begging ppl 2stay home. R u willing 2take responsibility 4deaths caused due2 system overload? pic.twitter.com/3pvELmAST8\n— 𝐌𝐏 𝐑𝐨𝐳𝐚𝐢𝐧𝐚 𝐀𝐝𝐚𝐦 🎈 (@Roxeyna) August 28, 2020\nމަޖިލީހުގެ އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވީ ދައުލަތުން، ކުރީގެ ރައީސުންނަށް ދޭ އިނާޔަތް ހޯއްދަވައިގެން، މި ފަދަ ބަލިމަޑުކަމެއްގެ ތެރޭގައި، ސިޔާސީ ފައިދާއަށް މުޒާހަރާ ކުރެއްވުމަކީ ހިތާމަ ކުރައްވާ ކަމެއް ކަމަށެވެ. އަދި މި ދަނޑިވަޅު ސަރުކާރުންނާއި ސިއްހީ ދާއިރާގެ މީހުން ދަނީ، ބަލި އިތުރަށް ފެތުރުނަ ނުދިނުމަށް ކެނޑިނޭޅި މަސައްކަތް ކުރަމުން، ގޭގައި ތިބުމަށް އާދޭސް ކުރަމުން ކަމަށް އޭނާ ވިދާޅުވި އެވެ.\n"[ސިއްހީ ދާއިރާ]އަށް ނުކަތާ ވަރަށް ބާރުބޮޑުވެގެން މަރުވާ މީހުންގެ ޒިންމާ ނަންގަވަން ތައްޔާރުތޯ؟،" ވަހީދު ޓެގް ކުރައްވައި، ޓްވިޓާގައި ރޮޒައިނާ ސުވާލު ކުރެއްވެވި އެވެ.\nކުރީގެ ރައީސް މުހައްމަދު ނަޝީދުގެ ތިން އަހަރުގެ ވެރިކަމުގައި، އެ މަނިކުފާނުގެ ނައިބަކަށް ހުންނެވި ވަހީދުގެ މި އަމަލާ ގުޅޭގޮތުން، މާފަންނު އުތުރު ދާއިރާގެ މެމްބަރު މެމްބަރު އިމްތިޔާޒު ވިދާޅުވީ ކޮވިޑް-19އަށް ޕޮޒިޓިވްވާ މީހުންގެ އަދަދު އިންތިހާއަށް މައްޗަށް ދާއިރު، ވަހީދު މަސައްކަތް ކުރައްވަމުން ގެންދަވަނީ ހާލަތުގެ ފައިދާ ނާޖާއިޒް ގޮތުގައި ނަންގަވަން ކަމަށެވެ.\nCovid19 cases are still on the rise at an alarming rate,yet this man @DrWahedH, once behind toppling of the 2008 govt byacoup,yet again trying to take advantage of the vulnerability of the situation -calling on the opp supporters to openly flout health emergency laws?! Shame!! pic.twitter.com/XdZL5GrlnT\n— 𝐈𝐦𝐭𝐡𝐢𝐲𝐚𝐳 𝐅𝐚𝐡𝐦𝐲 (@Imthiyazfahmy) August 28, 2020\nއަދި ސިއްހީ ކުއްލި ނުރައްކަލުގެ ހާލަތާ ހިލާފުވާން އިދިކޮޅު ސަޕޯޓަރުންނަށް ގޮވާލެއްވުމަކީ ލަދުގަންނަން ޖެހޭ ކަމެއް ކަމަށް އޭނާ ސިފަ ކުރެއްވި އެވެ.\nމަޖިލީހުގެ ގަމު ދާއިރާގެ މެމްބަރު، މުހައްމަދު ވިސާމް ވެސް ވަނީ ވަހީދަށް ވަރަށް ބޮޑަށް ފާޑުވިދާޅުވެފަ އެވެ.\nއޭނާ ވިދާޅުވީ ސިއްހީ ބޮޑު ބަލިމަޑުކަމެއްގެ ތެރޭގައި ރާއްޖެ ވަނިކޮށް، ކުރީގެ ރައީސުންނަށް ދައުލަތުންދޭ އިނާޔަތް ބަރާބަރަށް ނަންގަވާ ބޭފުޅަކު އިސްވެ ހުންނަވައި، ގައިގޯޅިކޮށް ބާއްވާ މި ފަދަ އެއްވުންތައް ބަލައި ނުގަނެވޭނެ ކަމަށެވެ. އަދި ގައުމީ ޒިންމާ ނުއުފުއްލަވާ މިފަދަ ބޭފުޅުންގެ އިނާޔަތް ކަނޑާލަން ޖެހޭނެ ކަމަށް ވެސް ވިސާމް ވިދާޅުވި އެވެ.\nމިއަދު މާލޭގައި ކުރި މުޒާހަރާގައި، ގައިދުރުކަން ނުބަހައްޓައި ބައެއް މީހުން މާސްކް ނާޅާ ބައިވެރިވި މައްސަލަ ފުލުހުން ދަނީ ބަލަމުންނެވެ. ފުލުހުން މިއަދު ބުނީ އެކަމާ ގުޅޭ ގޮތުން ބަލަން ޖެހޭ ކަންކަން ބަލައި، މިންގަނޑުތަކާ ހިލާފުވި މައްސަލައިގައި ފިޔަވަޅު އަޅާނެ ކަމަށެވެ. ކަމާބެހޭ އިދާރާތަކުގެ އިރުޝާދަށް ބޯލަނބައި ނަމޫނާ ދައްކަވަން ޖެހިވަޑައިގަންނަވާ ސިޔާސީ ބޭފުޅުން މުޒާހަރާކުރުމާއި އެއްވުންތައް ބޭއްވުމުގެ މައްސަލަ ބޮޑުވެފައިވާއިރު، މި ފަހުން، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ އެމަނިކުފާނު ލިއުއްވި "ދެ ރަދުން" ފޮތް ނެރުއްވުމުގެ ހަފުލާގައި މާސްކް ނާޅުއްވައި ގިނަ ބަޔަކު ޖަމާކޮށް، ފޮތުގައި ސޮއިކުރެއްވުން ކުރިއަށް ގެންދަވައިފަ އެވެ.\nމުޒާހަރާ އިދިކޮޅު ފަރާތްތައް މެމްބަރު ރޮޒައިނާ އާދަމް (އައްޑޫ މީދޫ) މެމްބަރު އިމްތިޔާޒް ފަހުމީ ރައީސް މުހައްމަދު ވަހީދު ފޭސް މާސްކް ޕީޕީއެމް ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު\n23 ކޮމެންޓް, 36 ރިއެކްޝަންސް\nވަހީދައް ދެމުންގެންދާ އިނާޔަތައް ކަޑާލާ!!?\nވަހީދުކަހަލަ އިލްމީ ބޭފުޅުންގެ ފަރާތުން މިކަހަލަ ނާތަހުޒީބު އަމަލުތައް ފެނުމަކީ ވަރަށް ހިތާމަހުރިކަމެއް. ޢަދުރޭމެން އަބަދުވެސް އުޅޭގޮތް. ޥަހީދަކީ އިލްމެއް ހުއްޓަސް ހިލްމެއްނެތް ބޭފުޅެއްކަން ސާބިތުކޮށް ދީފި\nހަ މައެއްނެތް މީހުން މިހާރު އެބަ އެނގޭބައެއްނު\nރައްޔަތުންގެ ވޯޓުންހޮވާ ރައީސުންނަށް އެކަނި އިނާޔަތް ދޭންޖެހޭނީ މިތަންކޮޅު އިސްލާހުކޮށްލާ ގާނޫނު އަސާސީން\nވަހީދައް ދެމުންގެންދާ އިނާޔަތަކީ ވަހީދު ކޮންކަމެއް ކޮށްގެން ލިބޭއިނާޔަތެއްތޯ؟؟؟ 275000ރ މަހަކަށް އެދަނީނަގަމުން، އަހަރަކު3.3 މިލިއަމް އެދަނީ ނަގަމުން، ސަރުކާރުގެ ކަމާބެހޭ ފަރާތަކަށް ވަރަށް އަދަބުވެރިކަމާއެކު ގޮވާލަން ވަހީދަށް ދެމުންގެންދާ އިނާޔަށް މިހާރުން މިހާރަށް ކަނޑާލާށޭ.\nއަލާލާނެ ކަމެއް ނެތެއްނު. ޖެހިގެން ހުރި އެނދުގައި ބާއްވާނީ. ދެ ބޮޑުން ތިބެދާނެ ނު\nޑރ ވަހީދުވެސް މާސްކް އަޅަންވާނެ. އެހެން މީހުންވެސް މާސްކް އަޅަންވާނެ. މުޒާހަރާކުރާއިރުވެސް އެޗްޕީއޭ ގަވައިދާ އެއްގޮތަށް މުޒާހަރާކުރެވޭނެ. ހަގީގަތަކީ ބައްޔަށް ޖާގަދެވޭ ކަހަލަ ކަންކަން އިސްކޮށް ތިބޭ އެކަކުވެސް ކޮށްގެން ނުވާނެކަން.\nމައިކުން ވާހަކަދައްކަވަން މާސްކް ތިރިކޮއްލިވަގުތު. މާސްކް އެއޮތީ ފެންނަން. ހަމަ ވަހީދުވީމަ ޔެލޯއެކުދިންނަށް ހަޖަމުނުވީ. ނައިބު ރައީސަކަށް ވަޙީދު ވިއްކަން އުޅުނުއިރު ކުލަވެސް ރަގަޅު.\nއެހެން ވެދާނެތާ، 2013ގަ ވެރިކަމަށް ޔާމީނު ހޮވީވެސް ތިކަހަލަ ކުށްހީތަކެއްގެ މައްޗަށް ބުރަވެ، މާފަހުން ރައްޔިތުންނަށް ރޭކާލީ، އޭރު ތިޖޫރި ހުރިތާ ހުރީ ވަޅުގަނޑު، އުމަރު ނަސީރު މާކުރިންވެސް އެހެން ގޮވަގޮވާ އޮއްވާ ރައްޔިތުން ބެއްލެވި ބޮނޑިއެއް.\nކަލޭމެން ނަޝީދުއާ މިސަރުކާރުގެ ބޮޑުން މާސްކު ނާޅާ ސޯޝަލް ޑިސްޓަންސެއް ނެތް އުޅޭއިރު ތިން ސޮފްހާގެ މަޒުމޫނު ނުލިޔަނީ މިނިވަން ވަރުންތަ؟\nވަހީދުއައް ސަރުކާރުންދެއްވާ އިނާޔަތާ ރައްކާތެރިކަން ކަނޑާލަންފެނޭ


މި ކޮމިޝަނަށް ތިރީގައިވާ މިދަންނަވާ މަޤާމުތަކަށް މުވައްޒަފުން ބޭނުންވެއެވެ.\nޑިރެކްޓަރ، EX 2\nއަސާސީ މުސާރައިގެ %45\nކޮމިޝަނުގެ މުވައްޒަފުންނަށް ލިބިދެވޭ އެހެނިހެން އިނާޔަތްތައް:\nއިންވެސްޓިގޭޝަން އެލަވަންސްގެ ގޮތުގައި ވަޒީފާއަށް ނިކުންނަ ކޮންމެ ދުވަހަކަށް -/150 ރުފިޔާ\nޤާނޫނު ނަންބަރު 2008/2 (ވަޒީފާއާ ބެހޭ ޤާނޫނު) ގައި ބަޔާންކޮށްފައިވާ އުސޫލުން އިތުރުގަޑީގެ ފައިސާ ހަމަޖައްސައިދެވޭނެއެވެ.\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން3އަހަރުދުވަހުގެ މަސައްކަތުގެ ތަޖުރިބާ ލިބިފައިވާއެކު، މިމުއްދަތުގެ ތެރޭގައި ހިންގުމުގެ ދާއިރާގެ މަޤާމެއްގައި މަދުވެގެން 1 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 8 ނުވަތަ ލެވެލް7ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން4އަހަރުދުވަހުގެ މަސައްކަތުގެ ތަޖުރިބާ ލިބިފައިވުމާއެކު، މިމުއްދަތުގެ ތެރޭގައި ސަރުކާރުގެ ހިންގުމުގެ ދާއިރާގެ މަޤާމެއްގައި މަދުވެގެން 1 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ނުވަތަ ލެވެލް5ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން5އަހަރުދުވަހުގެ މަސައްކަތުގެ ތަޖުރިބާ ލިބިފައިވުމާއެކު، މިމުއްދަތުގެ ތެރޭގައި ސަރުކާރުގެ ހިންގުމުގެ ދާއިރާގެ މަޤާމެއްގައި މަދުވެގެން 1 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދު އޮނިގަނޑުގެ ލެވެލް4ނުވަތަ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން7އަހަރުދުވަހުގެ މަސައްކަތުގެ ތަޖުރިބާ ލިބިފައިވުމާއެކު، މިމުއްދަތުގެ ތެރޭގައި ސަރުކާރުގެ ހިންގުމުގެ ދާއިރާގެ މަޤާމެއްގައި މަދުވެގެން 1 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nކޮމިޝަނަށް ހުށަހެޅޭ މައްސަލަތައް ޤާނޫނާއި ގަވާއިދާ އެއްގޮތްވާ ގޮތުގެ މަތިން ހަރުދަނާކަމާއެކު ބަލައި ތަޙުޤީޤުކުރުމާއި ކޮމިޝަނުގެ ލަފާގެމަތިން މައްސަލަތަކާގުޅޭ ރިޕޯޓު ތައްޔާރުކޮށް ކޮމިޝަނަށް ހުށަހެޅުން.\nކޮމިޝަނަށް ހުށަހެޅޭ މައްސަލަތައް ދިރާސާކޮށް، ކޮމިޝަނުން ޢަމަލުކުރަން ފެންނަ ގޮތުގެ ޤާނޫނީ ލަފާ ދިނުން.\nކޮމިޝަނުން ބަލާ މައްސަލަތަކާ ގުޅޭގޮތުން ކޮމިޝަނަށް މަޝްވަރާ ދިނުމާއި، ކޮމިޝަންގެ މަސައްކަތަށް ބޭނުންވާ ޤާނޫނީ ލަފާދިނުން.\nކޮމިޝަނުން ދޭ ލަފާގެ މަތިން ދައުލަތުގެ އެހެން މުއައްސަސާތަކާ ގުޅިގެން ކުރަންޖެހޭ ޤާނޫނީ މަސައްކަތް ކުރުން.\nކޮމިޝަނުން ބަލާ މައްސަލަތަކުގައި އެހެނިހެން މުއައްސަސާތަކުން ހޯދަންޖެހޭ ލިޔެކިޔުން އެތަންތަނުން ހޯދުން.\nކޮމިޝަނުގެ މަޤްޞަދުތައް ހާސިލުކުރުމުގެ ގޮތުން ކުރަންޖެހޭ ދިރާސާތައް ކުރުމާއި، ދިރާސާ ރިޕޯޓް ތައްޔާރު ކުރުން.\nތަޙުޤީޤުކުރުމުގައި އިންވެސްޓިގޭޓަރުންނަށް ބޭނުންވާ ޤާނޫނީ އެހީތެރިކަން ދިނުމާއި، ތަޙުޤީޤުތައް ކުރިއަށް ދަނީ އަވަސްކަމާއެކުކަން ކަށަވަރުކޮށް ކޭސްތަކުގެ ސްޓޭޓަސް ކޮމިޝަނާ ހިއްސާކުރުން.\nތަޙުޤީޤުކުރެވޭ މައްސަލަތައް ކުރިއަށްދާގޮތާއި، މައްސަލަތަކުގެ މަޢުލޫމާތާއި، ރިކޯޑު ބެލެހެއްޓުން.\nކޮމިޝަނުން ބަލާ މައްސަލަތަކާ ގުޅުންހުރި ލިޔުންތައް ރައްކާތެރިކަމާއެކު ތަރުތީބުން ފައިލްކޮށް ބެލެހެއްޓޭކަން ކަށަވަރު ކުރުން.\nމިމަޤާމަށް ރިޕޯޓްކުރަންޖެހޭ މުވައްޒަފުން ސުޕަވައިޒްކުރުމާއި، މުވައްޒަފުންގެ މަސައްކަތުގެ ފެންވަރު ރަނގަޅުކުރުމަށް ދޭންޖެހޭ ލަފާއާއި އެހީތެރިކަން ދިނުމާއެކު އެމުވައްޒަފުންގެ ޕަރފޯމަންސް އެޕްރެއިޒަލް ހެދުން.\nކޮމިޝަނުން ތަރުޖަމާކުރަންޖެހޭ ލިޔެކިޔުން އިނގިރޭސިބަހުން ދިވެހިބަހަށް، އަދި ދިވެހިބަހުން އިނގިރޭސިބަހަށް ތަރުޖަމާކުރުން.\nކޮމިޝަނުގެ ފަރާތުން ޝަރުޢީ ކޯޓެއްގައި ނުވަތަ އެހެންވެސް އެފަދަ މުއައްސަސާއެއްގައި، ވަކާލާތުކުރަންޖެހޭ ޙާލަތުގައި އެމައްސަލައެއްގައި ކޮމިޝަނުގެ ދިފާޢުގައި ވަކާލާތު ކުރުން.\nއޮފިސަރ ގްރޭޑް 2، އެމް. އެސް 1\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 8 ނުވަތަ ލެވެލް7ގެ ސަނަދެއް ހާސިލުކޮށްފައިވުން. ނުވަތަ\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ނުވަތަ ލެވެލް5ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން3އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nމި މަޤާމުގެ މަސައްކަތަށް ޤާބިލު މީހެއްކަން ސާބިތުކޮށްދިނުމާއެކު، ތަޙުޤީޤުކުރުމާ ގުޅޭ ދާއިރާއަކުން ނުވަތަ ޤާނޫނީ ދާއިރާއިން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދު އޮނިގަނޑުގެ ލެވެލް4ނުވަތަ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގެ މަޤާމެއްގައި މަދުވެގެން4އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nކަނޑައެޅިފައިވާ އުސޫލުތަކާ އެއްގޮތަށް ކޮމިޝަނަށް ހުށަހެޅޭ ޝަކުވާތަކާއި މައްސަލަތައް އަދި ކޮމިޝަނުގެ އަމިއްލަ އިސްނެގުމުގެ މަތިން ބަލާ މައްސަލަތައް ބަލައި ތަޙްޤީގުކޮށް މައްސަލަތަކުގެ ރިޕޯޓް ތައްޔާރުކޮށް ކޮމިޝަނަށް ހުށަހެޅުން.\nކޮމިޝަނަށް ހުށަހެޅޭ ޝަކުވާތަކާއި މައްސަލަތަކާ ގުޅިގެން ކޮމްޕްލެއިންސް ކޮމިޓީން ހިންގާ އިބްތިދާއީ ތަޙުޤީޤާ ގުޅޭ ރިޕޯޓް ތައްޔާރުކޮށް ކޮމިޝަނަށް ހުށަހެޅުން.\nކަނޑައެޅިފައިވާ އުސޫލުތަކާ އެއްގޮތަށް މައްސަލަތަކުގައި މީހުން ހާޒިރުކޮށް، ބަޔާން ނަގަންޖެހޭ ފަރާތްތަކުގެ ބަޔާން ނަގައި، ބަޔާން ތައްޔާރުކޮށް، އެބަޔާންތަކުގައި ސޮއިކުރުވުން.\nތަޙުޤީގުކުރެވޭ މައްސަލަތައް ކުރިއަށްދާ ގޮތާއި މައްސަލަތަކުގެ ރިކޯޑާއި މަޢުލޫމާތުތައް ބެލެހެއްޓުން.\nތަޙުޤީޤުކުރެވޭ މައްސަލަތަކާ ގުޅޭގޮތުން ހޯދަންޖެހޭ ލިޔުންތަކާއި އެހެނިހެން ހެކި ތަންފީޒީ އިދާރާތަކަށް ގޮސްގެންނާއި، ލިޔެކިޔުން މެދުވެރިކޮށް ހޯދުން.\n- ވަޒީފާއަށް އެދި ހުށަހަޅާ ފޯމު\n- ކުރިމަތިލައްވާ ފަރާތުގެ ވަނަވަރު. (ގުޅޭނެ ނަންބަރާއި އީމެއިލް އެޑްރެސް ހިމެނޭ ގޮތަށް)\n- ދިވެހި ރައްޔިތެއްކަން އަންގައިދޭ ކާޑުގެ ކޮޕީ. (ދެފުށުގެ ކޮޕީ، ލިޔެފައިވާ ލިޔުންތައް ކިޔަން އެނގޭފަދަ ސާފު ކޮޕީއެއް)\n- މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށް އަސްލާ އެއްގޮތްކަމަށް ތައްގަނޑު ޖަހާފައިވާ ތަޢުލީމީ ސެޓުފިކެޓުތަކުގެ ކޮޕީ. (މި ސެޓުފިކެޓުތަކާއެކު ޓްރާސްކްރިޕްޓް ހުށަހަޅަންވާނެއެވެ.)\n- ލިބިފައިވާ ތަޖުރިބާ ދަލީލުކޮށްދޭ ލިޔުންތަކުގެ ކޮޕީ. (މަޤާމުގައި ވީ ދުވަހާއި މަޤާމުގެ ނަމާއި ރޭންކާއި އަދާކުރާ މަސްއޫލިއްޔަތު އެނގޭގޮތަށް\nމިމަޤާމުތަކަށް ޝަރުޠު ފުރިހަމަވާ ފަރާތްތަކުން މި ކޮމިޝަނުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2016 އޮގަސްޓު 23 ވާ އަންގާރަދުވަހުގެ 14:00 ގެ ކުރިން މި ކޮމިޝަނަށް ފޮނުއްވުން އެދެމެވެ.\nމި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމު، މި ކޮމިޝަންގެ ކައުންޓަރުން ލިބެން ހުންނާނެއެވެ.\nއެޕްލިކޭޝަން ފޯމު އޮންލައިންކޮށް ނުވަތަ އީމެއިލް މެދުވެރިކޮށް ބަލައިނުގަނެވޭނެއެވެ.\nމި މަޤާމުގެ އިންޓަރވިއުއަށް ދަޢުވަތު ދެވޭނީ މަޤާމަށް ޝަރުޠު ހަމަވެ ޝޯޓްލިސްޓްކުރެވޭ ފަރާތްތަކުގެތެރެއިން ތަޢުލީމާއި ތަޖުރިބާއަށް ބަލައި އެންމެ މަތިން މާކުސް ލިބޭ 10 ފަރާތަކަށެވެ.\nމި މަޤާމަށް މީހަކު ހޮވުމަށް އިންޓަރވިއުކުރުމާއި ޓެސްޓް ދިނުމަށް ހަމަޖެހިފައިވަނީ 2016 އޮގަސްޓު 24 އާއި 2016 އޮގަސްޓު 31 އާ ދެމެދުގެ ތާރީޚެއްގައެވެ.\nއިތުރު މަޢުލޫމާތު ސާފުކުރެއްވުމަށް ނަންބަރު 3001343 ފޯނާ ގުޅުއްވުން އެދެމެވެ.\n12 ޛުލްޤަޢިދާ 1437\nޕަބްލިޝްކުރި ތާރީޚް: 2016-08-16\nސުންގަޑި : 2016-08-23 14:00:00


High court ge2fandiyaaraku vakikuran JSC inn hushahelhi massalaagai goas thakeh! | Mihaaru\nހައި ކޯޓުގެ ދެ ފަނޑިޔާރަކު ވަކިކުރަން ޖޭއެސްސީން ހުށަހެޅި މައްސަލައިގައި ގޯސްތަކެއް!\nހައިކޯޓުގެ ފަނޑިޔާރު އަބުދުއްރައޫފް އިބްރާހިމާއި ފަނޑިޔާރު އަބްދުﷲ ހަމީދު.\n18 މެއި 2022 - 14:18\nހައި ކޯޓުގެ ދެ ފަނޑިޔާރަކު މަގާމުން ވަކިކުރުމަށް ޖޭއެސްސީން ރައްޔިތުން މަޖިލީހަށް ހުށަހެޅި މައްސަލާގައި އިޖުރާއީ އަދުލުވެރިކަން ގާއިމު ކޮށްފައި ނުވާތީ، އިޖުރާއީ ގޮތުން ފުރިހަމަކުރަންޖެހޭ ކަންތައްތައް ފުރިހަމަ ކުރުމަށްޓަކައި އަލުން އެ ކޮމިޝަނަށް ފޮނުވުމަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީން މިއަދު ފާސްކޮށްފި އެވެ.\nހައި ކޯޓުގެ ފަނޑިޔާރު އަބުދުއްރައޫފް އިބްރާހިމާއި ފަނޑިޔާރު އަބްދުﷲ ހަމީދާ ގުޅިގެން ޖޭއެސްސީން ތަހުގީގުކުރި ސުލޫކީ މައްސަލަ ސާބިތުވާތީ، އެ ދެ ބޭފުޅުން ފަނޑިޔާރުކަމުން ވަކިކުރަން ނިންމީ މިދިޔަ މަހުގެ 20 ވަނަ ދުވަހު އެ ކޮމިޝަނުން ބޭއްވި ބައްދަލުވުމެއްގަ އެވެ.\nއެ ދެ ބޭފުޅުންގެ މައްޗަށް ސާބިތުވީ، ގާނޫނުއަސާސީގެ 152 ވަނަ މާއްދާއާ ހިލާފަށް ފަނޑިޔާރުންނަށް ސަރުކާރުން ދޫކުރި ފްލެޓްތަކެއް ހާއްސަ އަގުތަކެއްގައި ބައްލަވައިގަނެފައިވާ ކަމަށް އަދި އެކަމުގެ ބަދަލެއްގެ ގޮތުން އެ ގަޒިއްޔާއެއްގެ ހުކުމް ކުރުމަށް ނިންމި ކަމަށް ތުހުމަތުކޮށް ކޮމިޝަނަށް ހުށަހެޅި މައްސަލަ އެވެ.\nޖޭއެސްސީން ބުނެފައިވަނީ ހައި ކޯޓުގެ ވަކި ފަނޑިޔާރުންތަކަކަށް ފްލެޓެއް ދީފައިވަނީ މާލީ ހާއްސަ ލުއިތަކަކާއި މި ބާވަތުގެ ހައުސިން ހަމަޖެއްސުމުގައި ދައުލަތުން ބަލާ އާންމު އުސޫލުތަކުގެ ވެސް ބޭރުންކަން ތަހުގީގަށް ފާހަގަވާ ކަމަށެވެ. ގާނޫނުއަސާސީއާ ކަނޑައެޅިގެން ހިލާފަށް ހަވާލުކުރި އެ ފްލެޓްތަކާ ފަނޑިޔާރު އަބުދުއްރައޫފާއި ފަނޑިޔާރު އަބްދުﷲ ހަމީދު ހަވާލުވުމަކީ ގާނޫނުއަސާސީއާ ހިލާފު އަމަލެއް ކަމަށް ޖޭއެސްސީގެ ނިންމުމުގައި ވެ އެވެ.\nއެ މައްސަލަ ދިރާސާކުރުމަށް ޖުޑިޝަރީ ކޮމިޓީން މިއަދު ބޭއްވި ބައްދަލުވުމުގައި ކެންދޫ ދާއިރާގެ މެންބަރު އަލީ ހުސައިން ވިދާޅުވީ މައްސަލައިގައި ހުށަހަޅާފައިވާ ލިޔުންތަކަށް ބަލައިގެން ހަމައެކަނި އިޖުރާއީ އަދުލުވެރިކަމަށް ރިއާޔަތް ކުރާއިރު، މައިގަނޑު ގޮތެއްގައި ފާހަގަކުރެވޭ ބައެއް ކަންކަން އެބަހުރި ކަމަށެވެ.\nއޭގެ ތެރެއިން ދެ ކަމެއް އޭނާ ފާހަގަކުރެއްވި އެވެ.\n''ފުރަތަމަ ކަމަކަށް މި ދެ ފަރާތުގެ މައްޗަށް ކުރެވިފައިވާ ތުހުމަތުގެ ސީޣާއާ ނުގުޅޭ ގޮތުން ފަހުން ކަންތައްތަކެއްގެ މައްޗަށް ރިއާޔަތް ކުރެވި އަދި ފަހުން ދެ ކޮމިޓީ އެކުލަވާލައި އެއް ކޮމިޓީން ވަކި ގޮތަކަށް ނިންމުމަށް ފަހު ދެވަނަ ފަަހަރަށް އެހެން ކޮމިޓީ އެކުލަވާލައިގެން އަދި އެ ކޮމިޓީގެ ނިންމުން ވެސް ބަދަލުވެފައިވާތީ އެއީ އިޖުރާއީ ގޮތުން ލަފާކުރެވޭ ކަމެއްގެ ސަބަބުން ކަމަށް ލަފާކުރަން,'' ގާނޫނީ ވަކީލުކަން ވެސް ކުރައްވާ އަލީ ހުސައިން ވިދާޅުވި އެވެ.\nއޭނާ ވިދާޅުވީ މައްސަލައެއްގެ ތުހުމަތުގައި އެ މީހަކާ ސުވާލުކޮށް، ޖަވާބުދޭން ފުރުސަތު ދިނުމުން ކޮންމެ މީހަކު ވެސް ޖަވާބު ދެނީ ސީޣާގައި ހިމެނޭ ކަންތައްތަކާ ގުޅިގެން ކަމަށެވެ. އަދި ވިދާޅުވީ ފަނޑިޔާރަކު ވަކިކުރުމުގެ ކުރިން ފައިނަލް ރިޕޯޓަށް ޖަވާބުދާރީވުމުގެ ފުރުސަތު ލިޔުމުން ދޭންޖެހޭ ކަމަށެވެ.\n''މިހާރު ގާނޫނު އޮންނަ ގޮތުން ލިޔުމުން އެބަދޭންޖެހޭ،" އަލީ ހުސައިން ވިދާޅުވި އެވެ.\nއޭނާ ވިދާޅުވީ، އެ މައްސަލައާ ގުޅިގެން މަޖިލީހުގެ އިދާރާ އިން ފޮނުވި ސިޓީގެ ޖަވާބަށާއި ފަނޑިޔާރުންގެ ވާހަކަތަކަށް ބަލާއިރު ވެސް ފައިނަލް ރިޕޯޓެއް އެކުލަވައިލުމަށް ފަހު، ޖަވާބުދާރީވުމުގެ ފުރުސަތު ނުދޭކަން އެނގޭ ކަމަށެވެ.\nއެހެންވެ، އަލީ ހުސައިން ހުށަހެޅުއްވީ، އިޖުރާއީ އަދުލުވެރިކަން ގާއިމުކޮށްފައި ނުވާތީ އިޖުރާއީ ގޮތުން ފުރިހަމަކުރަންޖެހޭ ކަންތައްތައް ފުރިހަމަ ކުރުމަށްޓަކައި އަލުން ޖޭއެސްސީ އަށް އެ މައްސަލަ ފޮނުވުމަށެވެ. އެ ހުށަހެޅުއްވުމަށް ތާއީދު ކުރެއްވީ ފޮނަދޫ ދާއިރާގެ އެމްޑީޕީގެ މެންބަރު މޫސާ ސިރާޖެވެ.\nއަލީ ހުސައިންގެ ހުށަހެޅުއްވުން ފާސްކުރީ ޖުޑިޝަރީ ކޮމިޓީގެ މިއަދުގެ ބައްދަލުވުމަށް ވަޑައިގެންނެވި މެމްބަރުންގެ އިއްތިފާގުންނެވެ.\nފަނޑިޔާރުން ހައި ކޯޓް ޖުޑީޝަރީ ރައްޔިތުންގެ މަޖިލިސް ޖުޑީޝަރީ ކޮމިޓީ (ރައްޔިތުންގެ މަޖިލިސް)\nއަހަރެން މިހާރު މިހިރީ ކޮސްވެފަ. ޖޫޑިޝަލް ސާވިސްއިން ތިކުރިކަމަކާއި ހެދި. އެއްވެސް ފެންވަރެއް ހުރިތަނެއް މިގައުމުގައި ނެތީތީ.\nމިހާރު މިގައުމުގައި އިންސާފް ލިބޭކަށް އެއްވެސް މީހަކަށް ނެތް. ޖުޑިސަރީވަނީ ކަފުން ކޮއްފައި.\nމިވެސް ނަޝީދު އަޑީގަ ހުރެގެން ސަރުކާރަށް ކުރާ ޖެއްސުމެއް. ދެއުޅި އެއްނުވާ ކަމެއްގަ ފަޑިޔާރުން ވަކިކުރުން ސަރުކާރުން ފަޑިޔާރިގެއާ ކުޅޭކަމަށް ދެއްކުން\nހޫން ނަޝީދު ކޮއްކޮއާ އިބޫބޭގެ ފައިޓް އަދިވެސް އެބަ އޮތް\nތިޔަ ހުރިހާ އެންމެންވެސް ވަކިވާނެ ދުވަހެއް އަންނާނެ. ކޮމިޝަންވެސް ވަކިވާނެ. ވަކިވުމާއެކު ވާނީ ގުޔަށް. ބަލަންތިބޭތި\nއަދިކިރިޔާ އަލައްތޯ މިއުޅެނީ ފަނޑިޔާރުނައް އެއްޗެއްދެވިގެން....ސާބަހެއްނު މިވެރިނައް އަދިވެސް ތިލިބޮލުން ދިޔަހުސްވާ ވަރެއްނުވޭތަ\nވަރަށް ސާފުކޮށް އެނގޭ ފަނޑިޔާރު އަބްދުﷲ ހަމީދަކީ ތިޔަ ވިދާޅުވާ ކަހަލަ މީހެއް ނޫންކަން. އޭނާއަކީ ތެދުވެރި އަމާނަތްތެރިއެއް. ޖުޑިޝަރީގައި އެތައް ދުވަހެއް ވެއްޖެ ދުވަހަކުވެސް ނަން ކިލަނބުވެފައެއް ނެތް. އަދި ދުވަހަކުވެސް ގޯހެއް ހަދާފައެއްވެސް ނެތް. އަޅުގަނޑުގެ ފުރިހަމަ އިތުބާރު ފަނޑިޔާރު ހަމީދަށް އެބައޮތް\nއެކަމަކު އިސޫލުން ބޭރިން ފްލެޓެއް ލޮބިއްޖެޔޭ. ކިތަންމެ ކިލަނބުކަމެއް ނެތަސް، ތެދިވެރިޔަސް އެކަން އެހެން ނުވާކަމަށް ވޭތަ؟\nޤަވާއިދާއި ޚިލާފަށް ގޮތްނިންމި ބަޔަކު ތިބިތަނަކުން ބޭރުކުރަންޖެހޭނެ. ޖޭއެސްސީއެއް ކަމަކު ފިޔަވަޅު އެޅެންވާނެ.\nކިހިނެތްތަ ވެގެން ތިއުޅެނީ؟ އަތެއް ނުލެވޭނެ! މި ގައުމުގަ އެއްކަމެއްވެސް ނުކުރެވޭނެ އަލުން އަބުރާ ދަނޑިން ނުތަޅާނެ ގޮތަކައް. މައްސަލަ ފުނިޖެހިގެން ބޮއްސުންލާއިރުވެސް، ދެއުޅިއެއް ނުވާ ހުރިހާކަމަކައް ދެފައި ދަމާނެ!!


Tomato in libey baeh faidhaa thah\nޓޮމާޓޯ، ހައްދާލަން ފަސޭހަ، ގިނަ ފައިދާ ލިބޭ މޭވާއެއް\nޓޮމާޓޯއަކީ ރާއްޖޭގެ ދަނޑުބިން ތަކުގައިވެސް ފަސޭހަކަމާއެކު ހައްދާލެވޭ މޭވާއެކެވެ. އަދި އެހާމެ ސިއްހަތަށް ފައިދާހުރި މޭވާއެއްވެސް މެ އެވެ.\nޓޮމާޓޯއިން ލިބައިދޭ ފައިދާތަކުގެ ތެރޭގެ ލޮލުގެ ފެނުން ރަނގަޅު ކޮށްދިނުމާއި ލޭގެ ޕްރެޝަރު ކޮންޓްރޯލް ކޮށްދިނުން ހިމެނެ އެވެ. އަދި ހަމުގެ ބަލިތަކާއި ކުޑަކަމުދާ ނިޒާމުގެ މައްސަލަތަކަށް ޓޮމާޓޯއަކީ ފައިދާ ބޮޑު މޭވާއެކެވެ.\nޓޮމާޓޯގައި ވިޓަމިން އޭ، ސީ އަދި ވިޓަމިން ކޭގެ އިތުރުން ވިޓަމިން ބީ6 ފަދަ ހަށިގަނޑަށް މުހިންމު ވިޓަމިންތައް ލިބައިދިނުން ހިމެނެ އެވެ. މީގެ އިތުރުން ޕޮޓޭސިއަމް، މަންގަނީސް، ޕޮސްޕަރަސް އަދި ކޮޕަރ ޓޮމާޓޯގައި ހިމެނެ އެވެ.\nދިރާސާތަކުން ދައްކާ ގޮތުގައި ކޮލެސްޓްރޯލް ލެވެލް ދަށްކޮދިނުމަށާއި ލޭގެ ސާކިއުލޭޝަން ރަނގަޅު ކޮށްދިނުމާއި ހަޖަމުގެ ބައި ރަނގަޅުކޮށްދިނުމަށްވެސް ޓޮމާޓޯގެ ދައުރު ބޮޑެވެ.\nޓޮމާޓޯއަކީ ގޮހޮރުގެ ގިނަ އަދި ބަނޑުގެ ކެންސަރު ފަދަ ގިނަ ބާވަތުގެ ކެންސަރުން ރައްކާތެރިވުމަށް އެހީވެދޭ މޭވާ އެކެވެ. އަދި ގިނަ އަދަދަކަށް ކެލްސިއަމް އެކުލެވިގެންވާ މޭވާއެއް ކަމުން ކަށިތައް ވަރުގަދަ ކޮށްދިނުމަށް އެހީވެދެ އެވެ. އެހެންކަމުން ކެއުންތަކުގައި ޓޮމާޓޯ ހިމެނުމަކީ ދުޅަހެޔޮ ދިރިއުޅުމަކަށް އެހީއަކަށްވާނެކަން ޔަގީނެވެ.


03 ސެޕްޓެންބަރު 2018:މިއޮފީހަށް ކޮމްޕިއުޓަރ ޕްރޮގްރާމަރ (އެމް.އެސް 2)ގެ މަޤާމަށް މުވައްޒަފަކު ހޯދުމާބެހޭ | އެޓަރނީ ޖެނެރަލްގެ އޮފީސް\n03 ސެޕްޓެންބަރު 2018:މިއޮފީހަށް ކޮމްޕިއުޓަރ ޕްރޮގްރާމަރ (އެމް.އެސް 2)ގެ މަޤާމަށް މުވައްޒަފަކު ހޯދުމާބެހޭ\nނަންބަރު: IUL 32-A4-HR/1/2018/54\nމަޤާމް: ކޮމްޕިއުޓަރ ޕްރޮގްރާމަރ\nމަޤާމުގެ ނަންބަރު: J-296835\nސެކްޝަން: ޓެކްނިކަލް ސަޕޯޓް ޔުނިޓު\nނޯޓު: ޓެކްނިކަލް ކޯ އެލަވަންސް ދެވޭނީ އިންފޮރމޭޝަން ޓެކްނޮލޮޖީ ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7އިން ފެށިގެން މަތީގެ ސަނަދެއް ޙާސިލްކޮށް ހުށަހަޅާ ފަރާތްތަކަށެވެ. އަދި ޓެކްނިކަލް ކޯ އެލަވަންސް ހަމަނުޖެހޭ ފަރާތްތަކަށް ހަމަޖެހިފައިވާ އުޞޫލުގެ ތެރެއިން ސަޕޯޓިންގ ކޯ އެލަވަންސްގެ ގޮތުގައި 900 ރުފިޔާ ލިބޭނެއެވެ.\n1. އޮފީހުގެ މަސައްކަތްތައް ހަރުދަނާކުރުމަށްޓަކައި ބޭނުންވާ ޒަމާނީ ވަސީލަތްތަކާއި ސޮފްޓްވެއަރތައް ޤާއިމްކޮށް ބަލަހައްޓައި މުވައްޒަފުން އަހުލުވެރިކުރުވުން.\n2. އޮފީހުގެ ޤާނޫނީ ލިޔެކިޔުންތަކާއި ކޭސްތައް މެނޭޖްކުރުމަށް ބޭނުންވާ ޑޭޓާބޭސްތައް ޤާއިމްކޮށް ބަލަހައްޓައި މުވައްޒަފުން އަހުލުވެރިކުރުވުން.\n3. އޮފީހުގެ ވެބްސައިޓް ތަރައްޤީކޮށް ޢާންމުންނަށް ފަސޭހައިން މަޢުލޫމާތު ލިބޭނެ ވެބްސައިޓަކަށް ހަދައި ބެލެހެއްޓުން.\n4. އޮފީހުގެ އެމްވީލޯ ވެބްސައިޓް އާއި އޮފީހުން ބަލަހައްޓާ އެހެނިހެން ވެބްސައިޓްތައް އިތުރަށް ތަރައްޤީކުރުމާއި އަޕްގްރޭޑްކުރުން.\n5. ޢާންމު ރައްޔިތުންނާ ގުޅުން ހުރި ކަންކަމުގައި މަޢުލޫމާތު ހޯދުމާއި ޝަކުވާ އަދި ހުށަހެޅުންތައް ބަލައިގަތުމަށް އޮފީހުގެ ވެބްސައިޓް މެދުވެރިކޮށް އީ-ސަރވިސް ނިޒާމެއް ތަޢާރަފްކޮށް ބެލެހެއްޓުމުގެ މަސައްކަތްތައް ރާވައި ހިންގައި ބެލެހެއްޓުން.\n6. އޮފީހުގެ ލައިބްރަރީއަށް ބޭނުންވާ އޮންލައިން ޚިދުމަތްތަކާއި ވަސީލަތްތައް ހޯދައި ބެލެހެއްޓުން.\n7. ނެޝަނަލް ސެންޓަރ ފޮރ ޓެންކޮނޮލޮޖީ އިން ކަނޑައަޅާފައިވާ މިންގަނޑުތަކާ އެއްގޮތަށް އޮފީހުގެ ކޮމްޕިއުޓަރ ސިސްޓަމްތަކާއި އެހެނިހެން އައިޓީ އާ ގުޅޭ ވަސީލަތްތައް ބެލެހެއްޓުން.\n8. އިންފޮމޭޝަން ޓެކްނޮލޮޖީއާއި ގުޅޭ އާލާތްތައް ހޯދައި މަރާމާތުކޮށް ބެލެހެއްޓުން.\n9. އޮފީހުގެ ކޮމްޕިއުޓަރ ނެޓްވޯރކް އާއި ސާވަރ އަޕްޑޭޓްކޮށް ބެލެހެއްޓުމާއި ދިމާވާ މައްސަލަތައް ޙައްލުކޮށް ބެލެހެއްޓުމާއި، އައިޓީއާ ގުޅުންހުރި ހާޑްވެއަރ، އިކުޕްމަންޓްތައް މަރާމާތުކޮށް ބެލެހެއްޓުން.\n10. އޮފީހުގެ ފޯން ނެޓްވޯރކަށް ދިމާވާ މައްސަލަ ހައްލުކޮށް ބެލެހެއްޓުން.\n11. އޮފީހުގެ އީމެއިލް އެކައުންޓް ހެދުމާއި މޮނިޓަރކޮށް ބެލެހެއްޓުން.\n12. އޮފީހުގެ އިންޓަރނެޓްއަށް ދިމާވާ މައްސަލަތައް ހައްލުކުރުން.\n13. ޖެމްސްއާ ގުޅުންހުރި އެންމެހައި މަސައްކަތެއް ބެލެހެއްޓުން.\n1. ކޮމްޕިއުޓަރ ސައިންސް / އިންފޮރމޭޝަން ޓެކްނޮލޮޖީ ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\n– ދާއިރާގެ ތަޖުރިބާ ހުރި ފަރާތަކަށްވުން.


Hurihaa Avashakah Current ge Hidhumai Foarukohdheefi\n30 އޭޕްރީލް 20180ކޮމެންޓް\nހުރިހާ އަވަށަކަށް ކަރަންޓުގެ ހިދުމަތް ފޯރުކޮށްދީފި\nއިންޑިއާގެ ހުރިހާ އަވަށަކަށް ކަރަންޓުގެ ހިދުމަތް ފޯރުކޮށްދެވިއްޖެ ކަމަށާއި ވައުދު ފުއްދައިދެވިފައިވާ ކަމަށް އިންޑިއާގެ ބޮޑު ވަޒީރު ނަރެންދުރަ މޮޑީ ވިދާޅުވެއްޖެއެވެ.\nމަގާމަށް އައުމުގެ ކުރިން، މޮޑީ ނިސްބަތްވެވަޑައިގަންނަވާ ބާރަތިޔަ ޖަނަތަ ޕާޓީ (ބީޖޭޕީ) ގެ އެއް ވައުދަކީ އިންޑިއާގެ ހުރިހާ އަވަށަކަށް ކަރަންޓުގެ ހިދުމަތް ފޯރުކޮށްދިނުމެވެ.\nމޮޑީ ކުރެއްވި ޓްވީޓެއްގައި ވިދާޅުވީ މިމަހުގެ 28 ވަނަ ދުވަހަކީ އިންޑިއާގެ ތާރީހުގައި ލިޔެވިގެންދާނެ ދުވަހެއް ކަމަށެވެ. މީހުން ދިިރިއުޅޭ ސަރަހައްދުތަކަށް ކަރަންޓު ފޯރުކޮށްދެވިފައިވާ ކަމަށާއި އިންޑިއާގެ އެތައް ބައެއްގެ ދިރިއުޅުން އެ ބަދަލާއެކު ބަދަލުވެގެންދާނެ ކަމަށްވެސް މޮޑީ ވިދާޅުވިއެވެ.\nކަރަންޓު ފޯރުކޮށްދިނުމަށް ކުރިއަށް ގެންދިޔަ މަޝްރޫއުގެ ދަށުން އެންމެ ފަހުން ކަރަންޓުގެ ހިދުމަތް ފޯރުކޮށްދީފައިވަނީ މަނިޕޫރްގެ ލެއިސަންގް އަވަށެވެ.\nއިންޑިއާގެ މިނިވަން ދުވަސް ފާހަގަކުރުމަށް 2015 ވަނަ އަހަރު ބޭއްވި ރަސްމިއްޔާތެއްގައި ވާހަކަ ދައްކަވަމުން މޮޑީ ވަނީ އިންޑިއާގެ ހުރިހާ އަވަށަކަށް ކަރަންޓުގެ ހިދުމަތް ފޯރުކޮށްދެއްވާނެ ކަމަށް ވެވަޑައިގެންނެވި ވައުދު ތަކުރާރު ކުރައްވާފައެވެ.\nމޮޑީ ކަރަންޓް އިންޑިއާ


Biryani royal gai Roadha mahu haahsa kameh!\nބިރިޔާނީ ރޯލްގައި ގިނަ ބަޔަކު ރޯދަ ވީއްލަނީ-\nއެންމެ މީރު ބިރިޔާނީއެއް މާލެ އިން މިހާރު ލިބެނީ ކޮން ތާކުން ހެއްޔެވެ؟ މި ސުވާލަށް ގިނަ މީހުންގެ ޖަވާބަކަށްވުން ގާތީ ހާބަރު ފުޑްކޯޓްގައި ހުޅުވާފައިވާ "ބިރިޔާނީ ރޯޔަލް" އެވެ. ބިރިޔާނީގެ އެންމެ ގިނަ ވެރައިޓީ ލިބޭނެ އެއް ތަނަކަށް ހަމަ ގައިމު ވެސް އެތަން ވާނެ އެވެ. އެކަމަކު މި އުޅެނީ އެ ވާހަކަ ދައްކާށެއް ނޫނެވެ. ރޯދަ މަހު ބިރިޔާނީ ރޯޔަލް އިން ލިބެން ހުރި މީރު ކެއުންތަކާއި މީރު ރަހަ ތަކުގެ ވާހަކަ ބުނެދޭށެވެ.\nއަވަސް ރޯދަ މަހާ ރޯއްޖާ އެޑިޝަން އަށް ވަދެ ރޯދަ މެނޫތައް ބަލާލާއިރު ބިރިޔާނީ ރޯޔަލްގެ މެނޫ އިން ތަފާތު ކަމެއް ފެނެ އެވެ. އެކަމަކީ ކޮބައި ހެއްޔެވެ؟ ސަތޭކަ ފަސްދޮޅަށް ނުވަ ރުފިޔާ އަށް ވިއްކާ މި މެނޫގެ އެންމެ ހާއްސަ ކަމަކީ ކޮންމެ ދުވަހަކު ވެސް ބިރިޔާނީގެ އާ ރަހައެއް ހުރުމެވެ.\nދިވެހި ގިނަ ރަހަ ތަކެއް ވަނީ ހިމަނާފަ އެވެ. މިގޮތުން އެންމެ ހާއްސަ އެއް ކަމަކީ ކޮންމެ ދުވަހަކު ވެސް މަސް ކުރޮޅި އާއި ކޮއްތުރޮށި ހުރުމެވެ. އަދި މި ތަނަށް ގޮސް ދުރާލާ އޯޑަރު ދީގެން ރޯދަ ވީއްލާ ގަޑި އަށް ބިރިޔާނީއެއް ނޫނީ އޯޑަރު ދީފައި ރޯދަ ވީއްލާ ގަޑިއަށް ދެކުނު އިންޑިއާގެ ތާލީ މީލްއެއް ގެ އަށް ގެންދެވިދާނެ އެވެ.\nދެން މި އޮތީ ބިރިޔާނީ ރޯޔަލްގެ މާހައުލެވެ. އެ ތަނުގައި އެންމެ ހިތް ފަސޭހަ ކަމަކީ ވިލިމާލެ ފެރީ ޓާމިނަލްއާ ދިމާ ބޮޑު މަގަށް ހުރުމެވެ. އެހެންވެވުމުން މި ތަނުގައި ރޯދަ ވީއްލަން ތިބޭ ވަޔަކަށް ހާބަރު ފުޑް ކޯޓުގައި މީހުން ގިނަވުމުގެ އިހުސާސް ކުޑަކޮށްދެ އެވެ. މި ހިތްގައިމު މާހައުލަކީ ބިރިޔާނީ ރޯޔަލް ހާއްސަވާ އެއް ސަބަބެވެ.\nމި ހުރިހާ ކަމަކާއެކު ބިރިޔާނީ ރޯޔަލް ވެފައިވަނީ މި ރޯދަ މަހު ކޮންމެހެން ވެސް ނުގޮސް ނުވާނެ ތަނަކަށެވެ. ހާއްސަކޮށް އާއިލާ އާއި އޮފީސް ރަހުމަތްތެރިން އެއްވެލައިގެން ދާން ހިތްގައިމު މާހައުލެއް އޮތުމަކީ މި ތަނުގެ ސަޅި އެއް ކަމެވެ.


Broadcom memberun salaamaiy kuraakah noolhen: Mickail | Mihaaru\nގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް ކޮމިޓީއެއްގައި. ބްރޯޑްކޮމްގެ ހުރިހާ މެމްބަރުން ތާއީދު ކުރައްވާ ކަމަށް ވިދާޅުވި.--- ފޮޓޯ: މިހާރު\nބްރޯޑްކޮމްގެ މެމްބަރުން ސަލާމަތް ކުރާކަށް ނޫޅެން: މީކައިލް\n25 ޖުލައި 2019 - 12:36 11 comments\nބްރޯޑްކޮމްގެ ރައީސް މުހައްމަދު ޝަހީބާއި ނައިބު ރައީސް ފާތިމަތު ޒައިނާ މަގާމުން ވަކިކުރުމަށް މިނިވަން މުއައްސަސާތަކާ ބެހޭ ކޮމިޓީން އިއްޔެ ވަނީ ނިންމައިފަ އެވެ. ކޮމިޝަންގެ މެމްބަރުންގެ މައްސަލަތައް ބަލަން މިނިވަން މުއައްސަސާތަކުގެ ކޮމިޓީގެ ސަބް ކޮމިޓީއެއް ނެގި އިރު، މެމްބަރު ޒީނާ ޒާހިރު ފިޔަވައި ދެން ތިއްބެވި ހުރިހާ މެމްބަރުންނާ އިންޓަވިއު ކުރި އެވެ. ޒީނާ ޗުއްޓީގައި ހުންނެވުމުން އޭނާއާ އިންޓަވިއުއެއް ނުކުރެ އެވެ.\nމީކާއިލް "މިހާރު" އަށް ވިދާޅުވީ ސަބް ކޮމިޓީން އެކުވައިލި ރިޕޯޓުގައި މައިގަނޑު ގޮތެއްގައި ހުރީ ޝަހީބާއި ޒައިނާގެ ވާހަކަތައް ކަމަށެވެ. އަދި ރިޕޯޓާ ގުޅިގެން ޒީނާ ފިޔަވައި ކޮމިޓީގެ ހުރިހާ މެމްބަރުން ވަކިކުރަން ހުށަހެޅުމުން ފުރަތަމަ އެ ހުށަހަޅުމަށް ވޯޓު ދެއްވި ކަމަށް އޭނާ ވިދާޅުވި އެވެ. އެކަމަކު، ފަހުން އެ ނިންމުން ބަދަލު ކުރުމާ ގުޅިގެން ކޮމިޓީގެ މެމްބަރުންގެ މެދުގައި ވޯޓު އެއްވަރުވީ ކަމަށް މީކާއިލް ވިދާޅުވި އެވެ.\n"ފުރަތަމަ ވޯޓު ނެގި އިރު ނޭނގޭ ޒީނާ ނުހިމަނާ ކަމެއް ވޯޓު ނެގީ،" މީކާއިލް ވިދާޅުވި އެވެ.\nމިއީ ހަގީގަތް ރައްޔިތުންނަށް އޮޅޭނޭހެން ލިޔެފައިވާ ޚަބަރެއް!\nކޮމިޓީގަ ހުށައެޅުނީ ޒީނާ ފިޔަވާ، އެހެން ހުރިހާ ކޮމިޝަން މެމްބަރުން ވަކިކުރަން. އެއީ އޭނާ ޗުއްޓީގަ ހުރި ކަމަށް ބުނެ.\nވޯޓު ނުދިނީ ގަނޑުކޮށް ވަކި ކުރާނަމަ، އެއްމެ މެމްބަރެއްވެސް އިސްތިސްނާވެގެން ނުވާނެ ކަމަށް ދެކޭތީ! https://t.co/YJYFxpRJPl\n— Mickail Naseem 🎈 (@MickailNaseem) July 25, 2019\nމީކާއިލް މިއަދު ކުރެއްވި ޓުވީޓު.\n"އަޅުގަނޑު ގަބޫލު ކުރަނީ ޖަރީމާ ހިންގި ހުރިހާ އެންމެން ވަކިކުރަން ޖެހޭނެ ކަމަށް. ޒީނާ އިސްތިސްނާ ކޮށްގެން ވާނެ ކަމަކަށް ގަބޫލެއް ނުކުރަން،"\nމީކާއިލް ވިދާޅުވި ގޮތުގައި ޒީނާ ފިޔަވައި ކޮމިޓީގެ ހުރިހާ މެމްބަރުންގެ ވަކިކުރަން ނެގި ވޯޓު 5-5 އިން އެއްވަރުވުމުން، އެކަމުގައި ކޮމިޓީގެ މުގައްރިރު ވޯޓު ދެއްވާފައި ނުވާ ކަމަށެވެ. މަޖިލިހުގެ ގަވައިދުގައިވާ ގޮތުގައި ވޯޓު އެއްވަރުވެއްޖެ ނަމަ، މުގައްރިރަށް ވޯޓު ދިނުމުގެ ހައްގު ލިބެ އެވެ.\n"ވޯޓު އެއްވަރުވީމާ މުގައްރިރު ވޯޓު ނުދެއްވައި އެ ވޯޓު ބާތިލް ކުރީ،" މިނިވަން މުއައްސަސާތަކުގެ ކޮމިޓީގެ ނައިބު މުގައްރިރު ކަން ކުރައްވާ މީކާއިލް ވިދާޅުވި އެވެ.\nނަމަވެސް ކޮމިޓީގެ މުގައްރިރު އަދި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ ޒީނާ ފިޔަވައި ހުރިހާ މެމްބަރުން ވަކިކުރަން ފުރަތަމަ ވޯޓަށް އެހުމުން އެ ނިންމުމަށް މީކާއިލް ތާއީދު ކުރެއްވި ކަމަށެވެ. އަދި ވޯޓު ނަތީޖާ ގުނި ފަހުން، މީކާއިލް އެ ނިންމުން ބަދަލު ކުރީ ކަމަށް ރޮޒެއިނާ ވިދާޅުވި އެވެ.\n"ވޯޓުގެ ނަތީޖާ އިއުލާން ކުރި ފަހުން އަޅުގަނޑަކަށް ވޯޓެއް ނުލެވޭނެތާ. އެހެންވެ އެ މައްސަލަ ދިމާވެގެން ކޮމިޓީގެ މެމްބަރުންގެ މެދުގައި މަޝްވަރާ ކުރީ ނުރަސްމީކޮށް،" ރޮޒެއިނާ ވިދާޅުވި އެވެ.\nއޭގެ ފަހުން، ދެން ހުށަހެޅީ ޝަހީބާއި ޒައިނާ މަގާމުން ވަކިކުރުމަށެވެ. އަދި މެމްބަރުންގެ އިއްތިފާގުން ދެ ބޭފުޅުން ވަކިކުރަން ކޮމިޓީން ފާސް ކުރި ކަމަށް ވެސް މީކާއިލް ވިދާޅުވި އެވެ.\n"އަޅުގަނޑު އަދިވެސް މިހުރީ ބްރޯޑްކޮމްގެ ހުރިހާ މެމްބަރުން ވަކިކުރާ ގޮތަށް. އެންމެ މެމްބަރެއް ވެސް އެތަނުން ސަލާމަތްވެގެން ނުވާނެ،" މީކާއިލް ވިދާޅުވި އެވެ.\nShaheeb aa Zaina vaki kuran committee in ninmaifi\nއެނގިފައިވާ ގޮތުގައި ސަބް ކޮމިޓީން ވަނީ އަންނަ މަހުގެ ތެރޭގައި ޒީނިޔާ ޗުއްޓީ ނިންމާފައި ކޮމިޝަނަށް ނުކުމެވަޑައިގަތުމުން ޖަވާބުދާރީވުމަށް ފުރުސަތު ދީފަ އެވެ.\nބްރޯޑްކޮމްގައި ހިމެނިވަޑައިގަންނަވާ މެމްބަރުންނަކީ ޝަހީބާއި ޒައިނާ އާއި ޒީނާގެ އިތުރުން މެމްބަރު އައިމިނަތު ސަރާހަތު އިއްޒަތު އަދި އަމްޖަދު ވަހީދެވެ. އެ ކޮމިޝަންގެ މެމްބަރުންގެ ތެރެއިން ހަސަން ނަބާހާއި ކޮމިޝަން މެމްބަރު އިސްމާއިލް ސޮފްވާން ވަނީ މަޖިލިހުން މައްސަލަ ބަލަން ފެށުމާ އެކު އިސްތިއުފާ ދެއްވައިފަ އެވެ.\nފުރަތަމަ ޯ ވޮތު ގުނި އިރު އަތް ނަގައިގެން\nއިތުރު ލިޔުންތައް ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މަޖިލީހުގެ މެމްބަރުން މިނިވަން މުއައްސަސާތައް މެމްބަރު މީކާއިލް އަހުމަދު ނަސީމް (ގަލޮޅު ދެކުނު)


ސްކޫލުތަކުގެ ބެލެނިވެރިންގެ މެދުގައި ބާއްވާ ތިންވަނަ ނެޓްބޯޅަ މުބާރާތް މިއަދު ފެށިއްޖެ | Kulhudhuffushi Online ބަނޑޭރިގަނޑު\nޕީޕީއެމްގެ ރިޔާސީ ކެނޑިޑޭޓު އަބްދުﷲ ޔާމީން ކުޅުދުއްފުއްޓަށް ވަޑައިގަންނަވައިފިރިސޯޓްތައް ނުހަދާ ނަމަ އިހުތިޖާޖު ކުރަންޖެހިދާނެކަމުގެ އިންޒާރު އަތޮޅު ކައުންސިލުން ދީފިވިހި ސިކުންތުން ފޯނު ޗާޖު ކޮށްލެވޭ ޑިވައިސްއެއް އުމުރުން 18 އަހަރުގެ ކުއްޖަކު އުފައްދައިފިކުޅުދުއްފުށީ އަމީނީމަގުގައި އަޅަން ޖެހޭނީ “ގައު” ނޫނީ “ތާރު” ތަ؟އަމާޒަކީ ހިޔާލު ތަފާތުވުންތަކާއެކު ވެސް ވީ އެންމެ ރަނގަޅަކަށް މަސައްކަތްކުރުން: އަތޮޅު ކައުންސިލުގެ ނައިބު ރައީސް ނަސްރުﷲނޮޅިވަރަމް ކައުންސިލްގެ ރައީސާއި ނައިބު ރައީސް ޖުމްހޫރީ ޕާޓީއާ ގުޅިވަޑައިގެންފިކުޅުދުއްފުށީގައި ޖޫން މަހު ބާއްވާ އިންޓަރ އެޓޯލް އެތުލެޓިކްސް މީޓުގައި 13 ސްކޫލަކުން ބައިވެރިވެއްޖެދިހަ އަހަރު އެމްޑީޕީގައި ހުރުމަށްފަހު ވައިކަރަދޫ ކައުންސިލްގެ ނައިބު ރައީސް ޖޭޕީއާ ގުޅިއްޖެއެމަޖެންސީ ހާލަތްތަކުގައި ހަރަކާތްތެރިވާނެ މީހުން ތަމްރީން ކުރުމުގެ ޕްރޮގްރާމެއް ކުޅުދުއްފުށީގައި ބާއްވައިފިދިވެހި ފިލްމު “ދިލަކަނި”6ޖޫންގައި ތިލަދެކުނު ސިނަމާގައި އަޅުވަނީއަމީރު އަމީން ސްކޫލުގެ އީމެއިލް އައިޑީ ހެކްކޮށް ރުފިޔާ ބޭނުންކަމަށް ބުނާ އީމެއިލްއެއް ފޮނުވަމުން އެބަދޭހަނިމާދޫ – ޓްރިވެންޑްރަމް ސެކްޓަރގެ ދަތުރުތަކަށް ބޮޑު ތަރުހީބެއް ލިބޭ: މޯލްޑިވިއަންވާހަކަ – ކަލާޔާނުލާ ދިރުމެއްނެތެވެ. (16)“ރައިޒް ކުޅުދުއްފުށި” ޕްރޮގްރާމް ނިންމާ ބައިވެރިންނަށް ސެޓްފިކެޓް ދީފިހަނިމާދޫ ކައުންސިލުން ސަރުކާރުގެ ވުޒާރާތަކުގެ ވެރިންނާ ބައްދަލުކުރުމަށް މާލެއަށް ޒިޔާރަތް ކޮށްފި ސްކޫލުތަކުގެ ބެލެނިވެރިންގެ މެދުގައި ބާއްވާ ތިންވަނަ ނެޓްބޯޅަ މުބާރާތް މިއަދު ފެށިއްޖެ\nތާރީޚް 28/10/2012 ޚަބަރު\t.\nކުޅުދުއްފުށީ ޔޫތު އެންޑް ރެކްރިއޭޝަން ކްލަބުން އިންތިޒާމު ކޮށްގެން ބާއްވާ3ވަނަ އިންޓަރ ސްކޫލް ޕޭރެންޓްސް ނެޓްބޯލް ޓޯނަމެންޓް މިއަދު ފެށިއްޖެ އެވެ.\nމިމުބާރާތުގައި ކުޅުދުއްފުށީގެ ފަސް ސްކޫލުގެ ބެލެނިވެރިން ބައިވެރިވެފައިވާއިރު މިއަދުގެ ފުރަތަމަ މެޗްގައި ބައްދަލުކޮށްފައިވަނީ ޖަލާލުއްދީން ސްކޫލާއި އިރުމަތި އަވަށު ޕްރީ ސްކޫލް (އައިޕީއެސް) އެވެ. މި މެޗް7ޕޮއިންޓް 31 ޕޮއިންޓުން ކާމިޔާބު ކޮށްފައިވަނީ އައިޕީއެސްގެ ޓީމެވެ. އަދި ދެވަނަ މެޗްގައި އަމީރު އަމީން ސްކޫލާއި އަފީފުއްދީން ބައްދަލުކޮށް 16 ޕޮއިންޓް 34 ޕޮއިންޓުން ކާމިޔާބްކޮށްފައިވަނީ އަމީރުއަމީން ސްކޫލެވެ.\nމޯލްޑިވްސް ނެޓްބޯލް އެސޯސިއޭޝަންގެ އެމްޕަޔަރުން ފަނޑިޔާރުކަން ކުރައްވާ މި މުބާރާތުގައި ޗެމްޕިއަން ޓީމުގެ އިތުރުން އެންމެ ދުވަސްވީ ކުޅުންތެރިޔާ ހޮވުމަށްވެސް ވަނީ ހަމަޖެހިފައެވެ. މި މުބާރާތުގެ މެޗްތައް ކުރިއަށްދާގޮތް ބެލުމަށް ނެޓްބޯލް އެސޯސިއޭޝަން އޮފް މޯލްޑިވްސްގެ އެއް ޖެނެރަލް ސެކެޓްރީ ކަމަށްވާ މުހައްމަދު ހުޝާމް ދަނީ ހަރަކާތްތެރިވަމުންނެވެ.\nމިމުބާރާތް އަންނަ ނޮވެމްބަރ މަހުގެ3ގެ ނިޔަލަށް ކުރިއަށްދާނެއެވެ.\nގުޅޭ ލިޔުންތައް - ގައުމީ ނެޓްބޯޅަ ޓީމުގައި ފިޔަޖަހަމުން އަންނަ ކުޅުދުއްފުށީގެ ތަރި - 14/04/2013 - ޖަލާލުއްދީން ސްކޫލްގެ ނެޓްބޯޅަ މުބާރާތުގެ ޗެމްޕިއަންކަން އެމަރަލްޑް ހައުސް ހޯދައިފި - 02/03/2013 - ޖަލާލުއްދީން ސްކޫލުގެ 14 ވަނަ އިންޓަރ ހައުސް ނެޓްބޯޅަ މުބާރާތް ފަށައިފި - 01/03/2013 - ހދ އަތޮޅު ނެޓްބޯޅަ މުބާރާތުގެ ޗެމްޕިއަންކަން ކުޅުދުއްފުށީ ޓީމް ހޯދައިފި - 28/12/2012 - މިއަދުގެ މެޗު 110 ލަނޑުގެ ތަފާތަކުން ކުޅުދުއްފުށީ ޓީމު ކާމިޔާބުކޮށްފި - 26/12/2012 ޚިޔާލު ފާޅުކުރައްވާ


Raees Rouhani Iran ge cabinet ah thin anhen beyfulhun ayyan...\nރައީސް ރޫހާނީ އިރާނުގެ ކެބިނެޓަށް ތިން އަންހެން ބޭފުޅުން އައްޔަން ކުރައްވައިފި\nރައީސް ރޫހާނީ އެންމެ ފުރަތަމަ އެކުލަވާލެއްވި ކެބިނެޓަށް އަންހެން މެމްބަރުން އައްޔަން ކުރައްވާފައި ނުވާތީ ވަރަށް ބޮޑަށް ފާޑުކިޔުން އަމާޒުވި\nކ. މާލެ |9އޯގަސްޓް 2017 | ބުދަ 17:09 | 2,005\nރައީސް ހަސަން ރޫހާނީ - ރޮއިޓަރސް\nއިރާނުގެ ރައީސް ހަސަން ރޫހާނީ އެގައުމުގެ ކެބިނެޓަށް ތިން އަންހެން މެމްބަރުން އައްޔަން ކުރައްވައިފި އެވެ.\nރައީސް ރޫހާނީގެ ކެބިނެޓަށް ބަދަލު ގެންނެވީ ރިޔާސީ ދެ ވަނަ ދައުރުގައި އެމަނިކުފާނު އެކުލަވާލެއްވި ކެބިނެޓުން އަންހެނަކަށް ޖާގަދީފައި ނުވުމުގެ ސަބަބުން ފާޑުކިޔުން އަމާޒުވެފައި ވަނިކޮށެވެ.\nކެބިނެޓަށް ރައީސް ރުހާނީ އައްޔަން ކުރެއްވީ، ފެމިލީ އެންޑް ވިމެންސް އެފެއާޒް ގެ ނައިބު ރައީސަކަށް މަސުމަ އެބްޓެކާރް އާއި ލީގަލް އެފެއާޒް ގެ ނައިބު ރައީސަކަށް ލަޔާ ޖުނެއިދީ އެވެ. އަދި މަދަނީ ހައްގުތަކާ ބެހޭ ކަންކަމުގައި ރައީސްގެ އެހީތެރިއަކަށް ޝަހިންދްކޮޓް މޯލަވާދީ އެވެ.\nރައީސްގެ މަސްއޫލިއްޔަތު އަދާކުރެއްވުމަށް އެހީތެރިވުމަށް އިރާނުގައި އުފައްދަވާފައިވާ މުއައްސަސާތައް ހިންގަނީ ރައީސް އައްޔަން ކުރައްވާ 12 ނައިބު ރައީސެކެވެ.\nއީރާނަށް 1979 ވަނަ އަހަރު ގެނައި އިސްލާމީ އިންގިލާބަށް ފަހު ކެބިނެޓުގައި މިހާތަނަށް ހިމެނިފައި ވަނީ އެންމެ އަންހެނެކެވެ. އެއީ ރޫހާނީގެ ކުރިން ވެރިކަން ކުރެއްވި މަހްމޫދު އަހުމަދީނިޖާދުގެ ހެލްތު މިނިސްޓަރު މަރްޒިއާ ދަސްތުޖާދީ އެވެ.\nއިރާނުގެ އާ ކެބިނަޓަށް ގާނޫނު ހަދާ މަޖިލީހުގެ ރުހުން ބޭނުންވާނެއެވެ. އާ ކެބިނެޓުގައި ސުންނީ ޖަމާއަތަށް ނިސްބަތްވާ މެމްބަރެއް ވެސް ނެތެވެ. ޝީއީ މުސްލިމުން ގިނަ އިރާނުގައި ސުންނީ މުސްލިމުން ހިއްސާ ކުރަނީ އެންމެ 10 އިން ސައްތަ އެވެ.


އަބަދުވެސް…5 – Esfiya\nއުފެއްދުންތެރި ލިޔުން ލޯބި5days ago\nހައެއް ޖަހަނީއެވެ. ނިހާލް އައުން ލަސްވުމުން އެތަކެއް ފަހަރު ގުޅައިފިއެވެ. އެހެންނަމަވެސް ފޯނު ވަނީ ނިއްވަލާފައެވެ. މައިޝާ ހުރީ މިވާގޮތެއް ނޭގިފައެވެ. އަނެއްކަ ނިހާލް އަށް ކަމެއް ވިބާއޭ ހިތާ ހިތް ބިރުގަންފައެވެ.\nމައިޝާ އަށް ހިތް ނުތަނަވަސް ވާން ފެއްޓުމުން ކުރެވޭ ނުކުރެވޭ ކމެއް ވެސް ނޭނގެ އެވެ. ގަޑިން ދިހައެއް ޖަހަން ފަސް މިނިޓެވެ. ނިހާލްގެ އެއްވެސް ޚަބަރެއް ނުވެވެ. މައިޝާ އަދިވެސް ނިހާލް އަށް ގުޅޭތޯ މަސައްކަތް ކުރަނީއެވެ. އެތައް މެސެޖެއް ކުރެވިއްޖެއެވެ. ހާސް ވަނީއެވެ. ކުރާނެ ނުކުރާނެ ކަމެއް ނޭގުމުން މައިޝާ އިށީންނީ ސިޓިންރޫމް ސޯފާގައެވެ. ފުން ނޭވާއެއް ދޫކޮށްލުމަށް ފަހު ސޯފާގައި ލެނގިލާ ހަމަޖެހިލިއެވެ. އިރުކޮޅެއްތެރޭ އެދެލޯ މެރެން ފައްޓައިފިއެވެ. ނިދިގެން ތާއްޔާ ޖެހެން ފެއްޓުމުން މައިޝާ ސޯފާގައި އޮށޯވެލިއެވެ.\nގަޑިން ބާރަގަޑި ބައި އެކެއް ޖަހަނީއެވެ. ނިދިފައި އޮތް މައިޝާގެ ދެލޯ ހުޅުވިގެން ދިޔައީ ސިހުމަކާއި އެކުގައެވެ. ހުޅުވުމާއިއެކު ފުރަތަމަ ވެސް ބަލައިލެވުނީ ކައިލީގައި އޮތް ފޯނަށެވެ. މައިޝާ ތެޅި ތެޅި އޮތް ހިތަކާއި އެކު ފޯނު ހުޅުވާލިއެވެ. އެހެންނަމަވެސް އެދެލޯ ފެންކަޅި ވެގެން ދިޔައީ ނިހާލްގެ އެއްވެސް މެސެޖެއް ނުވަތަ މިސް ކޯލެއް ވެސް ނެތުމުންނެވެ. ވަގުތުން މައިޝާގެ ރީތި ދެލޯ ފެންކަޅީ ވެގެނ ދިޔައެވެ. ދެވެނަ ސުކުންތުގައި އެހުރިހާ ކަރުނަތަކެއް ލޯތެރެއަށް ހިނދިގެން ދިޔައީ ފަހަތުން އިވުނު އަޑަކުންނެވެ. މައިޝާ ދެއަތް މޮޑެމުން ސޯފާއިން ތެދުވި ގޮތަށް ހިނގައިގަތީ މާހިލްގެ ކޮޓަރި އާ ދިމާލަށެވެ.\nމާހިލްގެ ކޮޓަރި ދޮރު އެއްކޮން ނުލުނެއްޕި ހުރުމުނ އެކޮޓަރިތެރޭ ހިނގަމުންދާ ކަންތައްތައް އެނގޭހާ ވަރު ވެއެވެ. އެކޮޓަރި ތެރޭ ތިބި ނިހާލް އާ މާހިލް ދައްކަމުން ދިޔަ ވާހަކަ އާއި ވަމުން ދިޔަ ހުރިހާ ކަމެއް މައިޝާ އަށް ފެންނަމުން ދިޔައެވެ.\n“ދެން މަކީތްތަ ކުރަންވީ..؟ މަށޭއް ނޫޅެން މައިޝާ ދޫކޮށްލާފަ އައިސް ކަލެއާ އިންނާކަށެއް!… ދެން އަދި ބުނަން ކަލޭގެ ތި ބަނޑުގަ އޮތް ދަރިއަކީ މަގޭ ދަރިއެއް ކަމަށް އަހަންއެއް ގަބޫލެއް ނުކުރާނަން…” ”އެކަމަކު މީ ނިހާގެ ދަރިއެކޭ…!” ” އަހަރެން މިބުނީއެއްނުން ތީ އަހަރެންގެ ދަރިއެއް ނޫނޭ!… މަށެއް މަގޭ އަނބެއް ހުއްޓާ އެހެން މީހެއްގެ ބަނޑުގަ އަހަރެންގެ ދަރިއެއް އޮތީއޭ ކިޔާފަ ކިހިނެއް ދާނީ،.. ނޯވޭ ނޯ ” “ނިހާ ޕްލީޒް، އަހަންނެއް މިދަރިފުޅު އެބޯޓެއް ނުކުރާނަން!…” ” މަށަށް ހެޔޮ އެކަމަކު މަށެއް ތި ދަރީގެ ބައްޕަގެ ޒިންމާއެއް ނުނަގާނަން..!” “ނިހާލް!… ޕްލީޒް ނިހާލް… އާހް މަންމާ….!”\nމާހިލް ވާހަކަ ދައްކަމުން ދަނިކޮށް ނިހާލް މާހިލްގެ ބޮލުގައި ޖެހީ އެބުރުން އަރާހާ ބާރަށެވެ. މި މަންޒަރު ބަލަންހުރި މައިޝާ އަށް ނިހާލްގެ އަނިޔާވެރިކަން އިހުސާސް ކުރެވި ސިހުންވެސް ގެނުވިއެވެ.\nވެއްޓިފަ އޮތް މާހިލްގެ ބޮލުން ވެރެމުން ދިޔަ ލެއިން އެތަނުގައި ލޭގެ ކޯރެއް އުފައްދާލައިފިއެވެ. މާހިލްގެ ކައިރި ހުރި ނިހާލް އަށް ދޮރުކައިރި މީހަކު ހުރިކަމުގެ އިހުސާސް ކުރެވުމުން އެދިމާލަށް އެނބުރިލިއެވެ.\nގައިޒް މިވާހަކައިގެ މި އެޕިސޮއިޑް ކުދަކޮށް ކުރުވެދާނެ އިންޝާﷲ އަބަދުވެސް މިވާހަކައިގެ6ވަބައި ދިގު ކޮށްލެވޭތޯ ބަލާނަން އެންޑް ތެންކިޔު އޯލް ރީޑާސް ފޯ ޔުއާ ސަޕޯޓް\nމިވާހަކަ ނުވަތަ އެހެން ކަމެއްގައިވެސް ތިބެފުޅުން ހިންހަމަ ނުޖެހޭ ކަމުގައި ވަނީނަމަ ކޮމެންޓޫގައި އެކަން ހިއްސާ ކޮށްލާ!!✌💞💓💖💗\nNice 🌹🌹 im wondering what will happen next 🌹🌹🌹 curiously waiting for next part 🌹🌹🌹 stay safe 🌹🌹\nނިމުމެއް ނުވާ ލޯބި\nހިތާމަ ކުރުވާހަކަ ލޯބި November 9, 2020\nއުފެއްދުންތެރި ލިޔުން ދީނީ ލޯބި7days ago\nޙަޤީޤަތް…. 01 ވަނަ ބައި..


Saif ge mi photo feni kareena ah hii dhevihje – Iru\nކަރީނާ ކަޕޫރް ޙާން، އޭނާގެ ފިރިމީހާ ސައިފް އަލީ ޙާންގެ ޓީން އޭޖުގައި ބައްޕަ މަންސޫރު އަލީ ޙާން ޕަތައުޑީ އާއެކު ނަގާފައިވާ ފޮޓޯއެއް އިންސްޓާގުރާމުގެ ސްޓޯރީގައި ހާޓް އެމޯޖީ ތަކަކާއި އެކު ހިއްސާކޮށްފިއެވެ.\nސައިފްއަކީ މަންސޫރު އަލީ ޙާން ޕަތައުޑީ އާއި ޝަރްމިލާ ޓަގޯރޭ ގެ ފިރިހެން ދަރިފުޅެވެ. އަދި ސައިފް ވަނީ 2011 ނިކުތް އޭނާގެ ފިލްމު “އޭގެންޓް ވިނޯދް” އޭނާގެ ބައްޕައަށް ނިސްބަތްކޮށްފައެވެ. ހިންދުސްތާނީ ޓައިމްސްއަށް ދިން އިންޓަވިއުއެއްގައި ސައިފް ބުނެފައިވަނީ އޭނާގެ ބައްޕަ ކޮޕީކޮށްފައި އެކްޓުކުރަން ބޭނުންކަމަށާއި ނަމަވެސް މަންމަ(ޝަރްމިލާ) ބުނާގޮތުގައި ރަންބީރު ކަޕޫރާއި އެ ރޯލު މާގުޅޭނެކަމަށެވެ.\nސައިފްގެ ބައްޕައަށް ނިސްބަތްވާ ޕެލެސްއެއްކަމުގައިވާ ޕަތައުޑީ ޕެލެސްގައި ސައިފް އާއި ކަރީނާ ވަނީ ކުޑަ ދުވަސްކޮޅަކަށް އުޅެފައެވެ. ނަމަވެސް ސައިފް ބުނާގޮތުގައި މިހާރު އެ މެންޝަން 800 ކަރޯރްއަށް އޭނާ ގަތެފައިވާނެކަމަށެވެ. ނަމަވެސް އޭނާ އަތުގައި އެއްވެސް ޓުރާންސެކްޝަންއެއް މިހާރު ނެތްކަމަށެވެ. ސައިފް ބުނިގޮތުގައި އެތާގައި އޭނާގެ ކާފައާއި މާމަ ވަޅުލެވިފައިވާނެކަމަށާއި އަދި އޭނާގެ މަންމަވެސް އެތާގައި އުޅުނީ ވަރަށް އުފަލުންކަމަށާއި އަސްލު، އެތަނަކީ ޕްރައިސްލެސް ތަނެއްކަމަށެވެ.


2 Commission ah baaru dheefi nama, SC ah dhaanan: Yameen | Mihaaru\nކުރީގެ ރައީސް ޔާމީން: ރައީސް އުފެއްދެވި ދެ ކޮމިޝަނަށް ގާނޫނީ ބާރުތަކެއް ދީފި ނަމަ ކޯޓަށް ވަޑައިގަންނަވާނެ ކަމަށް ވިދާޅުވި .---ފޮޓޯ: ހުސައިން ވަހީދު/މިހާރު\nދެ ކޮމިޝަނަށް ބާރު ދީފި ނަމަ، ސުޕްރީމް ކޯޓަށް ދާނަން: ޔާމީން\n06 ޑިސެމްބަރ 2018 - 23:10 72 comments\nކޮރަޕްޝަންގެ މައްސަލަތަކާއި ދައުލަތަށް ގެއްލިފައިވާ ފައިސާތައް ހޯދުމަށް އުފެއްދެވި ކޮމިޝަނާއި ގޮތް ނޭނގޭ މަރުތަކާއި ގެއްލުވާލާފައިވާ މީހުންގެ މައްސަލަތައް ބެލުމަށް އުފެއްދެވި ކޮމިޝަނަށް ޚާއްސަ ގާނޫނީ ބާރުތަކެއް ދިނުމަށް ސަރުކާރުން ވަނީ ރައްޔިތުންގެ މަޖިލީހަށް ބިލެއް ހުށަހަޅައިފަ އެވެ. އެ ބިލަށް ޕީޕީއެމްގެ މެމްބަރުން ދަނީ މަޖިލީހުގައި ދެކޮޅު ހައްދަވަމުންނެވެ.\nމަޖިލިސް އިންތިޚާބުގައި ވާދަ ކުރުމަށް ބައެއް ފަރާތްތަކަށް ޓިކެޓް ދިނުމަށް މިރޭ ބޭއްވި ރަސްމިއްޔާތެއްގައި ނޫސްވެރިން ކުރި ސުވާލުތަކާ ގުޅިގެން ޔާމީން ވިދާޅުވީ މީހުން ހައްޔަރު ކުރުމާއި ފުރުން މަނާ ކުރުމާއި އެކައުންޓް ފްރީޒް ކުރުން ފަދަ ބާރުތައް އެ ދެ ކޮމިޝަނަށް ދިނުމަށް ހުށަހަޅާފައިވާއިރު، އެއީ ގާނޫނު އަސާސީން ވަކި މުއައްސަސާތަކަކަށް އެކަނި ދީފައި އޮތް ބާރުތަކެއް ކަމަށެވެ. އެފަދަ ބާރުތަކެއް ރައީސް އުފައްދަވާ ކޮމިޝަނަށް ނުދެވޭނެ ކަމަށާއި އެހެންވެ، އެ ބާރުތައް ދީގެން ބިލް ފާސްކޮށްފި ނަމަ އެ ގާނޫނު ބާތިލްކުރަން ސުޕްރީމް ކޯޓަށް ވަޑައިގަންނަވާނެ ކަމަށް އެމަނިކުފާނު ވިދާޅުވި އެވެ.\n"ގާނޫނު އަސާސީއާ ޚިލާފް ކަންތައްތަކެއް ހިމަނައިގެން މަޖިލީހުން ބިލެއް ފާސް ކުރާނެ ކަމަކަށް އަޅުގަނޑު ގަބޫލެއް ނުކުރަން. އެއީ މަޖިލީހަށް މެންޑޭޓް ވެސް އޮތް ކަމެއް ނޫން. މަޖިލީހަށް ވެސް އެކަމެއް ނުކުރެވޭނެ ގާނޫނު އަސާސީ އިސްލާހު ނުކޮށެއް. އެހެން ނަމަވެސް އެކަން އެގޮތަށް އޮއްވާ ވެސް މަޖިލީހުން އެކަން ކުރައްވައިފި ކަމަށް ވަންޏާ ދެން އަޅުގަނޑުމެންނަށް ހިނގަން އޮންނާނެ މަގަކީ ދުސްތޫރީ ހުރިހާ މައްސަލަތަކެއް އަޅުގަނޑުމެން ހުށަހަޅަން ޖެހޭނީ ސުޕްރީމް ކޯޓަށް." ޔާމީން ވިދާޅުވި އެވެ.\nޔާމީން ވިދާޅުވި ގޮތުގައި ކޯޓު އަމުރެއް ހޯދައިގެން މެނުވީ ނުކުރެވޭ ކަންކަން ވެސް އެ ދެ ކޮމިޝަނަށް ކުރެވޭނެ ގޮތަށް ބިލްގައި ހިމަނާފައިވެ އެވެ. އެގޮތުން މީހުން ހައްޔަރު ކުރުމާއި ތަންތަން ފާސް ކުރުމާއި އެކައުންޓް ފްރީޒް ކުރުން ފަދަ ކަންކަން ކުރުމުގެ ބާރު އެ ދެ ކޮމިޝަނަށް ލިބޭ ގޮތަށް ބިލްގައި އެބައޮތް ކަމަށާއި އެއީ ގާނޫނު އަސާސީއާ ކަނޑައެޅިގެން ޚިލާފް ކަންކަން ކަމަށެވެ. އެކަމަކު އެގޮތަށް ގާނޫނު ފާސްކޮށްގެން ގާނޫނު ސައްހަ ކަމަށް ސުޕްރީމް ކޯޓުން ނިންމައިފި ނަމަ، އިހްތިރާމް ކުރައްވާނެ ކަމަށް އެމަނިކުފާނު ވިދާޅުވި އެވެ.\n"ކޯޓުން އަޕްހޯލްޑް ކޮށްފިއްޔާ އަޅުގަނޑުމެން އެއްބާރުލުން ދޭނަން. އެއީ އަޅުގަނޑުމެން ދެންނެވިން ދެއްތޯ އަޅުގަނޑުމެން އޮޕޮޒިޝަނެއްގެ ގޮތުގައި އައިސްފައި ވެސް މަސައްކަތް ކުރާނީ ގާނޫނީ ހަމަތަކުގެ މަތިން ހިނގަމުން އަންނަ ސަރުކާރެއް ހިނގާތޯ ބަލާށޭ." ޔާމީން ވިދާޅުވި އެވެ.\nއެ ދެ ކޮމިޝަނުން ބަލަން ހަމަޖައްސާފައިވަނީ 2012 ގެ ފަހުން ހިނގާފައި ހުރި ކޮރަޕްޝަންގެ މައްސަލަތައް ކަމަށް ވާތީ އެކަމާ މެދު ޔާމީން ސުވާލު އުފެއްދެވި އެވެ. ވަކި ތާރީޚެއްގެ ފަހުން ހިނގާފައި ހުރި ކޮރަޕްޝަންގެ މައްސަލަތައް ނުބަލައި، އޭގެކުރީގެ މައްސަލަތައް ވެސް ހިމެނޭ ގޮތުން އެ މައްސަލަތައް ނުބަލަނީ ކީއްވެގެންތޯ ޔާމީން ސުވާލު އުފެއްދެވި އެވެ.\n"ދިވެހި ރައްޔިތުންގެ ޚަޒާނާއަށް ވަންނަންޖެހޭ ފައިސާ ވަންނަންޖެހެނީ ވަކި ތާރީޚަކުން ފެށިގެންތޯ؟. އޭގެ މާކުރީގެ ހުރި މައްސަލަތައް ބަލަންވީ ނޫންތޯ؟. ފަޅުތަކާއި ރަށްތަކާއި އެއްޗެހި ދެވިފައި ހުރި ގޮތް ބަލަންވީ ނޫންތޯ؟." އެމަނިކުފާނު ވިދާޅުވި އެވެ.\nޔާމީން ވިދާޅުވި ގޮތުގައި އެމަނިކުފާނުގެ މައްޗަށް ކޮރަޕްޝަންގެ ތުހުމަތެއް ކުރިޔަސް، އެއިން އެއްްވެސް ކަމެއް ސާބިތެއް ނުކުރެވޭނެ އެވެ. އެމަނިކުފާނުގެ ސަރުކާރުގައި ކޮރަޕްޝަނަށް މަގުފަހިވާ ގޮތަށް ނުވަތަ ގޯސްކޮށް ކަމެއް ހިނގާފައިވާ ނަމަ، އެކަމަކާ މެދު ޒިންމާވާން ޖެހޭނީ އެ މުއައްސަސާއެއްގައި ތިބި ބަޔަކު ކަމަށާއި އެއީ ރައީސްގެ ހައިސިއްޔަތުން އެމަނިކުފާނު ޒިންމާ ނަންގަވަން ޖެހޭ ކަމެއް ނޫން ކަމަށް ވެސް އެމަނިކުފާނު ވިދާޅުވި އެވެ.\n"އަޅުގަނޑަކީ ވެސް ވަރަށް ގިނަ ތުހުމަތުތަކުގެ ތެރޭގައި އުޅުނު މީހެއް ދެއްތޯ؟. ކޮން ކަމެއްތޯ ސާބިތު ކުރެވުނީ؟. އަޅުގަނޑު މިއަދު ވެސް ޗެލެންޖް ކޮށްލާފައި މި ދަންނަވަނީ. އިރާދަކުރެއްވިއްޔާ އެއް ކަމެއް ވެސް ސާބިތެއް ނުކުރެވޭނެ." ޔާމީން ވިދާޅުވި އެވެ.\nއެ ބިލް ފާސްކޮށް، ގާނޫނަކަށް ވެއްޖެ ނަމަ އެ ގާނޫނު ބާތިލްކުރަން ސުޕްރީމް ކޯޓަށް ވަޑައިގަންނަވާނެ ކަމަށް ޔާމީން ވިދާޅުވިއިރު، އެ ބިލުގައި ގާނޫނީ މައްސަލަތަކެއް ހުރި ކަމަށް މަޖިލީހުގެ ކައުންސެލާ ޖެނެރަލް ފާތިމަތު ފިލްޒާ ވެސް ވަނީ ވިދާޅުވެފަ އެވެ. އެ ބިލް އޮތްގޮތުން ފުލުހުންނާއި އެންޓި ކޮރަޕްޝަން ކޮމިޝަންގެ ބާރުތައް ހަނިވާ ކަމަށް ފިލްޒާ ވިދާޅުވެފައިވެ އެވެ.\nއިތުރު ލިޔުންތައް ރައްޔިތުންގެ މަޖިލިސް އިދިކޮޅު ފަރާތްތައް ރިޔާސީ ކޮމިޝަން ރައީސް އަބްދުﷲ ޔާމީން


Villareal aai Real Madrid ehvaruvejje | Mihaaru\nވިޔަރެއާލްގެ ހަވީ ފުއޭގޯ (ކ) އަތުން ބޯޅަ ހޯދަން ރެއާލް މެޑްރިޑުގެ ޑެނީ ކަރްވަހާލް މަސައްކަތްކުރަނީ. --ފޮޓޯ: އޭއެފްޕީ\n04 ޖެނުއަރީ 2019 - 07:52\nމެޑްރިޑް މިހާރު އޮތީ 32 ޕޮއިންޓާ އެކު ހަތަރު ވަނައިގަ އެވެ. ރޭ މޮޅުވި ނަމަވެސް، 32 ޕޮއިންޓާ އެކު ލަނޑުގެ ތަފާތުން ތިން ވަނައިގައި އޮތް ސެވިއްޔާއާ ޕޮއިންޓުގެ ގޮތުން މެޑްރިޑަށް އެއްވަރުކުރެވުނީހެވެ. އަދި 37 ޕޮއިންޓާ އެކު އެއް ވަނައިގައި އޮތް ބާސެލޯނާ އާއި 34 ޕޮއިންޓާ އެކު ދެ ވަނައިގައި އޮތް އެތުލެޓިކޯ މެޑްރިޑާ ވެސް ފަރަގު ކުޑަކުރެވޭނެ އެވެ.\nވިޔަރެއާލްގެ ދަނޑުގައި ކުޅުނު މި މެޗުގައި އެ ޓީމުގެ ތަރިއަކަށްވީ އާސެނަލްގެ ކުރީގެ ފޯވާޑް ސަންޓި ކަޒޯލާ އެވެ. އޭނާ ވަނީ ހަތަރު ވަނަ މިނެޓުގައި ވިޔަރެއާލަށް ކުރި ހޯދައިދީފަ އެވެ. އެކަމަކު އޭގެ ތިން މިނެޓު ފަހުން ކަރިމް ބެންޒެމާ ވަނީ މެޑްރިޑަށް އެއްވަރުކޮށްދީފަ އެވެ. އެ ޓީމަށް ލީޑު ނަގައިދިނީ 20 ވަނަ މިނެޓުގައި ރަފައެލް ވަރާން އެވެ. އެކަމަކު 82 ވަނަ މިނެޓުގައި ކަޒޯލާ ވަނީ ވިޔަރެއާލަށް އެއްވަރުކޮށްދީފަ އެވެ.\nވިޔަރެއާލުގައި ކާމިޔާބު ދުވަސްތަކެއް ހޭދަކުރުމަށް ފަހު އިންގްލެންޑުގެ އާސެނަލަށް ހަ އަހަރު ކުޅެދިން ކަޒޯލާ އެނބުރި ސްޕެއިނަށް އައީ މި ސީޒަނުގަ އެވެ. އޭނާ މި ކުޅެނީ، ސީރިއަސް އަނިޔާއަކާ ގުޅިގެން ދެ އަހަރެއްހާ ދުވަހު ކުޅުމާ ދުރުގައި ހުރުމަށް ފަހު އެނބުރި އައިހެވެ.


ސިފައިންގެ އަށާރަ ވަނަ އިންޓަރ ޔުނިޓް ވޮލީބޯޅަ މުބާރާތް ފަށައިފި\nސިފައިންގެ ޔުނިޓްތަކުގެ މެދުގައި ކުރިއަށްގެންދާ "އިންޓަރ ޔުނިޓް 18 ވަނަ ވޮލީބޯޅަ މުބާރާތް" ޒުވާނުންގެ މަރުކަޒުގައި ރޭ ފަށައިފިއެވެ.\nމި މުބާރާތް ފެށުމުގެ ގޮތުން އިޔެއް ހަވީރު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވީ، ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަތީފެވެ.މި މުބާރާތުގައި 11 ޓީމަކުން ވާދަކުރާއިރު، ފަސް ޔުނިޓަކުން ވާދަކުރަނީ ކޮމްބައިން ޓީމުތަކުގެ ގޮތުގައެވެ.\nމި މުބާރާތުގައި ބައިވެރިވެފައިވާ ޓީމުތަކުގެ ތެރޭގައި ފަޔަރ އެންޑް ރެސްކިޔު ސާރވިސް (އެފްއާރުއެސް)، ބޭންޑް އެންޑް މިއުޒިކް ވިންގު، މިލިޓްރީ ޕޮލިސް / ޑްރިލް ވިންގު (ކޮމްބައިން)، އިންޓެގްރޭޓެޑް ހެޑްކްއޯޓަރޒް (އައިއެޗްކިޔު)، އިލެކްޓްރިކަލް އެންޑް މެކޭނިކަލް އިންޖިނިއަރސް (އީއެމްއީ)، ޕްރެޒިޑެންޝަލް ގާޑްސް (ޕީޖީ)، ސްޕެޝަލް ފޯސަސް / ޑީއެސްސީ (ކޮމްބައިން)، ސްޕެޝަލް ޕްރޮޓެކްޝަން ގްރޫޕް (އެސްޕީޖީ) އަދި މެރިން ކޯރ ހިމެނެވެ.\nމި މަހުގެ 12 ވަނަ ދުވަހުގެ ނިޔަލަށް ކުރިއަށްގެންދިޔުމަށް ހަމަޖެހިފައިވާ މި މުބާރާތުގެ މެޗުތައް ބެލުމުގެ ފުރުޞަތު އާންމުކޮށް ވަނީ ހުޅުވާލާފައެވެ. އިންޓަރ ޔުނިޓް ވޮލީ ބޯޅަ މުބާރާތަކީ ސިފައިންގެ ޔުނިޓްތަކުގެ މެދުގައި ކޮންމެ ދެ އަހަރުން އެއް އަހަރު ބާއްވަމުން އަންނަ މުބާރާތެކެވެ.\nއެންމެ ފަހުން ބޭއްވި އިންޓަރ ޔުނިޓް ވޮލީ ބޯޅަ މުބާރާތުގެ އެއްވަނަ ޑިވިޜަންގެ ޗެމްޕިއަން ޓީމަކީ އެސްޕީޖީއެވެ. އަދި ދެވަނަ ޑިވިޜަންގެ ޗެމްޕިއަން ޓީމަކީ ދިވެހި ސިފައިންގެ ކުލަބެވެ.


Gang inzaaruthakaa eku Ozil aai Kolasinac ge security varugadhakoffi | Mihaaru\nގޭންގުގެ އިންޒާރުތަކާ އެކު އޮޒިލާއި ކޮލަސިނަޗްގެ ސެކިއުރިޓީ ވަރުގަދަކޮށްފި\n13 އޯގަސްޓް 2019 - 07:447comments\nމިދިޔަ މަހު 26 ވަނަ ދުވަހު އޮޒިލާއި އޭނާގެ އަންހެނުން އޭމިން ގަލްސް އަދި ކޮލަސިނަޗް ދިޔަ ކާރު ފަހަތުން އައި ދެ ސައިކަލުގައި ތިބި މޫނުގައި މާސް އަޅައިގެން ހުރި ދެ މީހުން އެ ކުޅުންތެރިން އަތުން ފޭރެން މަސައްކަތް ކޮށްފައިވާއިރު، ހަތިޔާރު ހިފައިގެންތިބި އެ ދެ މީހުންނާ ކުރިމަތިލީ ކޮލަސިނަޗް އެވެ. އޭގެ ފަހުން އޮޒިލާއި ކޮލަސިނަޗް އަދި އޭމިން، ލަންޑަނުގައި ހުރި ތުރުކީ ރެސްޓޯރެންޓަކަށްދިޔައިރު، އެ ކާރު ފަހަތުން އެ ދެ ސައިކަލް ވެސް އަ އެވެ.\nމި މައްސަލައިގައި ފުލުހުންގެ ތަހުގީގަށް މިހާތަނަށް ހައްޔަރުކޮށްފައިވާ ދެ މީހުންނަކީ އޮޒިލްގެ ގޭގެ ސެކިއުރިޓީ ސްޓާފުންނާ ހަމަނުޖެހުންހިންގި ދެ މީހެކެވެ. އެއީ ލަންޑަނުގެ ތަފާތު ދެ ސަރަހައްދެއްގައި އުޅޭ ދެ މީހެއް ކަމަށްވާ ފަރުހަތު އާކިން އާއި ސަލަމާން އެކިންސީ އެވެ. ރިޕޯޓްތައް ބުނާގޮތުން މިއީ އޮޒިލާއި ކޮލަސިނަޗް ދުއްވި ކާރުގެ ހާދިސާއާ ގުޅުން ހުރި ގޭންގަށް ނިސްބަތްވާ ބައެެކެވެ.\nއިނގިރޭސި ނޫހެއް ކަމަށްވާ "ދި ޓައިމްސް" އިން ރިޕޯޓްކުރާގޮތުގައި އޮޒިލާއި ކޮލަސިނަޗް އަތުން ފޭރެން މަސައްކަތްކުރި ދެ މީހުން ނިސްބަތްވާ ގޭންގުން އަންނަނީ އިތުރު ހަމަލާތަކެއް ދޭނެ ރާވަމުންނެވެ. ރިޕޯޓްތައް ބުނާގޮތުން އޮޒިލާއި ކޮލަސިނަޗަށް އިތުރު ހަމަލާދިނުމުގެ ވާހަކަތައް ސޯޝަލް މީޑިއާގައި ގިނަވާތީ ކުރިން ހަމަލާދިން ގޭންގަށް އީސްޓާން ޔޫރަޕަށް ނިސްބަތްވާ އެހެން ގޭންގަކުން ވަނީ އިންޒާރުދީފަ އެވެ. މިހާރު މި މައްސަަލަ ވަނީ ގޭންގު ހަމަނުޖެހުންތަކެއްގެ ދެމެދުގައި ތާށިވެފަ އެވެ.\nއޮޒިލާއި ކޮލަސިނަޗް ދުއްވި ކާރަށް ހަމަލާދޭން މަސައްކަތްކުރި ވީޑިއޯ. -- ވީޑިއޯ: ސްކައިނިއުސް\nމި މައްސަލައިގައި ލަންޑަނުގެ ފުލުހުން ވަނީ އޮޒިލާއި ކޮލަސިނަޗްގެ ގެއިން ބޭރުގައި ސެކިއުރިޓީ ވަރުގަދަކޮށްފަ އެވެ.\nއިނގިރޭސި ޕްރިމިއާ ލީގުގެ އާ ސީޒަނުގައި އާދިއްތަ ދުވަހު ނިއުކާސަލް އަތުން އާސެނަލް މޮޅުވި މެޗުގެ ސްކޮޑުގައި އޮޒިލާއި ކޮލަސިނަޗް ނުހިމެނީ ޕޮލިހުންގެ އެދުމާ އެކު އެވެ. އެ މެޗަށް ފަހު އާސެނަލްގެ ކޯޗު އުނާއި އެމެރީ ކުޅުންތެރިންނާއި އެ ކުޅުންތެރިންގެ އާއިލާގެ ސަލާމަތަށް ކުރަންޖެހޭ ހުރިިހާ ކަމެއް ކްލަބުން ކުރާނެ ކަމަށާއި އޮޒިލާއި ކޮލަސިނަޗަށް ދިމާވެފައިވާ ކަންތައްތަކުގައި ކްލަބުން ފޯރުކޮށްދޭންޖެހޭ ހުރިހާ އެހީތެރިކަމެއް ދޭނެ ކަމަށެވެ.\nރިޕޯޓްތައް ބުނާގޮތުން ޕޮލިހުން ވަނީ މި މައްސަލައިގައި އެކަށީގެންވާ ކުރިއެރުމެއް ނުލިބެނިސް އޮޒިލާއި ކޮލަސިނަޗް އާސެނަލްގެ މެޗުތަކުގައި ބައިވެރިނުކުރަން އެދިފަ އެވެ. ކޯޗު އެމެރީ ވެސް ވަނީ އަންނަ ހޮނިހިރު ދުވަހު ބާންލީއާ ދެކޮޅަށް ކުޅޭ މެޗުގައި އޮޒިލާއި ކޮލަސިނަޗް ކުޅޭނެ ކަމުގެ ޔަގީންކަން ދެވެން ނެތް ކަމަށް ބުނެފަ އެވެ.\nލަންޑަނުގައި ފަހަކަށް އައިސް ކާރުގައި އުޅޭ މީހުންނަށް އަމާޒުކޮށް ގިނަ ފޭރުންތަކެއް ވަނީ ހިނގައިފަ އެވެ. މީގެ ކުރިން އެ ފަދަ ކަމެއް ދިމާވި ފުޓްބޯޅަ ކުޅުންތެރިއަކީ ކުރިން ވެސްޓް ހޭމް ޔުނައިޓެޑަށް ކުޅުނު އިނގިރޭސި ފޯވާޑް އެންޑީ ކެރޯލް އަށެވެ. އެ ގޮތުން 2017 ވަަނަ އަހަރު ވެސްޓް ހޭމްގެ ޓްރެއިނިން ނިންމުމަށް ފަހު ކެރޯލް ގެޔަށް ދިޔަ މަގުމަތީގައި ސައިކަލެއްގައި އައި ދެ މީހަކު ވަނީ ބޮލުގައި ބަޑި ޖެއްސުމަށް ފަހު އޭނާ ފޭރެން މަސައްކަތްކޮށްފަ އެވެ. އެ މައްސަލައިގައި އުމުރުން 22 އަހަރުގެ ރޮމްފޯޑަށް އުފަން ޖެކް އޯބްރަޔަން ވަނީ ހަ އަހަރަށް ޖަލަށްލިއިރު، އަނެއް މީހާ އަދި ނުހޯދެ އެވެ.


ގައުމު ވަނީ ދަރަނިވެރިފަ، އެކަމަކު އެޗްއެމްއެފް ގެ ވޮލަންޓިއަރުންނަށް: ރައީސް ސޯލިހު | Atoll News\nގައުމު ވަނީ ދަރަނިވެރިފަ، އެކަމަކު އެޗްއެމްއެފް ގެ ވޮލަންޓިއަރުންނަށް: ރައީސް ސޯލިހު\nޝާއިޢުކުރީ: މުޙައްމަދު އަފްރާޙް ޖޫން 19, 2021, 13:47\nމިއަދު މި ގައުމު މިވަނީ ހުޅުމާލޭ މެޑިކަލް ފެސިލިޓީ (އެޗްއެމްއެފް) ގައި މަސައްކަތްކުރާ ވޮލަންޓިއަރުންނަށް ދަރަނިވެރިވެފައި ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހު ވިދާޅުވެއްޖެ އެެވެ.\nރައީސް ކުރައްވާފައިވާ ޓްވީޓެއްގައި ވިދާޅުވެފައިވަނީ ކޮވިޑް-19ގެ ބަލިމަޑުކަމުގައި ކުރިމަތިލާން ޖެހުނު އެންމެ ދަތި އުނދަގޫ ވަގުތުގައި ހުޅުމާލެ މެޑިކަލް ފެސިލިޓީގައި ވޮލަންޓިއަރ މަސައްކަތް ކޮށްދިން ހުރިހާ ފަރާތްތަކަށް ހިތުގެ އިހުލާސްތެރި ޝުކުރު ދަންނަވާ ކަމަށެވެ.\nއެ މަސައްކަތަކަށް ހިތްޕުޅުގެ އެންމެ ފުނުން ޝުކުރު އަދާކުރައްވާ ކަމަށާއި އެ މަސައްކަތްތެރިންގެ ހިތްވަރުން ގައުމު ކޮވިޑްގެ ވަބާއިން އަރައިގަނެވެމުން އަންނަ ކަމަށް ވެސް ޓްވީޓުގައި ވަނީ ވިދާޅުވެފަ އެވެ.\n”ވޮލެންޓިއަރުންގެ މަސައްކަތަށް ގައުމު ޝުކުރުވާއިރު އެ ފަރާތްތަކުން ކޮށްދިން ބުރަ މަސައްކަތުގެ އަގު ވަޒަން ނުކުރެވޭނެ.” ރައީސް ވިދާޅުވެފައި ވެއެވެ.\nA sincere thank you to all who volunteered at the Hulhumalé Covid facility, and helped with the Government's health response during an exceptionally difficult phase of the pandemic. As we look to brighter days ahead, the whole nation owes youadebt of gratitude.\n— Ibrahim Mohamed Solih (@ibusolih) June 18, 2021\nރައީސް ސޯލިހު މިފަދައިން ޓްވީޓު ކުރައްވާފައިވާ އިރު، އެމަނިކުފާނުގެ އަނބިކަނބަލުން ފަސްޓް ލޭޑީ މެޑަމް ފަޒްނާ އަދުމަދު ވެސް ވަނީ ހުޅުމާލޭ ކޮވިޑް ފެސިލިޓީގައި މެދު ނުކެނޑި ހަތަރު ހަފްތާގައި މަސައްކަތް ކުރައްވާފަ އެވެ.\nފަޒްނާ ވިދާޅުވީ އެކަމަނާއަށް ވުރެ އުމުރުގެ ގޮތުން ހަގު ވޮލަންޓިއަރުން އެ ތަނުގައި އެކުގައި މަސައްކަތް ކުރި ކަމަށާއި ނަމަވެސް އުމުރުގެ ތަފާތު އިހުސާސްވެ ވަޑައިނުގަންނަވާ ވަރަށް އެންމެން ވެސް ގުޅޭ ކަމަށެވެ.


MDP Council Inthikhaabu Poster Haru Kurumah Raees Solih Aa Nasheedh\nއެމްޑީޕީ ކައުންސިލް އިންތިހާބު ޕޯސްޓަރު ހަރު ކުރުމަށް ރައީސް ސޯލިހާއި ނަޝީދު\nރައީސް ސޯލިހާއި ރައީސް މުހައްމަދު ނަޝީދު ހަފްލާއެއްގައި -- ފޮޓޯ / ރައީސް އޮފީސް\nކުރިޔަށް އޮތް ލޯކަލް ކައުންސިލް އިންތިހާބުގައި އެމްޑީޕީގެ ކެމްޕެއިން ޕޯސްޓަރުތައް ހަރު ކުރުމަށް ބާއްވާ ހަރަކާތުގައި ރައީސް އިބްރާހީމް މުހައްމަދު ސޯލިހާއި ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ބައިވެރިވެވަޑައިގަންނަވާނެ ކަމަށް އެމްޑީޕީން ބުނެފިއެވެ.\nއެމްޑީޕީން ރޭ ބުނީ އެ ހަރަކާތް އޮންނާނީ މާދަމާ ހެނދުނު 9:00ގައި ކަމަށެވެ. އެ ހަރަކާތް ހަމަ އެ ދުވަހު ރާއްޖޭގެ ހުރިހާ ސަރަހައްދެއްގައިވެސް ކުރިޔަށް ގެންދިއުމަށް ނިންމާފައިވާ ކަމަށް އެމްޑީޕީން ބުނެއެވެ. މާލޭގައި މިހަރަކާތް ފެށުމަށް ހަމަޖެހިފައިވަނީ އެމްޑީޕީ މައި ހަރުގެއިން ކަމަށެވެ.\nއެމްޑީޕީން ބުނީ މި ހަރަކާތް މާލޭގައި ފެށިގެން ކުރިޔަށް ދާނީ ދެ ރައީސުން ބައިވެރިވެވަޑައިގަންނަވާ ހެނދުނުގެ ސައިފޮދަކުން ކަމަށެވެ. އަދި ސައިފޮދަށް ފަހު ދެރައީސުން އެޕާޓީގެ ހަރުގޭގައި ކެމްޕެއިން ޕޯސްޓަރު ހަރުކުރުން ފައްޓަވައިދެއްވާނެއެވެ. އަދި މާލޭގެ އެކި ސަރަހައްދުގައި ޕޯސްޓަރު ހަރުކުރުން 10:00ގައި ފައްޓަވާދެއްވުމާއި އެކީގައި މުޅިރާއްޖޭގައި މިހަރަކާތް އެއްފަހަރާ ކުރިޔަށް ގެންދާނެ ކަމަށް އެ ޕާޓީން ބުނެއެވެ.


Israel in Gaza ah udhuvaanee hamalaa thakeh dheefi Israel in Gaza ah udhuvaanee hamalaa thakeh dheefi\nއިސްރާއީލުން ޣައްޒާއަށް ޢުދުވާނީ ހަމަލާތަކެއް ދިފި\nއިސްރާއީލުގެ އިސްތިޢުމާރީ ބާރުތަކުން ޣައްޒާއަށް އުދުވާނީ ޙަމަލާތަކެއްދީފިއެވެ. އިސްރާއީލުގެ ސިފައިންގެ ތަރުޖަމާނު، އެވިޚާއި އަރްދަޢީ ވިދާޅުވީ އިސްރާއީލުގެ ވައިގެ ސިފައިންގެ ފައިޓަރ ޖެޓްތަކާއި ހެލިކޮޕްޓަރުތަކުން ޣައްޒާގެ ސަތޭކައަށްވުރެ ގިނަ އަމާޒުތަކަށް ހުކުރުދުވަހު ހަމަލާދިންކަމަށެވެ.\nހަމަލާތައް އަމާޒުކުރީ ޙަމާސް ޖަމާއަތުގެ ތަންތަނަށްކަމަށާއި ހަމަލާތައް ދިނީ، ޣައްޒާ ފޮނުވާލި ދެ ރޮކެޓް އިސްރާއީލުގެ ވެރިރަށް ޓެލްއަވީވަށް އެރުމުންކަމަށް އިސްރާއީލުގެ އަސްކަރީ ތަރުޖަމާނު ވިދާޅުވިއެވެ.\nއެ ޖަމާއަތުން އިސްރާއީލަށް ހަމަލާދީފައިނުވާނެ ކަމަށާއި ހަމަލާ ދިންނަމަ އެކަން ކުރީ، ހަމާސްގެ އަސްކަރީ ގޮފީގައި ހިމެނޭ ބަޔަކު، ހަމާސްގެ އިސްކޮމާންޑްގެ ހުއްދައަކާނުލައިކަމަށް، ހަމާސް އިން ބުނެއެވެ. ހަމާސުން ނެރުނު ބަޔާނެއްގައި، ހަމަލާތައް ހުއްޓާލުމަށްޓަކައި އިސްރާއީލާއީ ހަމާސްއާ ދެމެދު މެދުވެރިއެއްގެ ދައުރު އަދާކުރުމަށް މިސްރުން އަދާކުރާ ދައުރަށް އެއްބާރުލުން ދޭކަމާއި އިސްރާއީލާއެކު މިވަގުތު ކުރިމަތިލުމަކަށް ދާން ބޭނުންނުވާކަންވެސް ހާމަކޮށްފައިވެއެވެ.\nޣައްޒާގައި ހަރަކާތްތެރިވާ އިސްލާމިކް ޖިހާދު ޖަމާއަތުންވެސްވަނީ އެ ޖަމާއަތުން އިސްރާއީލަށް ހަމަލާ ނުދޭކަމަށް ބުނެފައެވެ. ޣައްޒާއިން އިސްރާއީލުގެ ޓެލްއަވީވަށް ފޮނުވާލި ދެ މިސައިލް ހުއްޓުވުމަށް އިސްރާއީލުގެ މިސައިލް އައްޑަނައިގެ ނިޒާމު ނާކާމިޔާބުވެފައިވާ ކަމަށް ރިޕޯޓްތައް ބުނެއެވެ.